text:
機場快綫
機場快綫(成日俾人叫做機場鐵路,簡稱機鐵,英文叫做Airport Express)係香港鐵路有限公司營運嘅鐵路線,連接香港中西區中環嘅香港站,同香港新界離島區赤鱲角亞洲國際博覽館嘅博覽館站之間,屬於機場聯絡軌道系統.由於呢條線連接咗赤鱲角香港國際機場,並以特快形式運行,所以有呢個名.
[編輯] 概要
[編輯] 機場鐵路
機場鐵路工程係香港機場核心計劃之一,為香港國際機場同後勤區(即係北大嶼山新市鎮)興建連接九龍同香港島嘅快速鐵路.工程總共起兩條線,即係機場快綫同埋東涌綫.部分路段由兩條線共用兩條來回方向嘅路軌,其他路段就總共有四條路軌.
[編輯] 機場快綫
機場快綫係連接香港國際機場同埋香港商業中心區嘅快捷交通工具,亦是全球其中一條機場鐵路.機場快綫全長35.3公里,旅客由赤鱲角機場去中環市中心約需24分鐘.
呢條線由香港站開始,經過九龍半島西部嘅油尖旺區同新界南面嘅葵青區,連接到位於大嶼山赤鱲角嘅香港國際機場,最後去到博覽館站.喺1998年7月6號通車,係香港第一條往返機場至市區嘅鐵路線.自從博覽館站喺2005年12月20號啟用之後,機場快綫就有5個車站,當中有3個係轉車站,香港站同埋九龍站係地底車站,青衣站同埋機場站係架空車站,而博覽館站係地面車站.機場快綫車站多數都設有市區預辦登機服務同埋機場快綫穿梭巴士服務等.機場快綫喺路線圖上以藍綠色代表.
此外,機場快綫亦都係參選者同埋參展商前往亞洲國際博覽館嘅其中一個途徑.由機場去博覽館站只需1分鐘;由博覽館站去市中心約需28分鐘.
[編輯] 路線圖
[編輯] 歷史
1980年代尾,當時嘅港督衛奕信決定喺大嶼山嘅赤鱲角起新機場同多項配套工程,其中包括機場鐵路,組成香港機場核心計劃,取代已經飽和嘅啟德機場.當時政府邀請地鐵公司負責起大嶼山機場鐵路,以連接新機場同埋市區.但因為當時中華人民共和國政府對機場核心計劃嘅造價(尤其係機場鐵路)同英國政府出現嚴重分歧,英方要作出多項讓步(包括機場鐵路由原本嘅四軌設計改為雙軌設計)先可以達成協議.最後機場鐵路成為兩條地鐵路線,分別係東涌綫同埋機場快綫.機場快綫喺1998年7月6號連同新香港國際機場一齊啟用,通車初期設有6卡載客車卡同1卡行李車卡.因應博覽館站啟用,由2005年年底開始改為7卡載客車卡同1卡行李車卡.
位於機場東北面嘅亞洲國際博覽館喺2005年12月20日啟用,地鐵機場快綫亦喺當日伸延至新起好嘅博覽館站,該站位於赤鱲角北面,原本係機場快綫嘅掉頭月台,因亞洲國際博覽館工程而進行改建.
[編輯] 特色
同港鐵其他營運嘅路線唔同,機場快綫並唔係一條通勤鐵路線.佢嘅主要作用係運載乘客往來市區同機場同埋亞洲國際博覽館,因此收費比港鐵其他路線貴.搭機場快綫嘅旅客,可以選擇喺香港站或九龍站先行辦理登機並行李寄艙手續(搭往來美國嘅航班冇預辦登機服務),而唔使喺機場再搞.而機場快綫喺香港站至九龍站,青衣站至欣澳站同欣澳站至近小蠔灣車廠嘅一段同東涌綫列車共用部份路段,但當列車駛入車站,就會用返自己嘅月台.
機場快綫嘅收費模式同其他港鐵路線唔同,大人(包括12-25歲全日制學生同65歲或以上長者)都要買成人車飛,3-11歲小童就可以買優惠車飛.[1](港鐵設有全日制學生優惠;東鐵綫往返羅湖及落馬洲站全程則不設全日制學生優惠.)
而機場站係冇閘機,以方便旅客喺機場站落車之後,直接前往機場離境大堂,車費喺市區車站或辦理預辦登機手續嗰時畀;由入境大堂亦可以直接搭機場快綫列車去市區,喺市區車站先至畀車費.
至於來往博覽館站,就與一般搭港鐵嘅方式大同小異(因為博覽館站有閘機),由市區車站入閘嘅乘客,由於已經喺市區車站畀晒車費,去到博覽館站出閘就唔會再扣錢,不過由於機場站冇閘機,由機場去博覽館站嘅乘客就要喺博覽館站出閘嗰時畀車費.而由博覽館站入閘嘅乘客會先扣除往來機場嘅車費,若果乘客喺市區落車,在出閘嗰時會先回贈原先博覽館至機場嘅車費先至扣返博覽館站至市區車站嘅車費.以八達通乘坐搭機場快綫嘅乘客,可以享有免費轉乘其他港鐵支線嘅優惠(東鐵綫頭等,輕鐵,港鐵巴士及港鐵接駁巴士除外).
一般乘客亦可以喺星期一至六(唔包括公眾假期)朝早07:00-10:00搭機場快綫單向由青衣站或九龍站去香港站,只需要喺青衣站或九龍站嘅客務中心(位於2號由機場開出嘅列車月台旁邊)買價值HK$20嘅車票就得.
配合亞洲國際博覽館喺2005年12月啟用,機場快綫由2005年12月20號起延長至當日啟用嘅博覽館站,提供亞洲國際博覽館通勤市區嘅角色.地鐵公司喺2005年10月10號正式公佈,博覽館站嘅收費同機場站一樣(由香港站,九龍站同青衣站去博覽館站嘅單程收費為HK$100,HK$90同HK$60),機場站至博覽館站嘅收費係HK$5.
港鐵會為即日來回博覽館站嘅乘客提供回程半價優惠,乘客以八達通由市區前往博覽館,只需要喺館內逗留最少個半鐘,並喺同一日搭機場快綫返市區,就有折扣,往返青衣站同博覽館站嘅即日來回車費係HK$42(單程HK$60),九龍站係HK$64(單程HK$90),香港站係HK$72(單程HK$100).乘客同時可以享有免費八達通港鐵接駁服務.(東鐵綫頭等,輕鐵,港鐵巴士及港鐵接駁巴士除外).
當亞洲國際博覽館有大型演唱會舉行,就會有大量人流,港鐵或者會安排東涌綫列車喺博覽館站載客疏導,又或者喺節目開始前由香港站開去博覽館站,嗰啲班次唔會停機場站.
[編輯] 免費服務
機場快綫亦提供一啲免費服務,包括:
- 香港站同埋九龍站嘅免費預辦登機服務(八達通卡用預辦登機服務閘機會扣定去機場嘅車錢,然後再用同一張八達通卡喺月台入閘,就唔會再扣車錢).
- 每日有多班機場快綫穿梭巴士由香港站同埋九龍站往來各間主要酒店同埋交通交匯點,持有機場快綫車飛(單程,即日來回,來回),機票/登機證,機場員工八達通卡或亞洲國際博覽館入場證/節目門票嘅人先至可以搭.
- 用八達通卡搭機場快綫(包括機場員工八達通卡及機場快綫旅遊票),可以免費轉其他港鐵路綫(包括羅湖站同落馬洲站,但不適用於輕鐵,港鐵巴士及港鐵接駁巴士),限時為機場快綫/港鐵出閘後一小時內轉乘港鐵/機場快綫;乘客再轉輕鐵,港鐵巴士(新界西北)及港鐵接駁巴士,會被扣除該程八達通正價車費,及不可以同其他港鐵轉乘優惠(包括免費轉乘專線小巴81K或95K線)或港鐵特惠站優惠共用;此外,乘客如使用東鐵綫頭等服務,須繳付頭等額外費;如使用預辦登機服務,則只有喺去預辦登機服務嘅前一程港鐵車程係免費.
- 機場快綫即日來回有免費回程優惠(要用八達通卡或即日來回車飛.往返機場站至博覽館站除外).
- 行李搬運員會喺機場站,青衣站,九龍站同埋香港站,免費協助機場快綫乘客處理行李.
- 乘客可以喺每月5日起喺機場快綫各車站索取免費嘅財經同埋投資雜誌《指標》(Benchmark)月刊.
- 香港站1號月台收費區內,設有手提電話自助充電器.
[編輯] 用車
機場快綫列車由西班牙CAF同德國ADTRANZ(已經俾龐巴迪收購)一齊整,總共有11列.每列列車共有8卡(設計最多10卡,通車初期係7卡,後來增至8卡,往香港方向嘅第1卡係行李卡),1998年投入服務.
機場快綫同行走市區線嘅列車唔同,行機場快綫嘅列車經過特別設計,其中一卡係專為香港站或九龍站預辦登機手續嘅寄艙行李而設嘅專用車卡(嗰個車卡冇窗),每列車卡得2對車門(行李卡5對),車廂內附設行李架,而絲絨座椅嘅椅背安裝咗小型電視屏幕(早期可以查閱即時航班資料同旅遊資訊,後期多數係機場快綫形象識別同埋世界主要城市時間,有時甚至冇提供資訊),但所有列車已經完成改裝工程,取消椅背小型電視,喺每卡車廂加裝四個23吋大液晶體電視,並喺椅背上裝上獨立喇叭同設有音量掣,乘客可以自己調較音量.但列車八成座位會闢作靜音區(頭,尾兩卡同其他車卡除中間部分嘅兩成座位外都係靜音區),即係淨係睇到電視畫面同字幕.
啟用初期,着特別制服嘅列車大使會喺車廂內進行查票同服務旅客等工作.
- 西班牙製地鐵列車車廂編組註解:
- E1XX - 有駕駛室同裝咗集電弓嘅動力車廂
- F1XX/F2XX - 動力車廂
- F2XX 係喺2005年增設嘅車卡
- G1XX/G2XX - 拖卡
- H2XX - 裝咗集電弓嘅動力車廂
- J4XX - 負責操控嘅動力車廂
- K4XX - 有駕駛室同裝咗集電弓嘅動力貨卡
[編輯] 車站一覽‧接駁路線
[編輯] 出面網頁
Category:機場快綫


c: text/html

text:
其實有d人手殘就賴操作
打機打到掉機, eq低+機品有問題?
呢D人打麻雀會唔會賴D牌太大隻/太細隻,打得唔順手
輸左就二話不說反枱
有人話4個制差搞到成日犯錯
我想知犯咩錯?舉D例畀大家睇下係咪真係關操作事囉
玩MH要幾精準呀?要CHOK招呀?定係要玩HEAD SHOT呀?
4個制每個制都係一個指令, 最多咪X+A, 好難入力呀?
不如講下你想表演乜野神人絕技, 但係因為操作垃圾所以做唔到啦?
自己冇能力做到神操作就賴部機
TOUCH SCREEN又嘈得一餐, CAPCOM已經畀左好大自由度你去CUSTOMIZE
唔係實體制又點?盲人摸凸字就話要下下摸到姐
TOUCH SCREEN制又唔係要你做咩高難度操作, 最多咪下MON十字轉下視角同叫下奇面囉
唔好話因為多人用甲就代表操作差, 我出聚識唔少人由有甲到冇甲,一樣可以屠殺DL白海獄狼
有甲果D都係買左唔用覺得可惜, 先繼續KEEP住用, 用慣左戒唔到ONLY
適者生存, 適應到就繼續開開心心打, 適應唔到咪被淘汰囉(記得唔好玩MH4喇,操作同3G差無幾架咋)
你有你繼續踩操作點唔好唔好, 人地繼續出聚打到嘻嘻哈哈
呢D TOPIC嘈幾百萬次, 成日以恨鐵不成鋼既心態踩踩踩踩
有本事自己整部岩哂手形既遊戲機,然後再PROGRAM埋合哂自己心水既操作囉

robotstxt: allowed

filter: keep


text:
調景嶺
調景嶺(讀音:tiu gẽnk léng)係香港新界近將軍澳一個近照鏡灣(讀音:jiû gêng wan,灣讀做環)嘅山區,對住個大港將軍澳(佛堂門).因為要起將軍澳新市鎮,個灣填晒海變咗做住宅區,家下山同填地都喺呢個新市市鎮東南邊位.調景嶺因為響國共內戰後係國民黨餘部走難來香港,住響呢度寮屋區出名.呢個地方因為就響新九龍曬草灣東面嘅山後面,初期未有確定嘅政區之前,係當做新九龍一部份,之後就將佢劃入新界西貢區.
[編輯] 名
調景嶺呢個名其實係原自照境灣,而呢個灣西南面有座山叫做照鏡灣山.照境灣個形好似一個闊口袋咁,而住響水上嘅蜑家人見佢風平浪靜,好似塊鏡咁照得人,就叫佢做照境灣.照境灣英文寫係叫Tiu Keng Wan,呢個音應該唔係廣東話音,好可能係蜑家音.
1899年英國同大清租埋新界,呢度就咁歸入香港管.響呢個時候,有好多西人住響香港,亦都好多華人轉食麪包,咁就好需要麪粉.咁加拿大人Alfred Herbert Rennie就睇準呢個機會,想響香港發展呢門麪粉廠生意,佢就同當時香港名人摩地同遮打夾份開間Hong Kong Milling Company.而香港政府見呢門生意亦都幫到駐港英軍同全人口所需,尤其係想畀人斷糧都夠全部人四個月食,咁就響呢個灣口北岸,填塊地(New Kowloon Inland Lot No. 4),畀佢起麪粉廠.響當時地圖睇,呢塊地響1905年已經填好,塊地有435頃.呢間廠好先進,電器化廠房,有碼頭設施,有員工宿舍.響1908年嘅年鑑裏面有講,佢可以一個月用6000噸小麥生產8000袋優質麪粉.自始呢塊地就響地圖上面英文寫做Rennie's Mill或者Rennie's Flour Mill,即係Rennie嘅麪粉廠咁解.不過好境不常,因為生意失敗,呢位老闆1908年響廠側邊跳海自盡.
之後個灣叫做吊頸灣,原因係照境灣個英文寫做Tiu Keng Wan,譯返做廣東話就叫吊頸灣.而咁啱麪粉廠老闆係自殺,民間就誤會佢係吊頸自殺.後尾國民黨人搬到呢個灣,就住晒響灣邊山區,所以就叫呢度叫做吊頸嶺.有人住,重叫吊頸實在唔老禮,咁政府就改名做調景嶺.但英文就一直叫呢區做Rennie's Mill,要發展將軍澳新市鎮呢一區,先改做廣東話譯名Tiu Keng Leng.
[編輯] 出面網頁
- 有關故仔 (日文).


text:
低地台巴士
低地台巴士(Low floor bus),有啲公司稱之為超低地台巴士或者特低地台巴士(Super low floor bus),係指一啲門位同埋車廂通道冇梯級嘅巴士.呢啲巴士比門位有梯級嘅巴士更方便乘客上落,尤其係老人家,推手推車同埋坐輪椅嘅乘客.
低地台巴士自1990年代開始喺一啲地方,包括歐美流行起嚟,多間巴士製造商都整出自己嘅低地台巴士.以香港為例,香港嘅專利巴士公司自1996年開始就引入低地台巴士[1][2].
[編輯] 設計
低地台巴士可以係成架車嘅車廂都係低地台,即係喺車廂由頭行到尾都冇梯級,亦有啲只係得車廂前部分係低地台(即係「低入口」設計),差唔多到車尾位置有梯級,而梯級後面嘅地台就升高咗.引擎擺位方面,唔少低地台巴士嘅引擎都擺喺巴士後面,但有啲巴士製造商(包括Van Hool同埋富豪)研製出引擎擺喺車軸之間而偏向左邊嘅低地台巴士.
低地台巴士門位嘅地台高度可以低至350毫米以下.而低地台巴士通常亦設有可以控制升降嘅懸掛系統,當有需要嗰時,司機可以將架巴士降低,令巴士地台更加接近行人路面.
為方便坐輪椅嘅人上落,低地台巴士嘅門位可以整埋斜板,車廂內亦可以留埋位去擺輪椅.
現時市場上已經有低地台設計嘅小巴,單層巴士,掛接巴士同埋雙層巴士等等.
[編輯] 參考
Category:低地台巴士


text:
英國國會開幕大典
英國國會開幕大典(英文:State Opening of Parliament)係英國通常喺每年11月初喺上議院議事廳舉行嘅儀式.喺儀式上面,上下兩院議員會先後去上議院議事廳,恭聽國王或者女王致辭,標誌著新一屆英國國會會期正式開始;至於到咗有國會大選嘅年份,國會開幕大典就會喺大選之後嘅首次國會會議召開之前舉行.
而家在位嘅英國女王伊利沙伯二世自從1952年登基以來,除咗喺1959年同1963年分別因為陀住安德魯王子同埋愛德華王子而出席唔到之外,每年都親自主持國會開幕大典.喺伊利沙伯二世無出席嗰兩場國會開幕大典上面,坎特伯雷大主教曾經受託負責主持大典,而女王致辭就由大法官代行.
[編輯] 儀典程序
[編輯] 準備工作
國會開幕大典係英國一項歷史悠久嘅傳統,至今仍然保留咗唔少繁複嘅儀式.
喺大典開始之前,王室警衞會先巡查西敏宮國會大樓嘅地庫,以防止有人策動陰謀.呢項傳統最早可以追溯到1605年嘅火藥陰謀:當年一班有前無後嘅天主教極端分子計劃喺西敏宮地庫放炸藥,企圖炸死信新教嘅英王詹士一世同埋佢嘅大部份新教貴族,但係陰謀最終因為準備點火藥引嘅Guy Fawkes被王室警衞捉到而胎死腹中.從此以後,巡查地庫就成為咗每屆大典開始之前指定嘅象徵式工作.
另一方面,君王喺離開白金漢宮前往國會之前,都要先留低一位下議院議員喺白金漢宮做「禮節性人質」.咁樣做,係因為傳統上,國會對王室往往懷有敵意,因此需要一位下議院議員做「人質」,以保證君王嘅人身安全.喺政府管治班子主要由上議院議員組成嘅時代,由下議院議員擔當「人質」重可以算係合理;但係自從政府管治班子變成由下議院議員主導之後,作為「國王/女王陛下政府」嘅組成部份,「人質」嘅角色就變得好混淆.不過時至今日,呢種做法已經剩返象徵意義,而負責去白金漢宮做「人質」嘅下議院議員,通常會係執政黨嘅其中一位黨鞭.喺君王安全返到皇宮之後,呢位「人質」先至可以獲釋.
喺君王抵達國會之前,帝國皇冠(Imperial State Crown)會由專用嘅馬車由倫敦塔小小心心咁運送到西敏宮嘅維多利亞塔,然後由駁船長(bargemaster)負責將皇冠轉送畀宮務大臣嘅審計官.審計官之後就會將帝國皇冠,堅忍之冕(Cap of Maintenance)同埋國家寶劍一齊存放喺皇家畫廊裏面備用.
[編輯] 君臨國會
喺每一次嘅國會開幕大典裏面,君王都會坐馬車抵達西敏宮嘅國會大樓(近年嘅馬車已加裝咗空調),然後由維多利亞塔嘅皇家入口進入西敏宮.由於西敏宮係王室宮殿,因此君王一抵達西敏宮,西敏宮嘅屋頂就要掛起英國皇家旗(而唔係英國國旗),直到君王離開為止.通過皇家入口之後,君王同埋隨從會經過皇家大梯同諾曼門廊(Norman Porch),然後喺禮服廳裏面着上國家禮袍同埋戴起帝國皇冠.君王準備好之後,就會同王夫/王后一齊穿過皇家畫廊,抵達上議院議事廳.
國會開幕大典傳統上都係喺上議院議事廳,而唔係下議院議事廳舉行.呢個傳統最早可以追溯到1642年,時任英王查爾斯一世闖入下議院議事廳,企圖拘捕五名下議院議員,但係下議院議長公然抗旨,拒絕供出五人嘅藏身之所;從此以後,就再冇在位英王進入過下議院議事廳.
君王進入上議院議事廳嘅時候,所有在場人士都要即時企起身,等到君王登上御座,再着令
「諸卿就坐如次.」
"My Lords, pray be seated."
之後先至可以坐低.跟住君王會命令掌禮大臣去傳召下議院議員.
[編輯] 傳召下議院
掌禮大臣接到指令之後,隨即就會舉起權杖,示意喺上議院議事廳大門前面候命嘅黑杖傳令官傳召下議院議員.喺上議院門衞同埋一位督察嘅陪同下,黑杖傳令官會抵達下議院議事廳大門口.喺黑杖傳令官到達下議院議事廳大門口嗰一刻,下議院議事廳嘅大門會喺佢面前被人大力閂埋,以象徵唔准皇室代表干預下議院辯論嘅權利.黑杖傳令官必須用佢支黑杖大力敲打大門三次,先至會被人放入去.進入下議院議事廳之後,黑杖傳令官會行到議事廳裏面嘅欄柵後面,向下議院議長鞠躬,再行前到議事廳裏面議事臺上面嘅公文箱旁,向下議院議員宣詔:
Mr./Mrs. Speaker, the King/Queen command this honourable house(向左右各鞠一個躬)to attend His/Her Majesty immediately in the House of Peers.
議長先生(女士),國王/女王現諭示本院眾位議員閣下(向左右各鞠一個躬)立即前往貴族院覲見.
接到指示之後,喺抓住禮節性權杖嘅警衞官嘅陪同下,下議院議長會立即率領一眾下議院議員前往上議院議事廳.喺議長後面帶頭嘅,一般係英國首相同埋第一反對黨領袖兩個人,而佢哋後面嘅下議院議員,亦都會兩個人一組,一排一排列隊前進.按照慣例,下議院議員去緊上議院議事廳嗰陣,唔使保持嚴肅,途中重可以隨便講笑.不過,一入到上議院議事廳之後,所有下議院議員都要保持絕對嚴肅,而且祇可以企喺議事廳欄柵外嘅地方(同下議院一樣,凡係上議院議事廳開緊會嗰陣,唔係上議院議院嘅都唔可以越過欄柵),企好之後重要向君王鞠躬.
法律無規定兩院議員一定要出席國會開幕大典,佢哋可以選擇唔出席.例如主張愛爾蘭同北愛爾蘭統一嘅新芬黨,佢哋嘅國會議員就每年都杯葛國會開幕大典.
[編輯] 御座致辭
當上下兩院所有議員到齊上議院議事廳之後,君王就會發表一篇預先準備好嘅演講,稱為「御座致辭」(又名「國王/女王致辭」).呢篇演講唔係由君王親自寫嘅,而係由英國內閣擬定嘅,內文會勾劃出政府下一個立法年度嘅施政大綱,亦會講述下一個立法年度打算喺下議院進行嘅立法工作.傳統上,篇演講會寫喺羊皮紙上,並由大法官負責將篇演講親手遞畀坐喺御座上面嘅君王;而君王演講結束之後,大法官會再一次行到御座前面,由君王手上拎返篇演講.喺以前,為咗表示尊崇,無論係遞交定抑或係拎返演講,大法官都要面向君王,以倒後行嘅方式由御座前面嘅台階退下;不過,今日嘅大法官已經唔需要再遵守呢種傳統.
君王發表呢篇演講嘅時候,會盡量以一樣嘅聲線宣讀晒成篇演講,以表示中立,即係話佢既唔支持,亦唔反對呢篇演講嘅內容.由於內閣係「國王/女王陛下政府」嘅一部份,因此宣讀演講嘅時候會一概使用「我個政府」("My government")等字眼.而交代晒下一個立法年度所有主要嘅立法工作後,女皇會按慣例自己加句「相應措施亦將一應呈上於諸位前」("Other measures will be laid before you.")一句,暗示政府有更多空間喺未來引入演講裏面無交代到嘅其他草案.通常情況下,篇演講會以呢句話結尾:
“My Lords and Members of the House of Commons, I pray that the blessing of Almighty God may rest upon your counsels.”
諸卿及諸位下院議員,我謹祝願全能上帝之恩能施於諸位的忠告之上.
君王致辭完之後,一眾下議院議員就會向女王鞠躬,然後返去下議院議事廳.
傳統上,上下兩院嘅議員喺君王致辭嘅時候,必須要肅靜恭聽,唔可以交談.唯一嘅例外係喺1998年:正當女王喺演講裏面宣告政府計劃緊喺下一個立法年度廢除世襲貴族自動成為上議院議員嘅權利嗰陣時,突然有極少數工黨議員大嗌「係啦!」同「聽下啦!」嘅口號,隨即有幾名在場貴族反嗌「唔係!」同「可恥!」作為回應.女王並冇因此而中斷發言,亦無作出過任何停頓.而事後大嗌嘅人就被朝野同埋輿論大肆抨擊,指佢哋有失體統,而且對女王非常無禮.
[編輯] 致謝辯論
君王離開之後,上下兩院議員會各自返去自己所屬嘅議事廳,然後各自通過一條形式性嘅草案,象徵佢哋嘅辯論無受到皇室嘅干預或者影響.上議院嘅呢個草案叫做《教區委員會草案》,下議院嘅就叫做《被剝奪公民權人士草案》.呢兩份草案無實質作用,祇係用來象徵新一屆會期辯論開始嘅,所以亦都唔會有二讀等等嘅程序.通過咗草案之後,兩院就會就御座致辭嘅內容進行辯論,並且「回應國王/女王陛下之美辭演講」(Address in Reply to His/Her Majesty's Gracious Speech).有關嘅辯論一般會持續幾日,每日更加會就演講入面唔同嘅部份,譬如外交,財政等事務進行辯論.由於演講係由內閣擬定嘅,因此呢場辯論會粗略反映兩院對政府來年施政方針嘅睇法.完成辯論之後,兩院會就御坐致辭進行致謝投票.呢次投票等同於對政府嘅信任投票;如果投票唔通過,政府就會倒臺.
[編輯] 選出議長
喺內閣成員宣誓就職之後,英國下議院就會重選議長.議長產生咗之後,會按照由17世紀初流傳到今日嘅習俗,「好唔情願咁」被人拉上(英文:dragged unwillingly)議長席位.舊陣時,議長隨時會激嬲國王,頸上面個人頭隨時會不保,當選嘅議長往往唔願意就職,所以要被人「好唔情願咁」拉上議長席,結果就留低咗呢個習俗.時至今日,呢種做法已經剩返象徵意義,而下議院議長伊個職位,更加已經成為咗極受尊崇嘅身份.


text:
垃圾食物
垃圾食物,或者垃圾食品,而係指一啲營養低,熱量高嘅快餐嘢食.有人認為垃圾食品引致癡肥.
垃圾食物多數指嗰啲大家認為唔健康,或者低,甚至無乜營養價值嘅食物.垃圾食物個名來自英文「Junk Food」,1972年出自美國公眾利益科學中心個阿頭 Michael Jacobson 把口.垃圾食物好鬼多,好似漢堡包,薄餅,糖,汽水,落好鬼多鹽(鈉)整嘅嘢食,好似薯片同薯條,重有好多,講唔晒.
好多政府同非牟利團體都話食太多垃圾食物無助均衡飲食.「垃圾食物」呢個字於是就俾好多唔妥快餐工業嘅團體同環保份子講咗好多年.
不過垃圾食物製造成本平,周圍都有得賣,又唔使搞一大餐先有得食,重因為高脂肪,鹽同糖份,可以做出唔同味道,所以重係好受歡迎,歷久不衰.垃圾食物嘅營養成份大部份係淨卡路里,齋畀能量,營養就冇乜.而且垃圾食物重加入好多食物添加劑,用嚟整重啲味,整靚嘢食嘅質感,轉色以及令佢唔會變壞.所以好多垃圾食物可以擺好耐,而且唔使特登去做放雪櫃嗰啲保存措拖.
垃圾食物脂肪同糖份好高,蛋白質,維他命同纖維成份就好低,被認定係多種疾病嘅元兇,好似癡肥,蛀牙,二型糖尿病個案急升,心臟病等等.當兒童開始食垃圾食物,佢哋原本攝取好多嘅蛋白質,維他命同食物纖維會跌到好低,平日飲開奶同健康果汁會變咗飲汽水.兒童飲少咗奶,減低鈣質攝取量,唔夠鈣會令骨骼脆弱.
有啲薯片脆片,其實未必垃圾得晒.佢哋有單元同多元不飽和脂肪.之但係,佢哋始終係脂肪,淨卡路里嘅壞處,足以抵銷不飽和脂肪嘅好處.呢堆食物含鹽量好高,重會令有啲人血壓高.


text:
又——冧——樹——喇!小——心——啲——呀!
如果真係有人咁樣提醒大家,就唔使驚冧樹大禍臨頭啦.奈何世事呢家嘢,邊有咁多提醒吖,一棵大樹砰嘭一嘢仆落街,避又冇得避,閃又唔識閃,冬瓜豆腐三長兩短死咗都唔知發生乜嘢事.
呢嗱嗱嗱,冧樹殺人事件再次重演嘞,今次嘅事發地點係大埔林村一帶,仲係一死一傷添.尋日朝早十點左右,有一架貨車由大埔塘上村駛出林錦公路,忽然之間斜坡上面一棵十五米高嘅大樹塌下,貨車當堂被壓至嚴重損毀.結果咯喎,有位乘客重傷被困車內,消防員用咗粒幾鐘先至能夠鋸走樹幹抬出傷者,可惜最終送院搶救都係不治身亡.至於貨車司機,亦都受傷送院,好彩情況穩定.
點解會冧樹嘅呢?樹木專家歐永森現場視察過之後就話嘞,冧嘅嗰棵樹係細葉榕,相信倒塌原因係樹木結構出現問題.歐永森解釋,呢棵樹出現分枝大過主幹嘅情況,行內稱為「樹包皮」,相信呢個現象已經持續十年或以上,平時如果經常檢查,透過目視都可以見到相關情況,只要將分枝剪短或者用繩纜拉穩主幹,倒塌係可以避免嘅.
講到呢度,又係時候訪問一下樹木辦班官僚.喂喂喂,樹木辦呀樹木辦,乜你哋嘅工作範圍唔係包括經常檢查全港樹木嘅咩?如果有檢查,因乜事幹冇發現潛在危險呀?如果冇檢查,又因乜事幹懶得咁交關呢?
樹木辦最初之所以橫空出世,原因係赤柱有一棵刺桐冧咗落嚟殺死一位女大學生,政府事後孔明急忙補鑊,由當時嘅政務司司長唐英年擔正大旗左研究右研究,終於開設樹木辦,顧名思義就係管理樹木以防慘劇再次發生.點知樹木辦成立冇幾耐,一○年沙田圓洲角就有大樹倒冧壓死途人,而尋日又有人死於非命,樹木辦係咪玩忽職守呀?
地政總署署長甯漢豪講得好好笑,佢話喎,由於幾年來都冇人投訴出事嗰一棵樹,所以一直冇巡查過.功夫茶想請教甯署長,無端白事點會有人無無聊聊走去投訴一棵樹嘅呢?與其投訴一棵樹,不如直接投訴甯署長仲好啦.不如咁嘞,功夫茶家陣就投訴甯漢豪,首先投訴閣下偷懶,其次投訴閣下亂噏,麻煩立即展開調查!
嗱,人命關天呀,真係要徹底調查有冇懶到出汁嘅官僚失職.正所謂咯喎,我不殺伯仁,伯仁因我而死.家陣情況係,你不殺路人,路人因你而亡.冧樹殺人慘劇不斷,今次仲釀成一死一傷喎,咁大件事唔查唔得啦,吓話?
講真吖,即使好彩冇死人,冧樹都大吉利是啦.開講都有話,樹倒猢猻散,冧樹象徵冧檔,樹木辦都唔想特區政府冧檔而連累自己烏紗不保啩.


text:
暴力特區
《暴力特區》(法文:Banlieue 13)係一部法國動作片,喺2004年11月10號喺法國首映.
[編輯] 劇情
2010年,巴黎其中一個貧民區畀人叫做「第十三區」,嗰區畀黑幫,毒販等霸住,毒品,槍械泛濫,政府方面放棄咗對嗰區嘅管治,重用圍牆隔開嗰區,任得嗰區嘅人民自生自滅.
一個叫做Leïto嘅居民,為咗保障佢住緊間屋個屋主嘅安全,一個人向Taha嘅黑幫發動襲擊,嗰陣時搵到好多可卡因重銷毀咗,Taha班埋大批手下追殺Leïto,Leïto用超乎常人嘅體能避開追捕,但係Taha脅持咗Leïto個妹Lola做人質.Leïto就向Taha嘅基地進攻,救返Lola,重反而脅持咗Taha.Taha畀Leïto帶咗去喺嗰區邊界嘅差館,但係警察唔單止唔受理,重拉咗Leïto,又放咗Taha,任得佢擄走Lola.
六個月之後,一個叫做Damien嘅臥底警員,喺十三區外便冚咗一個地下賭場,拉咗個阿頭.無耐收到Taha偷走核武器嘅消息,嗰件武器會喺24個鐘裏便自動爆炸.為咗阻止核武襲擊,Damien唯有同畀人收咗監嘅Leïto攜手合作,化解危機.
[編輯] 睇埋
[編輯] 拎
- 暴力特區電影首頁 (法文)


text:
櫻庭和志
櫻庭和志(日文:桜庭和志,さくらば かずし,綽號格雷西獵人(Gracie Hunter)或IQ摔角手(IQ Wrestler),1968年7月14號—)喺日本秋田縣出世,係一位日本混合格鬥家.喺Pride度打出頭.
[編輯] 簡史
曾經係職業摔角手嘅櫻庭和志可以話係日本人嘅英雄偶像,原因係佢曾經四次擊敗曾經喺綜合格鬥界所向無敵嘅格雷西家族(Gracie family)成員,分別係凱勒(Royler),霍斯(Royce),漢素(Renzo)同埋凱因(Ryan),而最令人印象深刻嘅係佢喺 PRIDE 2000 格蘭披治賽(PRIDE Grand Prix 2000 Finals)入面,用咗成90分鐘時間,打敗咗三屆 UFC 終極冠軍霍斯格雷西(Royce Gracie),呢場比賽甚至成為咗混合格鬥界歷史嘅其中一場最經典比賽,唔講得笑.
[註:喺巴西葡語,以上R字頭嘅讀法係'h']
[編輯] 個人特色
櫻庭嘅技術別樹一格,佢啲地戰知識係到咗大師級境界,經常會使出其他地戰家所預測唔到嘅動作同降服方式.佢喺打格鬥西兄弟嗰陣,就經常研究巴西柔術家嘅習慣,跟住佢就會針對呢啲習慣採取一啲特殊戰術.就拎佢同蘭素嗰場黎講,蘭素對櫻庭用背抱嗰陣,櫻庭同佢慢慢企起身,但櫻庭就捉實蘭素扣住佢隻左手,櫻庭突然間一出力,解開個手扣,然後張蘭素隻左手向住逆時針方向咁扭,再用木村鎖方式將佢降服;因為個過程好鬼快,個裁判等到蘭素冇晒動作兼冇法自行tap-out投降嘅情況下先察覺情況,但裁判扶蘭素起身嗰陣,佢隻左手已經成隻去骨雞翼咁"軟奶奶".賽果係櫻庭和志用木村鎖降服對手勝出.
[編輯] 再戰霍斯
櫻庭喺2007年6月3號,喺美國洛杉磯運動場舉行嘅K-1 Dynamite!! USA再次決戰霍斯格雷西.呢場重演當年傳奇嘅一戰,結果櫻庭輸咗,由霍斯以點數勝出.但喺賽後藥檢當中,霍斯被NCAA驗出對類固醇呈陽性反應;霍斯被罰4000美元.


text:
教練幹地停賽冇有怕
讓客好路 祖雲達斯
車路士今晚會喺史丹福橋踏出佢哋衛冕歐聯嘅第一步,好可惜對手係同組最強嘅祖雲達斯,無論係迪馬堤奧嘅如意算盤,抑或係比賽嘅勝鼓,睇怕都唔容易打得響,捧祖記開「讓客」煞「車」!(周三6,有線61及201台周四2:45am直播)
正如阿仙奴名宿伊恩胡禮喺《英國太陽報》撰文所講,花費巨額喪買夏薩特,域陀摩西斯同馬高馬連呢啲邊路攻擊球員嘅車路士,竟然冇收購多一位中鋒做費蘭度托利斯嘅拍檔同替身,須知道史杜列治都係打側擊起家,如果費托有咩傷病問題,球隊就會好濕滯,而且長期用單箭頭作賽,戰術可變性亦都減少,歐超盃俾馬體會蹂躪4:1已經係好例子.對車路士嚟講,唯一嘅好消息係傷疲盡起,桑馬達短暫休假後回歸,馬高馬連亦都喺U21賽事復出,不過今場就唔會勉強披甲.
祖雲達斯喺意甲嘅走勢非常勇銳,3戰全勝都唔係重點,最恐怖都係佢哋有無窮創意同埋各個位置兵源充足,雖然幹地全球性禁賽唔可以踏足教練席,但係代佢嘅卡雷拉根本就係執行緊幹地嘅部署,上周意甲祖記反勝熱拿亞一役,卡華禾艾沙姆先任後備留力就係幹地嘅主意,呢位新援落場後即刻貢獻一個入球同一個助攻,今晚回歸正選兼有大勇嘅胡仙歷做箭頭,就算作客贏唔到車路士,都應該可以保住不敗身,受讓1球好抵玩.
薩克達讓主嘆「查」
同屬E組嘅薩克達同洛斯查蘭特無可否認隻係陪跑,不過歐戰經驗豐富嘅薩克達預期可以泛起少少漣漪,何況佢哋有主場之利,老遠由北歐飛到東歐作賽嘅洛斯查蘭特勢難爆冷,捧1.73倍嘅「讓主」正路.(周三7,香港時間周四2:45am開賽)
薩克達已經喺正式比賽9連勝,教練盧錫斯古仲冇咩傷兵問題,韋利安同杜格拉斯哥斯達呢啲巴西兵都踢得,前阿仙奴球員伊度亞度達施華仲要讓路俾狀態大勇嘅另一箭頭米赫達恩,相反地,洛斯查蘭特全隊冇一個球員踢過歐聯,今次真係「鄉下仔出城」,拱手俾主隊開「-1」當交學費啦!


text:
我都有用開美肌之誌面膜, 亦有買過佢地既洗顏乳同化妝水, 都幾好用,
都有想埋其他產品: 如精華素, 原液, 乳霜等.
同埋岩岩先發現有支全效淨白防曬乳 SPF 50.
想睇下有無SIS除左用美肌之誌既面膜之外, 有用過佢地既Skin Care產品?
美肌之誌的面膜我都算小fans, 好多隻款我都幾鐘意,佢其他product我用緊一隻膠原蛋白保濕原液toner,都幾好用,好保濕得黎都好清爽, 另外洗面野有隻綠色line個控豆系列都唔錯, 控油都好好的.
我都有用開美肌之誌既野, 通常用佢既面膜多,佢隻蝸牛mask真係好好用,護膚品方面就用緊有隻淨白補水系列, 精華素同乳霜,都幾清爽同保濕.
我都係用開美肌之誌面膜, 好似佢地隻控豆修護面膜好好用.另外我都有用過幾款洗面同TONER, 不過就未用過膠原蛋白成個系列.我想知道呢個系列岩唔岩而家天氣用, 開始乾. 如精華素, 原液, 乳霜等. 不過唔知有無朋友用過可以share下.
咁你有無用過藍色呢個膠原蛋白系列? 我想要補濕好D又唔笠的.你覺得我應該買呢個系列定係淨白補水系列好?
係呀, 我見美肌之誌既護膚品都算經濟, 有時又會係萬寧,屈臣氏做優惠,都想試下, 所以上黎問問有無朋友用過, 覺得好唔好用? 買唔買得過.你係唔係都有買過黎用? 覺得補水夠潤嗎? 秋冬天氣用夠唔夠力?
咁你覺得美肌之誌呢支SPF50PA+++防曬乳好唔好用先?特價$9.9雖然好平, 但好唔好用先最緊要, 咁平我未必岩買黎用~.~"
- Home
- come n share
- beauty
- fashion
- love & guys
- life+
- blogs
- cosmo tv
- horoscopes


text:
錢無義 28/10/2012 2:37 am
又係喺秋葉原舉行嘅日本 Ubiday 2012現場得意相,今次就係呢件Wii U跟機第一身喪屍射擊遊戲《ZombiU》Tee,領口開始滴到成身血,背部仲印住一條問題:「How long will you survive?」幾有型,啱晒萬聖節著去海馬公園.至於條問題就比較難答,我諗,視乎個難易度啦.
Reika 15/10/2012 9:09 am
唯一令我下定決心要出WiiU,就係呢隻喪屍遊戲《ZombiU》,官方終於公佈會出ZombiU嘅Premium Pack,個盒仲鬼咁有型,隻喪屍好似兇我叫我一定要出機咁.套裝無乜特別,都係跟32GB機跟遊戲呢啲基本嘢,唯一唔同係跟一隻GamePad加一隻普通手掣,比之前公佈嘅Deluxe Pack多咗隻普通版手掣,對於一心諗住玩ZombiU嘅玩家嚟講好實用.另外套裝仲有GamePad支架,叉座,WiiU機座(係囉,咁多個座,我屋企邊有咁多位擺?)同一大堆線,唔知香港有無game舖會入呢套歐版?有通知聲,我會去訂.
錢無義 13/10/2012 4:27 pm
呢隻無論歐美版(11月18日)或日版(12月8日)都會跟Wii U出嘅Ubisoft第一身射擊遊戲《ZombiU》,今次呢段遊戲畫面就睇到喺倫敦街頭遊走同埋點用Gamepad狙擊喪屍.作為屍迷嘅我真係覺得勁正,跟機要出呢隻!
錢無義 14/09/2012 11:06 am
我諗定喇,Wii U出嗰陣我跟兩隻game啦,一隻鐵膽就係《New Super Mario Bro. U》,第二隻就一定係Ubisoft呢隻《ZombiU》.喪屍遊戲喎,仲用盡GamePad個芒同動態控制功能,唔使用手掣瞄頭,大畫面夠靚,細畫面又可以睇地圖,睇埋呢段新片,你就知堅係好玩!咦?點解咁似賣廣告?
錢無義 01/09/2012 2:26 pm
Wii U死都未肯講幾時出,但護航遊戲就越嚟越多料.好似Ubisoft隻《ZombiU》之前外國傳媒都直情有得實機試玩!啱啱呢隻Wii U獨佔嘅第一身射擊遊戲就有封面公佈,另一方面,喺美國西雅圖舉行緊嘅PAX亦有最新遊戲片段,真係幾正,可以一驚!
Reika 16/07/2012 7:54 am
作為喪屍迷,我真係好期待呢隻由Ubisoft推出嘅Wii U射擊遊戲《ZombiU》.啱啱Comic-Con又有新遊戲片段公佈,兩段唔同地區嘅試玩片,繼續睇佢用Gamepad當狙擊槍瞄準器又得,睇閉路電視又得,仲可以睇地圖同掃描敵人情況,但係你視線離開電視一陣,執吓嘢整吓武器睇吓地圖,又有大堆喪屍撲緊埋嚟喇……最後,都係叫俾人咬,bad ending.
錢無義 23/06/2012 4:58 pm
種種跡象顯示,任天堂新主機Wii U將會喺今年內登場,而當中我最期待嘅遊戲,唔係孖寶,而係用咗勁多Wii U配Gamepad控制器新功能嘅《ZombiU》喪屍動作遊戲.最近外國網站就從開發商Ubisoft同任天堂得到實機試玩10分鐘嘅片段,睇到可以用Gamepad當狙擊槍瞄準器又得,睇閉路電視又得,仲可以睇地圖同掃描敵人情況,但係你視線離開電視一陣,執吓嘢整吓武器睇吓地圖,一抬頭隨時見到大堆喪屍撲緊埋嚟,堅刺激好玩!


text:
廣府話
廣州話,又叫廣東話,省城話,白話,即係老人家講嘅廣府話.佢個名就講明佢係來自廣東省城廣州.因為佢係廣東省城(廣府),政治經濟都有特殊地位,所以啲粵語專家都會認為佢係粵語嘅標準音.廣府話流行廣州,佛山,中山,香港,澳門,呢啲珠三角地區,廣西,海外都有好多人係講廣府話.因為佢響廣東有特殊地位,唔少人直情叫佢做粵語,廣東話.之不過,「廣東話」呢個叫法同學術上嘅「粵語」定義唔同,廣東重有人講潮州話,客家話.廣東話呢個詞學術上未有定義.粵語方言有好多片,好似臺山話,南寧白話咁,有啲可以同廣州話互通,有啲就好難互通.
不過唔係成個廣州地方講嘅話都係廣府話,以前淨係省城部份係講標準嘅廣府話,出咗城就有差異.後尾英國人響香港起城,香港同廣州有好多商貿來往,廣府話就慢慢代替咗當地粵語分支.而自鴉片戰爭之後,有好多珠江三角洲嘅人來回廣州,香港做嘢.因為咁,廣府話以佢嘅影響力,佢個範圍就擴大好多.另外,廣府地區(粵語粵海片),韶關,清遠,粵語非廣府地區(粵西)有啲後生仔都識講廣州話,有啲甚至攞廣府話嚟代替自己原有嘅方言作為母語.香港電視,流行曲呢類廣府話流行文化亦加速廣府話擴散.而家講的廣州話同香港粵語其實係同一種語言,只不過表達上因地方唔同,所以會有啲分別,但完全可以理解.
[編輯] 標準口音
[編輯] 廣州音
廣州話係語言學上粵語嘅代表/標準音.用喺標準音係指被認為係標準粵語嘅粵語口音.所有嘅粵語標準音都以粵語廣府音為標準.
[編輯] 普式粵語
隨住喺廣東省嘅學校大力推行普通話,強制用普通語做授課語言,學生好難再喺學校度學到傳統嘅粵語字,尤其喺廣州出面,學生對屋企用嘅方言同埋粵語詞彙有種唔標準嘅感覺,於是就改成廣府音,重淨係靠書面語(普通話詞彙)發音.咁就導致啲後生同啲老人家雞同鴨講 [未記出處或冇根據].
[編輯] 香港粵語
粵語流通香港.香港人來自五湖四海,口音唔定;而家啲後生仔女鼻音會輕啲,有人講嘢時會夾個英文音,有時本來係ng音會變咗其他音,「恆生銀行」會變咗「痕身un韓」(例如地鐵嘅通告).香港變咗「heun趕」.
[編輯] 出面網頁
- 廣府話在線語音朗讀(簡體中文)


text:
我應唔應該等落去有一個女仔1年前左右開始鐘意佢
個時佢同佢男朋友分左手
咁我個段時間成日同佢講電話安慰佢
大約過左1個月左右
我有1-2個星期少左同佢講電話
佢話佢覺得鐘意左我
平時無日放學都會等我打電話俾佢
電話一響佢就會好緊張諗會唔會係我打俾佢
我知佢鐘意我 我有問過佢同唔同我拍拖
佢無正面回應我 但之後我地既關系變到朋友以上但又未到戀人咁
之後有一次約佢出街 佢放我飛機 因為我好憎人放飛機
所以我好嬲咁鬧佢 之後就無再搵對方差唔多半年
係呢段時間我同佢無見過面
我鐘意佢既程度無減少 反而因為思念而變得越尼越鐘意佢 好後悔個一次鬧佢
最近係街見返佢 佢問我重係唔係朋友
我答佢從來都無當你唔係
傾左2星期whatapps 我同佢講我係無見佢既呢段時間有幾掛住佢同有幾後悔
我問佢可唔可以做我女朋友
佢話我地可能做朋友更開心呢
我話俾次機會我
佢話佢有鐘意既人 所以我都應該向前望 有時時間會改變好多野
我應唔應該繼續係佢身邊等落去係佢身邊做兵保護佢
如果我等落去我重會唔會有機會... 我覺得講到尾個女仔驚再hurt多次姐~~~
我覺得如果你可以等既,佢一定會俾你打動到既!加油!
十卜!{:3_54:}
頁: [1]


text:
多蒙特「堡」證開讓和
歐聯第一輪賽事大部分強隊都冇令大家失望,係皇馬冇霸氣巴塞就做咗場大戲啫!不過撇開賽果,呢個星期班德甲兵真係值得一讚,事關佢哋3支打入歐聯分組賽嘅球隊第一周全數贏波,而且過程上,佢哋真係比起班所謂傳統勁旅贏得更有說服力,事關當曼聯,阿仙奴,曼城甚至車路士贏緊波嘅時間,呢班英超兵都唔知為乜會突然有種怕輸嘅感覺,越縮越後下,結果咪有兩隊好彩兩隊唔好彩囉,反而幾支德甲球隊贏波時會相信自己能力,貫徹自己打法到尾,呢種比態正正係現代足球所必備條件,有啲球隊要登上歐洲頒獎台,唔該學識呢樣嘢先啦.
講到呢德甲兵咁掂,呢個星期就整兩場德甲俾大家玩吓,當中有場漢堡對多蒙特,計名氣就梗係大戰啦,不過漢堡都已經今非昔比,而多蒙特今季有足夠兵源出戰兩條戰線,計正贏應該冇問題,不過客勝太熱啦,冷吼一注「讓和」更加實際.
漢堡上個星期又打少個,結果輸多場2:3,開季3戰全敗,但有睇場波嘅朋友都應該會認同,佢哋又唔係真係打得咁差,至少成個下半場打少個下,佢哋唔只追番球,最後階段更加有追和機會,喺前線有雲達華治等領軍下,返到主場應該入到波啩.
之不過,計實力多蒙特都真係唔止高一皮,至德甲開季3戰2勝1和,但當中大將馬里奧葛斯只係打咗一場正選,而馬高列奧斯已開始融入球隊,下周冇歐聯下又可以全力出擊,而今場捧佢哋嘅取重要原因,係漢堡一條防線唔係受傷就停賽,林志堅上場衰到要打閘,多蒙特預計可喺有失波下贏波,所以買「讓和」冇死啦.
另一場就推介禾夫斯堡;禾堡上場作客全程壓住奧格斯堡狂攻無果,把握力係差,但返到主場個龍門應該好射啲啩,對手又只係升班馬格雷特霍夫,主勝穩開啦.


text:
日頭仲係成三十幾度,
但係轉眼間,
各大品牌都已經出左秋冬既化妝品系列喇!
今次想再同大家介紹既就係Chanel,Burberry,M.A.C既最新及限量版Products
今季Chanel既秋冬Collection就出左15支唇膏,每一隻顏色都好特別架,我自己本身就好鐘意紅色既唇膏,出去做野或者自己化妝呢,我都必定會用Chanel唇膏既,
就算唔查潤唇膏都okay,唇紋亦都唔現,今季既Collection都一樣有以上既優點!
不過今季Collection都佢既特別之處,今季既顏色唔會太閃,會比較實色少少,出黎既唇色同本身唇膏上既顏色既會差唔多~
我自己好鐘意紅唇,咁係自己既唇膏盒裡面都有五,六十既色既紅色唇膏,因為唇膏既顏色只要差少少,就用好似桃紅,啡紅,紫紅等等唔同既紅色,出黎既效果都可以有好大既分別! 所以我自己就好鐘意用一D唔同既紅色唇膏,黎去Mix & Match返唔同既style,相信呢Set新出既唇膏將會成為我化妝箱新加入既Products
咁如果唔想太誇張呢,以下呢D顏色就好適合大家喇,裡面有啡Tone,姐係比較Earth Tone少少既顏色,
亦都有Peach Tone,都係望出黎都會比較自然一D既顏色,
大部分既女士都絕對可以Carry得到!
想特別D,Sharp D?咁就可以留意下面呢幾支喇! 呢5隻色既唇膏呢,大家就可能比較少見D喇,我自己就好鐘意右邊兩支,姐係橙Tone個兩支,因為橙色既唇膏出面既選擇就比較少D,今次Chanel出既呢兩隻色,無論係秋冬天定係夏天,我地都可以Carry到架! 另外仲有3支唇線筆可以比大家襯返,分別有橙色,粉紅色同埋紅色,比大家去襯返唔同顏色既唇膏既~
跟住就講下Burberry推出左既秋冬系列粉底,Eye Shadow,仲有唇膏! 先講左粉底先~今次收到Burberry 8支唔同膚色既粉底,Burberry既粉底一路以黎都係比較透薄同埋易推既,一般人都好易控制,咁今次呢個系列既粉底同以前咩分別呢? 我地用左其中一隻黎試,今次呢隻粉底會有比較Nude同啞緻既效果,一般皮膚易出油,有油光既話,我地就可以用呢類比較Long Lasting D既粉底,佢會令皮膚無咁易出油~ 而且呢次出既粉底既Coverage比起之前更好,同埋佢有好多唔同既Colour Tone,可以比到唔同既選擇大家 佢分別有黃Tone同粉紅Tone,當然我地亞洲人既話用黃Tone就已經Okay架喇,可以做到好自然,查左好似無查既效果! 佢亦都好適合容易泛油,出汗,溶妝既朋友,再加上可能面上瑕疵比較多,
有雀斑或者暗瘡既話,都好適合用架!因為呢隻粉底既Coverage比較好,所以都推介大家試下. 跟住到左我既至愛 — Burberry既Eye Shadow喇今次就收到3隻色,都係啡Tone為主既,我自己平時化妝都好鐘意用啡Tone既Eye Shadow,特別鐘意中間個隻顏色!佢有少少啡紅色既效果,如果用黎做Smokey eyes 既話就好靚喇! 其實我地可以3盒一次過用哂既~眉山眼頭位可以用銀白色,眼窩位就可以用左手面既啡色,或者同中間既啡紅色對調用都無問題架!
大家有無留意到下幅圖既唇膏顏色呢?佢同上面Eye Shadow既顏色Tone係好似架!一支係啡紅既唇膏,另一支就係啡色既,用完整個Look出黎會比較Elegant少少,因為深色唇膏比人感覺都係較為成熟少少既 不過呢2支唇膏既顏色都唔會太實,反而會有D透明感既效果,而且用落都唔會話太深色既. 其實今季都好流行唇部既化妝,如果我地可以大膽少少既話呢,我就推介大家可以試下左面個支啡紅色唇膏,用落Styled之餘又不失高貴 加上Burberry既唇膏質地本身都好夠滋潤,我自己都試過Even唔查潤唇膏都可以有好滋潤既效果,但又唔會太潤,太Lup~
我亦都收到M.A.C既限量版Products,裡面包括一個化妝袋,一支唇膏,Lip Gloss同埋唇線筆.
雖然大家見到化妝袋上面個個公仔既咀唇係紅色啦,但係裡面既唇膏就唔係紅色既~ 裡面既唇膏係我地亞洲人好易Carry到既粉色~呢隻唇膏既顏色係會比較實少少既 呢支Lip Gloss係帶有橙橙地同閃既效果既,M.A.C.既Lip Gloss其實都係比較厚身少少,所以查出黎絕對做到同Lip Gloss本身一樣既顏色效果架! 大家可能會比較忽視左唇線筆既用途啦,咁其實係咪一定要畫唇線呢?咁其實又未必既,但係如果本身你既唇形,唇線係唔係太實,又或者想改善唇形呢,我地只需要買一支唇色既唇線筆咁就Okay喇!咁又唔需要紫色襯紫色,紅色襯紅色,啡色襯啡色等等喇~如果大家想畫唇線既話,我就建議大家可以揀一支自己唇色既唇線筆!


text:
摩洛哥
摩洛哥王國(阿剌伯話:المغرب)係非洲西北部一個國.王國嘅東部同埋東南部同阿爾及利亞交界,南部靠近西撒哈拉,西部面向大西洋,並向北隔直布羅陀海峽同地中海同西班牙相望.1979年摩洛哥佔領西撒哈拉,不過佢喺西撒哈拉嘅權利一直未被國際上任何國家承認.摩洛哥認為交界嘅休達同梅利利亞應該係佢嘅領土,不過查實係由西班牙管轄.除阿拉伯話之外,喺摩洛哥境內重有好多地方語言,而法文同西班牙話亦被同時用.
[編輯] 歷史
- 內文: 摩洛哥史
自50萬年以嚟摩洛哥所在嘅地方係非洲同歐洲之間嘅一條交通要道.考古發現證明呢度一早就有人住.最早喺呢度定居嘅柏柏爾人嘅來歷經已冇辦法考證.7世紀嗰陣,阿拉伯人嚟到呢處,重喺8世紀建立王國.中世紀時期喺呢度統治嘅朝代有啲係柏柏爾人,有啲係阿拉伯人.從15世紀開始,摩洛哥受到多個西方國家嘅入侵.20世紀初期嘅摩洛哥危機係導致第一次世界大戰嘅重要原因之一.1912年3月,法國佔領摩洛哥.1956年3月,獨立.[1]
中國古籍入便有關摩洛哥嘅較早記載,有宋人趙汝適《諸蕃志》「默伽獵國」.
[編輯] 政治
摩洛哥係一個君主立憲制嘅多黨制國家,國王擁有比較大嘅權利.議會分參議院同眾議院兩院,眾議院325名議員由國民直接選舉而出,任期為五年.參議院270名由地方代表選出,每三年更換三分之一.
穆罕默德六世自1999年登基後加強國家嘅民主化,對內嘗試緩和貧困同保證社會治安,對外持相對緩和嘅伊斯蘭國家政策.摩洛哥係中東同歐美對話嘅一個重要中間人.
[編輯] 地理
受副高控制同加那利寒流影響,形成乾燥嘅熱帶沙漠氣候;阿特拉斯山脈貫穿全國,當中圖卜卡勒山(4165米)係全國最高點.
54%嘅人口係城市居民.重要城市有:
[編輯] 經濟
摩洛哥最主要嘅經濟部門係旅游業,漁業同燐酸礦嘅出口.農業同牧業亦相對重要,不過受氣候影響比對大.摩洛哥喺好多方面依靠外嚟資助.國民經濟發展相當緩慢.
[編輯] 人口
摩洛哥80%嘅居民係阿拉伯人,20%係柏柏爾人.多數係伊斯蘭遜尼派教徒.除咗呢啲之外重有少數猶太教徒同基督教徒.
[編輯] 文化


text:
請大師為婢解夢
開始時個夢好怪,
搭住一架車搭左好耐,
當時唔知點解意識上顯示自己係一位日系公主,
而且見到自己都著住左一身和服,
突然無啦啦環境飛得好快定唔知點,
我好似遇到危險,
但有一個人救左我,
大約綠色頭髮載住面具,男性,
睇落好有勇士感覺,
之後我唔小心輕力扯到佢啲頭髮,
之後頭髮連面具一齊甩左,
見到佢真樣啡色頭髮微曲,
樣就唔係好記得,
除左面具之後感覺又唔同左,
佢好似變得溫柔定唔知話柔弱好,
但意識上感覺又好似鍾意左佢,
咁我同佢講我想跟住佢,
佢都答應左,
冇幾耐我地去左一間貌似客棧既野,
佢唔小心整跌左隔離台啲野,
咁我就罵佢,
之後我意識上又感覺到自己好似成為左人地既負累,
之後襯天黑大家都入睡就寫左一封信,
放低左係台面之後就走左,
果陣時天色大約係黑既,
唔知係夜晚定凌晨,
我去左搭船,
但搭船中途聽到後方有人叫我,
望番去後面,
原來佢追左上黎,
之後船長叫我訓一陣先,
跟住醒番之後,
發現果個男生抱住左我,
我最記得係佢大約講左:「你唔好咁傻啦,我冇當過你係負累...」
雖然好想應番佢,
但係聽佢講完就已經醒左.
係前幾日發既,
不過近幾日我不停個夢諗番個夢,
所以就上黎發問.


text:
小說
小說係一種文學形式,一般描寫人物故事,塑造多種多樣嘅人物形象,但亦有例外.佢係擁有完整佈局,發展同埋主題嘅文學作品.而對話係唔係具有鮮明嘅個性,每個人物講嘅嘢係唔係有獨特嘅語言風格,係衡量小說水準嘅一個重要標準.
同其他文學形式相比,小說嘅容量較大,佢可以細緻咁展現人物性格同人物命運,可以表現錯綜複雜嘅矛盾衝突,同時重可以描述人物所處嘅社會生活環境.小說嘅優勢係可以提供整體嘅,廣闊嘅社會生活.
[編輯] 歷史
喺19世紀以前,東西方嘅小說可以話係獨立發展.
[編輯] 東方
[編輯] 中國
中國最著名嘅四大小說,分別有紅樓夢,水滸傳,三國演義同西遊記.
[編輯] 日本
[編輯] 西方
喺17世紀之前嘅歐洲,「小說(novel)」呢個字嘅意思其實係指小故事同長篇嘅散文之間嘅一種短故文學形式(相當於家陣所謂嘅短篇小說).例如,塞萬提斯《模範小說集(novela ejemplares)》係短篇嘅故事集,不拘泥於當時嘅散文形式,而創造出一種「新嘅故事敘述」.
另一方面,塞萬提斯所寫嘅《唐吉訶德(Don Quijote)》(1505-1515年)表現出作者嘅世界觀,同時亦呈現人物嘅成長同埋糾葛,心理嘅變化,同近代嘅作品一樣,佢主要嘅着眼點在於「個體」.因此佢被稱為「近代小說之祖」.因為同樣理由,笛福同佢創作嘅《魯濱遜流浪記 - Robinson Crusoe》(1719年)亦被普遍認為係「近代小說之祖」.
近代小說嘅起源,係18世紀喺法蘭西所流行嘅書信體小說(以信嘅形式或互通書信形式創作嘅文學).近代小說嘅發展,一般認為同18世紀以後英國,法蘭西等地中產階級嘅勃興息息相關.呢啲識字率比較高而且較為有錢嘅人成為其佢主要嘅讀者群,亦即係話,近代小說係因應佢獨特嘅需要而發展嘅.
[編輯] 分類
小說嘅體系異常龐大,以唔同方式分類都可以分出唔同而且眾多嘅類別.
[編輯] 按篇幅分類
比短篇更短嘅小說完全符合瞬息萬變嘅現代社會中生活忙碌嘅人嘅閱讀習慣.幾乎每日都可以睇到啲人為呢類小說賦予一個新名詞同埋新定義,例如極短篇,精短小說,超短篇小說,微信息小說,一分鐘小說,一袋煙小說,袖珍小說,焦點小說,瞳孔小說,拇指小說,迷你小說等,數都數唔晒,連專門嘅文學研究者亦好難如數家珍分敘佢嘅定義,一般人更容易混淆.
一般認為微型小說嘅篇幅應該係兩千字以下.因為題材通常係生活經驗嘅片段,因此可以係有頭無尾,有尾無頭,甚至無頭無尾.高潮放喺結尾,高潮一出即刻完,營造餘音繞樑意境.由於比短篇更短,字句亦需要更加精練,題材可以見微知著嘅比較好.一個意外嘅結局雖然可以吸引眼球,但文章短得嚟都要有伏筆呼應,甚至比起畀讀者意外,應該更重視帶唔帶到感動畀讀者.
平均字數一萬左右嘅小說會被劃歸短篇小說.喺佢特色中有所謂三一律——一人一地一時,亦即係減少角色,縮小舞台,短化故事中流動嘅時間.另外,雖然佢哋成日惜墨如金,但一般認為短篇小說都係要符合小說嘅原始定義,亦即係對細節有足夠嘅刻劃,絕唔係長篇故事嘅節略或綱要.
平均字數三至四萬嘅小說,一般認為係較容易成功嘅小說.因為對初心者嚟講,寫作長篇易陷入多數情節造成凌亂難收嘅困境,而寫作短篇唔係轉折太少而單調,就係轉折太多但就顯得擁擠.呢個時候考慮將原本嘅構想改成中篇係一個廣受推薦嘅建議.
字數在六萬字以上會被劃歸長篇小說.如果作者打算表現人生中常見嘅錯綜複雜關係,就要寫咁大篇幅.通常就算筆調輕鬆嘅長篇小說,亦會有一個內裏嚴肅嘅主題,唔係就好易搞到零散或者冇晒組織.初心者寫長篇小說最需注意全局對主題嘅呼應,結構嚴密性,以及避免重複矛盾或缺漏.
[編輯] 按體裁分類
[編輯] 按流派分類
[編輯] 按年代分類
[編輯] 古代小說
[編輯] 現代小說
[編輯] 參考
- 楊昌年(台灣師範大學國文學系),《現代小說》,三民書局


text:
甲午戰爭
甲午戰爭(又叫中日甲午戰爭,第一次中日戰爭,清日戰爭,清日甲午戰爭,中日黃海大戰;日本叫日清戰爭),係發生喺1894年(清德宗光緒二十年)嘅一場戰爭,由於呢年個干支係甲午,所以叫「甲午戰爭」.
呢場仗係由於清朝同日本之間,為咗爭奪朝鮮半島控制權而爆發,最後滿清政府戰敗,清朝政府被逼要簽署馬關條約,割讓臺灣,澎湖同附屬島嶼畀日本.
[編輯] 起因
十九世紀中後期,帝俄喺中國東北同埋朝鮮半島開始擴張勢力嘅行動.呢個時候,正進行緊明治維新嘅日本驚帝俄嘅擴張行動會影響到佢哋嘅發展空間.
公元一八七五年(日本帝國明治八年,清朝光緒皇帝元年).當時嘅朝鮮國王李熙因為年紀重細,所以由佢爸爸李是應攝政,即係大院君.由於佢性格排外,所以落咗一道命令,邊個同日本人交涉嘅話,邊個就要處死.
同一年,一艘叫雲揚號嘅日本軍艦航行去朝鮮江華島附近進行勘測工作.由於當時嘅反日氣氛,所以江華島上面嘅守軍就向雲揚號開火.但由於雲揚號全力反擊,江華島炮台因此畀日本人摧毀.之後,日軍更加登陸佔領永宗城.
呢次衝突後,朝鮮被迫同日本喺江華島上簽訂一條不平等條約,即係江華島條約.條約中列明,朝鮮政府必須畀日本人擁有貿易特權;同時,朝鮮同埋日本要互相承認對方係獨立國家.因為呢個條約,朝鮮逐步走入成為日本殖民地嘅道路.
呢件事過後,朝鮮政府內部嘅保守派同維新派出現爭論.保守派人認為,朝鮮最好保持以往「事大交小」嘅外交方式,即係繼續承認大清帝國係朝鮮嘅宗主國.但係維新派人就認為,大清帝國喺呢十幾年裏面,連自己嘅國土都保唔住,經常畀外國列強入侵割地,所以大清帝國已經唔再可靠.朝鮮而家應該同西方列強建交,靠外國人嘅力量嚟發展朝鮮同埋抵抗日本.


text:
"Apple關仁隱事"一齊諗
「阿男」囝囝狗眼看人低, 呢個我真係估唔到架.
到睇到你話係阿呂, 我又search到佢個仔叫善揚, 就100%肯定係
善揚掉轉==隱惡
樓主你好勁呀!!
2011年09月09日
「 MK仔」同老婆「喪妹」呢一對,喪妹出咗名失控,一般人都唔會頂得佢順.好似 MK仔經常去外地做嘢,一出埠就閒閒哋一頭半個月,返香港唔夠一兩日又要飛,真係忙到甩轆,加上佢做嘢認真又搏命,體力同精神嘅支出都好大.不過喪妹就完全唔理,次次一見 MK仔返屋企,就即刻啜住老公閨房樂,有時 MK仔諗住約啲朋友見吓面,喪妹知道後又即刻使出膠水功,箝住老公入房唔畀出街,久而久之搞到 MK仔變咗宅男,最大鑊係佢估唔到留喺屋企仲攰過出去拍戲,所以後期佢已經演變到一入屋就九秒九鎖住自己喺房,寧願做獨孤精都好過變人乾.
「 MK仔」= Lemon
「喪妹」= PG
2011年09月11日
近日唔少師奶觀眾都追住睇「喊包」套電視劇,當中梗係以喊包嘅戲份為主,但係「的士高」同「寬衣」幾乎每次出場都有肉搏戲,所以都搶咗唔少鏡.寬衣雖然喺幾年前憑大銀幕嘅演出攞過獎,但係近年佢做戲似乎越嚟越過火,表情造作出晒名.
日前關仁飲茶同班 OL搭枱,佢哋未坐低已經開口講寬衣喺劇中演出,個個都彈佢太過造作,見到佢直情想作嘔兼熄電視.
被嘲瞓厲頸
其實唔止一般觀眾,就連三色台好多人都喺背後笑寬衣嘅演出,佢哋笑寬衣個頭成日斜斜哋,擺出三七分面,十足瞓厲頸咁樣好肉酸.
「喊包」= Laughing
「的士高」= Bosco
「寬衣」= 除子珊
點評
2011年09月11日
「玉樹」生得斯斯文文,仲憑擺甫士稱王迷倒唔少粉絲,不過佢好衰唔衰,衰在男人最易犯嘅錯──鹹濕,因為呢兩個字搞到一身蟻.其實佢本身已經有唔少女自動送上門,但佢又偏愛國產貨,見到啲國產靚女就起晒痰,有時都未睇清楚情況,就唔理咁多食咗先算,所以佢成日俾啲國產妹妹仔搵機會借佢上位囉!其實玉樹以前同「搶機」佢哋成班人,已經好識窿路去啲私家竇蒲,嗰時玉樹最鍾意 call幾個內地女伴同行,都唔知係貪佢哋啲鄉音,定係因為佢愛國呢?
「玉樹」= Fung Fung
「搶機」= 唱K
點評
2011年09月11日
「風光」當年同「勁揪」生咗囡囡「光妹」後搞到滿城風雨,之後風光帶埋個女去咗內地低調生活,但今年又忽然高調返港,仲周圍搵嘢撈,好多人以為佢經濟唔掂,查實關仁聽風光嘅閨中密友話,風光係因為寂寞先回流.
風光帶住個女喺內地,名氣唔大,所以揀男友高不成低不就,佢經常同啲朋友呻,其實佢根本冇辦法融入內地嘅生活圈子,又冇朋友,仲差啲屈出病,所以最終都鼓起勇氣返香港.
「風光」= 吳X利
「勁揪」= 成虫
點評
2011年09月12日
「花弗」同有錢女「公主」拍拖,早排佢仲專登帶埋公主同三色台「高層」食飯,由於花弗一向做綠葉角色,有傳當晚公主乘機向高層開聲,叫佢畀多啲機會花弗發揮,以及畀機會佢上位擔正做男主角,但關仁聽聞其實剛剛相反.
原來花弗私底下叫高層唔好畀咁多嘢佢做,事關佢同公主拍拖,要花好多心思同不時有驚喜先至得女友開心,尤其係佢哋熱戀中,幾乎見少日都唔得,加上公主鍾意成日呢度去嗰度去,真係少啲精力都唔掂,所以花弗要求高層唔好畀咁多嘢佢做,怕自己工作太困身嘅話變咗冇時間陪公主,始終公主又有青春又有錢,唔睇緊啲,分分鐘俾人撬咗去都有之!
「花弗」= 蔥蔥
「公主」= 超X
2011年09月13日
台灣女歌手「樹林」近日被爆又整容,個樣變得面目全非,事關佢近年整容整上癮,變得過晒火.樹林因為賺錢多,所以近年識咗個小男友,仲樂得貼錢養仔.
樹林初出道時,關仁聽聞佢份人都好有禮貌,隨着變成天后,就越嚟越囂張,試過同一班港星去拍飲品廣告,樹林除咗成日擺款顯示架子,仲呼喝助手,陽光下要助手擔遮,仲要行到邊跟到邊,一旦跟歪少少曬到佢,樹林就立即公主病上身,又擺款又發爛渣,簡直人見人憎.
「樹林」= 菜依琳
2011年09月14日
樂壇「聲沙沙」早排是非多多,先傳佢欠人錢,之後有傳佢同《鬥大聲》高層同拍檔「大聲鈴」反面吵大鑊,搞到冇得再做《鬥大聲》,是非真係多到一籮籮.
關仁聽聞聲沙沙真係欠落唔少街數,好似佢投資嗰間講數學校,原來早排已經靜雞雞執咗笠,雖然有消息話聲沙沙要移民,所以結束晒香港所有業務,但聲沙沙間學校突然間執笠,有好多錢銀根本未找清.唔單止咁,聽聞有唔少學生交咗學費都攞唔番,其中有幾位仲係圈中藝人㖭.不過,佢哋認為多一事不如少一事,所以冇諗住向聲沙沙追討,只係暗啞底同身邊朋友呻吓.
「聲沙沙」= 杜麗沙
2011年09月15日
係人都知「 MK仔」今時唔同往日,始終泊到個大碼頭,出面嘅人唔睇僧面都睇佛面,原本每件事總有前因莫羨人,何況感情世界,好難分對錯.不過 MK仔處理感情嘅手法又的確令人詬病,佢同「公主」好之前,一直有位識於微時嘅女人默默支持佢,但中公主後,佢就反面不認人,逼背後女人離開自己,個女人見到 MK仔反骨無情,終於忍痛斬情絲,點知冇耐就有傳媒知道 MK仔捨舊愛黐公主嘅事,自然落力報道, MK仔就咬定係背後女人放料畀傳媒,仲大鬧舊愛屋企,講真,人哋都唔係圈中人,鬼識放料咩,怪就怪佢自己處事過火,有人睇唔過眼唱衰佢啫.
「 MK仔」= 又係陳x蔥
2011年09月16日
「掃把」有一期真係權傾朝野,雖然有人爭住擦佢鞋,但亦有人對佢嘅所作所為睇唔過眼.其實掃把好沙塵,好似佢同啲藝人斟嘢,遲到係例牌,亦試過預咗一粒鐘同人開會,但中間講咗 50分鐘電話,搞到人哋戇居居聽佢煲電話粥.又有啲小星星試過同掃把反映演出機會唔多,掃把就永遠睇吓對方係邊位,如果佢係敵對派系嘅人,又或者係啲二,三線藝人,掃把就必然用拖字訣,猛話自己喺公司有幾咁大壓力,有幾咁多嘢做,反客為主唔聽人講嘢,又唔去解決問題.久而久之咪搞到成班大小星星怨聲載道,要諗計起革命囉.
「掃把」= 620
2011年09月18日
「男人婆」嘅外形同言行舉止不嬲 man過好多真正男子漢,近年開始玩埋性格, fans就覺得有型,但其實佢個格嚇怕好多人.男人婆一直標榜自己崇尚音樂,之前佢喺大陸接咗個演出,一早到場綵排,點知發覺現場音響麻麻,男人婆即時玩性格嫌三嫌四,全程黑面作無聲抗議.
遲到唔道歉
由於大會 rundown已經比原定時間遲咗,全世界喺度趕喉趕命,但男人婆一於做性格巨星,人哋急佢唔急,仲走去食飯慢慢嘆,結果佢遲大到不特止,連累成個騷遲晒,現場內地記者拉隊走,但佢仲一句道歉都冇,果然有性格,不過係衰格個格.
「男人婆」= Ho CC
2011年09月18日
「 MK」同「公主」拍拖變成全城熱話,公主明知自己喺娛樂同名人版有號召力,全世界公關都吼到佢實,各路品牌落力 sell公主去活動,公主享受鎂光燈生涯,一定應承捧場,可惜佢都有小姐脾氣,雖然講到實牙實齒,但除時因為心情唔靚放飛機,而且公主知道自己嘅號召力,要收酬勞出席活動,佢收得當然唔嘢少,咪以為有錢好辦事,公主始終唔憂柴,唔憂米,到唔到始終都要睇佢大小姐心情,所以家啲品牌開始向佢條仔 MK落嘴頭.
「公主」= 超暈
「 MK」= 山蔥
2011年09月18日
「笑口棗」玩得係人都知,佢一向玩人唔使本,好彩佢人緣好,佢啲朋友都唔會真係嬲佢好耐,可能佢玩得人多,所以有晒心理準備俾人玩番轉頭,關仁知佢有一次同班波友到外地比賽,成班友喺飛機已經玩到癲晒,笑口棗係出名嘅睡寶寶,上到機自然搵周公,班波友即刻報仇咁報,將佢畫成花臉貓,到笑口棗起身落機過海關時,都唔知自己俾人整蠱,沿途啲人見到佢塊臉都笑到掩住半邊嘴,佢仲以為係自己受歡迎,笑到成班波友碌晒地.
「笑口棗」= 至矮
2011年09月19日
以前嘅內地人好識養生之道,到時到候就要午睡補眠.估唔到今時今日嘅內地明星都興呢套.話說「白恤衫」之前去到長靴國為佢套《小白龍》宣傳,難得去外國宣傳兼行紅地毯,自然有外國公關安排佢畀當地嘅傳媒做吓訪問;有日下晝「白恤衫」喺自己間酒店房接受外地記者訪問,本來傾得好地地,點知佢突然睡魔急 call,佢講咗句唔好意思就行咗入房瞓覺,半個鐘後精神奕奕咁出房繼續下半場訪問,佢呢個壯舉簡直令外地傳媒睇到嘆為觀止.
「白恤衫」= x聖衣
小白龍= 白蛇傳說
2011年09月20日
最近同「花弗」蜜運中嘅「公主」,雖然同「靚靚」係同一條腸出,公主喺人前做到姊妹情深好錫靚靚,但關仁聽老友講,其實公主一向唔妥靚靚,暗地裏乜都要同靚靚鬥.
事關公主妒忌重,細個嗰陣靚靚得意過佢,讀書叻過佢,親友嘅目光落晒靚靚度,到大個咗,靚靚越嚟越索,仲被視為成個家族最省鏡嘅嗰個,加上靚靚性格溫純深得記者歡心,搶晒公主風頭,公主唔嬲就假,所以平時公主做乜嘢都想叻過靚靚,可惜次次都輸.直至最近公主同花弗拍拖全城哄動,幾乎日日做報紙雜誌封面人物,公主條氣即刻順番晒,覺得自己終於撼低靚靚.
超暈 vs 超年
2011年09月21日
家陣做新人,有條件都係其次,最緊要係㩒撈同有屋企喺財力上支持,尤其喺公仔箱生存,大家睇吓「林大鼻」就係最佳例子,佢有個有米老竇力撐,又識碼住高層「數字小姐」.
公仔箱啱啱選咗班靚仔出嚟,有啲落選嘅都想入行,數字小姐係操生殺大權嘅人,關仁聽聞其中有個靚仔好恨簽約做藝人,數字小姐屋企咁啱要裝修,有人刻意將消息傳開,靚仔新人咁啱讀設計出身,於是數字小姐老實唔客氣,叫老公搵嗰個靚仔新人幫手.靚仔新人為咗可以走捷徑入行,梗係唔敢托手踭.
「數字小姐」= 620
「林大鼻」= Fung Fung
2011年09月22日
富豪小黃以前好鍾意去中環某名牌髮型屋剪頭髮,每次去到佢都要個髮型師阿仔只服侍佢一個人,搞成個幾兩粒鐘都係收佢千幾蚊好唔化算,加上佢脾氣古怪唔易服侍,阿仔其實唔多願做佢生意.
事關佢試過幾次無厘頭發脾氣鬧啲洗頭妹,鬧到人哋忍唔住喊晒,有次小黃洗頭時,忽然彈起身手指指鬧個洗頭妹,因為佢入去洗頭房時個地下好污糟,但呢啲事又實在唔關呢個妹妹事,再加上佢突然彈起身,洗頭妹唔小心整濕佢背脊,令小黃更加嬲,全場都知佢大發爛渣,大家都怕鬼咗佢,後來阿仔要加佢價先肯同佢剪頭髮,佢覺得唔合理就轉咗場,成班員工都話要劏雞還神!
???


text:
Cybertron版既音波可以話係新一代TF名作, 無論做型, 可動, 變形, 好玩都係1流, 必入之作.筆者本身雖然好鐘意TF但經過多年既"洗禮"已經變左個衰人,"一出唔買", 等日版例跳. 所以一出無賣日版, 等佢死.可惜音波真係無得跳, 最後只有入返美版.連柯柏文咁好既設計同角色都死直, 點解佢唔洗死?就等我lee個衰人帶大家睇下佢有幾給引?
音波做型真係勁好, 佢對腳比較幼, 下身都唔係咁大隻, 倒3角得黎無其他狂派大隻佬既肥膩身型, 加埋大大對翼響背脊, 睇落輕型好多. 另外1望就知佢係音波!!!正留意佢心口有個蓋, 同G1音波1樣 加埋藍色身, 無眼珠一塊過既眼, 保持到g1 音波外型既風格!唔擺post都型!
加個支架舉起佢 又有另一番味道
post得 變形又有幾得呢? 今次音波係變一架類似F117隱形戰機非常神似, 而且以音波既陰沈性格非常合適. 變形唔複雜, 完全唔洗夾硬黎, 要變爛佢有一定難度.
機翼底兩邊精靈炸彈位一樣有準備炸彈!仲可以拆出黎!正
睇完post同變形又點可以唔講下可動呢? Cybertron系列既可動性都非常之好,lee隻音波都唔例外, 手, 膊, 腳等關節都好齊, 係衰左無腰囉...! lee D舉槍姿勢唔係隻隻 tf 都做到ga
轉腰出拳啊, 起飛腳啊 lee 類超大動作都係TF既弱項, lee隻音波當然做唔到或 做得唔好,扣左D分.
最後講下佢有幾好玩...講玩真係好好玩, 首先睇下D parts
3舊parts獨立已經可以玩!! 上面講到既兩粒精靈炸彈, 可以獨立變型成為兩支音波用既槍!!!
另外1舊真係不得了, 變身激光鳥!!
激光鳥既可動非常驚人, 翼可以上下擺動, 爪可以上下活動, 連頭尾都有關節又細隻又似樣 動態1流 好玩到不得了!
夾埋音波本身仲更得意,上面D圖已經話比大家知隻激光鳥係可以插響音波對翼既尖端, 真係有型死....差唔記得講cybertron音波心口個蓋係可以打開好似g1音波咁收立激光鳥!!!!只要插cybertron條key落音波背脊個位就會打開!! Lee個4過當音波變左戰機一樣玩得 仲好似轟炸咁!~!
總括而言lee隻音波真係得, 保持g1 feel , 可動ok, 做形靚仔, parts真係好玩, 儲cybertron一定要有佢.比細路玩都可以設計得咁有型又好玩...唔怪得日版無跳樓啦


text:
昨日去完沙田館借書, 發現勁多職員喺度stand-by, 所有無過期嘅items(書&碟)都要用還書箱還, 借出嘅無附件都會叫你用自助機, 昨日我借2本書及2隻碟, 其中1本書及1隻碟有附件
為了試一試新自助機, 我首先用自助機借無附件嘅1書1碟, 同以往一樣插圖書證/ID, 之後入PIN, 但係因為改咗係touch screen, 大力少少撳成部機都震哂.佢話最多3書或1碟, 所以要分開2次過機, 本書順利過到, 的確快咗, 但係隻碟唔開盒係過唔到(試咗幾次), 所以總括而言時間都係差唔多(不過純借書應該會快d)
之後落counter借埋另外嗰1書1碟, 就真係出事喇, 我都係用ID, 但係counter部機讀咗4-5次都未得(明明同自助機同一部卡機), 到我差d拎返張圖書證出來時先搞掂...
之後職員搵完附件諗住過機(黑色pad)嗰陣, 職員諗住先過2本書(原書&附件), 再過碟及另一隻碟(附件).好可惜, 第一round兩本書只係過得一本, 試咗幾次都過唔到本原書, 然後嗰2隻碟分開過, 試咗幾次都過唔到
最後, 個職員投降, 1書2碟都係過barcode先搞掂, 加加埋埋我總共企咗喺counter成10分鐘, 搞到個職員都唔好意思
總結: 新自助機的確唔錯, 不過希望部機可以穩陣d.但係counter個system真係有待改善, 暫時都係用返圖書證同掃barcode應該會較快(即係原有mode)


text:
城邦
呢篇文章講嘅係有關城邦嘅政治概念.想搵古希臘城邦(Polis),睇下「希臘城邦」.
城邦(英文:City-state)通常指一個獨自擁有主權或者實行緊自治嘅城市.歷史上嘅城邦通常係一個大文化圈嘅一部份,好似古希臘城邦嘅雅典,斯巴達,迦南嘅腓尼基城邦,中部美洲嘅瑪雅城邦,絲綢之路上嘅小國同意大利城邦,包括佛羅倫斯,威尼斯之類.中國周朝實行嘅封建制度,分封畀一啲諸侯國嘅土地,有時都叫做城邦.
歐洲史上有兩個重要嘅城邦時期—古希臘嘅城邦同文藝復興時期嘅意大利城邦,係而家歐洲嘅文明嘅發源地.不過,呢啲文明嘅城邦通常只係存在咗好短嘅時間,因為佢哋嘅土地同實力都唔夠抵抗周圍嘅敵人.所以,呢啲小區域組織喺鬆散嘅地理同文化個體入面共存,成為大國建立穩固勢力嘅障礙.所以,佢哋最終都融入咗更大嘅社會體系,以至於民族國家[1].
目前世界上只有新加坡,摩納哥同梵蒂岡符合城邦嘅傳統定義.一啲國亦有對實行高度自治嘅城邦行使主權,比如話中華人民共和國嘅香港同澳門,英國嘅百慕達,直布羅陀,同埋美國嘅華盛頓特區.
[編輯] 參考
- ↑ Sri Aurobindo, Ideal of Human Unity, Social and Political Thought, 1970


text:
千呼萬喚始出來,改編自溫瑞安小說嘅《溫瑞安群俠傳》終於喺擒日見街,望穿秋水,終於等到關七爺爺再次出山,我心情真係好好好好好好十億個好興奮.
話我誇張?話我賣廣告?一,實話實說我懶理你感受,同我一樣都係真金白銀自掏腰包支持港漫嘅忠心Fans,一定會明白我心情;二,好嘢又怕乜賣廣告,咁司徒劍橋手畫係精雕細琢呀,咁溫瑞安小說係扣人心弦呀,未睇過原著小說只證明你識字有限,唔該讀多兩年書,唔好無的放矢,永遠只懂得上網偷睇漫畫而又好發議論者唔該收皮,因為你偷睇呀,偷嘢個偷呀,你係賊呀,賊無資格開聲架.
發洩完,入番正題,上回《群俠傳》以關七穿越時空飛到現代終結,今回《溫瑞安群俠傳》一如所料,先交代關七又從現代返番去南宋高宗年間,如果唔係邊有戲做呀?出乎以料嘅係曾經想將迷天盟連根拔起嘅追命居然唔認得佢,究竟關七有無曾經存在過呢? 另一條伏線講殺手之王唐斬一出場就俾人斬,仲要一係唔斬,一斬就畀人斬開十九幾碌,十頁,我認真數過,唐斬講唔夠廿句對白就慘遭分屍,而殺佢嘅人,係一個自稱「第七」嘅年輕人.喂?大家都有個「七」字,究竟呢個第七係乜水?同關七爺爺又有乜關係?呢本書大玩時空交錯,唔係話我知第七就係少年版關七呀,我嬲架!


text:
大棠路站
大棠路站係香港輕鐵嘅一個車站,喺香港新界元朗區青山公路同大棠路交界兩邊.此站為大棠路一帶居民提供服務.
[編輯] 車站結構
[編輯] 車站月台
大棠路站本身淨係包括兩個側式月台及連接過路處的行人路.由於呢段路線嘅輕鐵路軌起喺青山公路元朗段最中間嘅兩條行車線上,所以路軌旁嘅月台都係起喺路中間:
- 東行往元朗方向嘅1號月台是位於大棠路交界以西,而
- 西行往康樂路站方向嘅2號月台是位於大棠路交界以東.
- 1號月台長大約40米,可同時停泊2架輕鐵單卡.
- 2號月台長大約60米,可同時停泊3架輕鐵單卡.
- 停靠2號月台列車均須停在指定位置上落客.
依此設計,列車都會先到站,然後橫過路口.咁樣列車到站同埋停站都唔受路口嘅燈號影響,呢種設計同香港島嘅電車相若.
[編輯] 車站周邊
- 元朗貿易中心
- 同益商場
- 光華廣場
- 東亞銀行分行
- 星展銀行分行
- 渣打銀行分行
[編輯] 鄰接車站
[編輯] 接駁交通
[編輯] 歷史
大棠路站喺輕鐵初初起嗰陣同步興建,喺1988年9月18日啟用.
[編輯] 利用狀況
大棠路站同輕鐵喺1988年一齊啟用.由於響元朗市中心,多年嚟人流增加,令個站不勝負荷.前九廣鐵路公司做過好多功夫,包括開通兩個月台通去青山公路元朗段側嘅兩條新行人路,將2號月台擴闊同埋延長至容納3卡車,同埋實施唔同路線喺唔同位置上落客等,但仍然係咁迫,繁忙時間月台上仍然會見到危險場面.


text:
金鐘站
金鐘站(英文:Admiralty Station[1])係個香港鐵路站,喺香港島中環東面,站色係藍,有荃灣綫同埋港島綫行過.
[編輯] 車站結構
[編輯] 車站樓層
金鐘站有3層,地面係車站出口同埋公共運輸交匯處,車站大堂,商店同埋客務中心等主要設施喺L1層.
L2層係荃灣綫4號月台(往中環方向)同埋港島綫3號月台(往柴灣方向),主要畀乘客由荃灣綫轉港島綫去香港島東面;L3層係港島綫2號月台(往上環方向)同埋荃灣綫1號月台(往荃灣方向),主要方便乘客由港島綫轉荃灣綫去九龍同埋新界等地.
[編輯] 車站大堂
金鐘站嘅車站大堂響L1層,為方便乘客出入,車站大堂嘅收費區位於大堂嘅中間,周圍俾行人通道同埋車站商店包圍,因此車站商店主要響大堂非收費區,而收費區入面只有多組扶手電梯同埋樓梯往返月台.
金鐘站車站大堂曾經作出多次翻新,翻新工程不斷增加大堂商店數目,為乘客帶嚟方便,同埋增加地鐵公司嘅非車務收入.
- 車站商店及自助服務
而家,金鐘站入面提供唔同類型嘅商店畀乘客買嘢或食嘢,例如有7-Eleven便利店,餅店,咖啡店,書店,花店,恒生銀行及DHL等零售業.地鐵嘅收費區係唔可以食嘢,因此好多食肆都唔響收費區入面.
金鐘站近B出口嘅車站大堂有地鐵旅遊服務中心,地鐵學生乘車證辦事處同埋地鐵失物辦事處,乘客可以買紀念品,車飛,辦理學生個人八達通同埋失物認領.
此外,金鐘站有唔少自助服務設施畀乘客用,包括恒生銀行及中國銀行(香港)嘅自動櫃員機,自動售賣機,自動影相機等.近C出口車站大堂嘅收費區更設有香港郵政郵箱,方便乘客響車站內投寄郵件.
喺互聯網服務上,金鐘站大堂同月台都設有免費由電訊盈科提供嘅Wi-Fi熱點,乘客可以喺等車嗰陣透過手提電腦或個人數碼助理(PDA)上網.同時,喺車站大堂中央嘅收付費區設有「iCentre」免費上網服務設施,畀乘客瀏覽網上資訊.
另外,港鐵喺車站大堂近F出口非收費區設有「e分鐘著數」機,供乘客買網上服務同埋享用港鐵友禮會嘅會員優惠.
[編輯] 車站月台
金鐘站係荃灣綫往返港島綫嘅跨月台轉車站之一,乘客可以行去對面月台直接轉車去目的地,月台同時設有寬闊嘅轉車通道畀乘客轉車.車站共有4個月台,以2個島式月台方式排列,所有月台都有月台幕門.
另外,車站嘅西面有金鐘渡線,可以畀列車調頭,調度又或者畀列車來回港島綫同荃灣綫之間,當列車出現故障及車務調動時,列車可以響金鐘站作為臨時終點站.而好多時,地鐵唔載客嘅列車會用到呢個站嘅渡線,由本站荃灣綫嘅4號月台駛入該站嘅金鐘渡線區,響嗰度調頭及調度.之後,嗰列唔載客嘅地鐵列車就會由金鐘渡線區駛入呢個站港島綫嘅3號月台.因此,呢個站嘅渡線係唔少唔載客嘅地鐵列車使用嘅熱門地方.
而家,金鐘站港島綫同埋荃灣綫嘅路軌並唔係完全平行,荃灣綫路軌響夏慤道及海富中心地底,港島綫路軌響德立街地底.由於港島綫路軌響後期起,為咗方便響德立街地底起隧道去灣仔站方向,所以月台同埋大堂呈一個梯形.
[編輯] 車站出口
金鐘站有8個車站出口,出口主要連接金鐘建築物同埋購物中心嘅地庫同埋大堂,乘客可以直接響車站通道穿梭金鐘主要建築物,購物中心同車站大堂,部份出口鄰近主要街道,中區行人天橋系統同公共運輸工具車站,方便乘客轉乘唔同嘅交通工具.
而金鐘站F出口更連接太古廣場嘅行人隧道,乘客可以響F出口去太古廣場,甚至可以去到灣仔皇后大道東一帶.
- A - 海富中心
- B - 海洋公園巴士站
- C - 金鐘廊
- D - 統一中心
- E - 香港演藝學院
- F - 太古廣場
[編輯] 鄰接車站
[編輯] 接駁交通
由於金鐘站係由一大片船塢空地發展出嚟,所以地鐵響金鐘站規劃咗大型嘅公共運輸交匯處.而家金鐘站嘅公共運輸交匯處分為金鐘(東)公共運輸交匯處同金鐘(西)公共運輸交匯處,另外響添馬街,德立街同埋樂禮街設有巴士總站.
喺港島綫未投入服務前,金鐘站曾經係中華巴士大部份地鐵接駁巴士嘅起點站.港島綫通車之後,金鐘地鐵站公共運輸交匯處漸漸轉型為來往港島各區巴士路線嘅中途站,同埋部份過海巴士路線嘅終點站.部分巴士路線會響公共交通交匯處外嘅金鐘道設站.
由於中環站同最近嘅公共運輸交匯處有一定距離,加上可以接駁嘅陸上交通路線唔夠金鐘站集中,因此而家有唔少乘客響金鐘站公共運輸交匯處或者金鐘道轉巴士,小巴或電車去香港中西區,南區,荃灣同埋天水圍等地.
另外,響金鐘站B出口更有海洋公園城巴巴士專線629方便旅客直達海洋公園,有部份旅客行去山頂纜車花園道纜車站上去太平山山頂觀光.所以金鐘站係港島北岸重要嘅交通樞紐,人流好高.
- 新世界第一巴士:
- 城巴:
- 過海隧道巴士:
- 港島專線小巴:
- 市區的士站
[編輯] 利用狀況
金鐘站響香港島中西區金鐘嘅一帶海旁商業中心區,周圍有地標性建築物,公司總部,主要政府部門,高等法院,外國領事館,酒店,公園及購物商場.加上呢個站係地鐵港島綫同埋荃灣綫嘅重要轉車站,因此每日繁忙時間都會有好多乘客用呢個站轉車,往返香港島嘅灣仔區,東區,九龍及新界.而且,響返工同收工嘅繁忙時間,有唔少乘客都會用呢個站出入.除此之外,唔少乘客都會利用呢個站去金鐘廊同太古廣場返工同買嘢.
因此,呢個站每日都相當繁忙,車站月台由朝到晚都好擠逼.而且,如果港島綫或荃灣綫有故障或有列車臨時需要喺呢個站作為終點站時,呢度就好容易發生混亂.另外,每天亦有列車用位於金鐘站西面設有嘅金鐘渡綫進行車務調動同調度.
[編輯] 車站歷史
- 修正早期系統
金鐘站笪地由1878年起係船塢,響1970年代拆咗.1980年2月12號地鐵修正早期系統中環至尖沙咀段通車,金鐘站同中環站成為當時地鐵唯獨兩個響香港島嘅車站.由於起金鐘站時已經預計呢個站成為港島綫嘅轉車站,所以初期嘅金鐘站已經設立上下層兩個側式月台.1982年5月17號荃灣綫通車,金鐘站亦被納入荃灣綫嘅一部份.
- 港島綫通車
- 內文: 港島綫
1985年5月31號港島綫第一期(金鐘至柴灣)啟用,金鐘站暫時成為港島綫西行方向嘅總站.為咗方便乘客慣性流向,當時月台嘅安排係荃灣綫往中環方向嘅月台同港島綫往柴灣方向嘅月台響一層,而港島綫去金鐘方向嘅(終點站)月台同荃灣綫往荃灣方向嘅月台都響同一層,等乘客可以跨月台轉車.當港島綫第二期(金鐘至上環)1986年通車後,金鐘站繼續做佢轉車站嘅角色.
地鐵公司喺2003年同香港政府及地產發展商喺太古廣場三期地底起行人隧道連接金鐘站現有通往太古廣場嘅行人隧道,長280米,隧道內有行人運輸帶,已於2007年2月26號啟用.乘客可以由金鐘站F出口行去太古廣場三期或灣仔星街及皇后大道東一帶.
現時F出口行人隧道範圍由原來嘅太古廣場嘅行人隧道縮減至行人隧道連接該站大堂嘅出入閘口.
- 地鐵縱火事件
- 內文: 2004年香港地鐵縱火案
2004年香港地鐵縱火案響2004年1月5號發生,係香港地鐵由1979年啟用以來第一宗列車縱火案.事件並冇造成嚴重傷亡,只有14人受輕傷.
65歲老翁嚴金鐘喺當日朝早七點半至九點期間,響地鐵荃灣站入閘,上咗一列往中環站方向嘅荃灣綫061號列車.
當列車離開尖沙咀站,駛入維港下面嘅地鐵隧道去金鐘站嗰陣,嚴金鐘喺列車頭卡車廂(肇事車卡冧巴:A167;現已修復),用打火機點著一個裝有天拿水(Thinner,即稀釋劑)嘅膠樽.當時任職政務主任嘅乘客季詩傑即時喝止對方,但膠樽成功被點燃,火勢順易燃液體迅速蔓延,並產生大量濃煙.
駕駛列車嘅車長決定將列車駛去金鐘站,並廣播通知乘客準備疏散.逃生期間,季詩傑曾經同其他乘客試圖截住嚴金鐘但未成功,嚴金鐘喺9點15分逃離金鐘地鐵站,並喺第二日中午12點25分返到屋企.
[編輯] 未來發展
計劃中嘅南港島綫東段同埋沙中綫(南北綫),都會有金鐘站.當呢兩條新鐵路線通車之後,連同現有嘅港島綫同荃灣綫,金鐘站將成為四條鐵路線嘅大型轉車站.
[編輯] 南港島綫東段
- 內文: 南港島綫
根據1994年發表嘅《鐵路發展策略》,南港島綫喺金鐘嘅車站位於太古廣場(現金鐘站以南),叫做「太古廣場站」.至2002年地鐵公司重新研究南港島綫,一度將總站改為灣仔站而不唔到金鐘,惟最終為方便乘客轉車過海而將總站設於金鐘.
根據港鐵現時南港島綫計劃,南港島綫東段計劃喺金鐘做終點站,連接港島南區.根據港鐵嘅最新建議,將會喺現有車站以東嘅夏慤花園地底起畀南港島綫東段使用嘅大堂同月台,並以扶手電梯連接現有大堂同月台.新大堂部份將同未來嘅南北綫共用.
[編輯] 沙田至中環綫
- 內文: 沙田至中環綫
根據運輸及房屋局於2007年7月向立法會提交文件建議興建嘅沙中綫合併方案,原計劃中嘅九廣鐵路金鐘東站將會改做金鐘站,成為日後南北綫嘅其中一個車站,並與現有金鐘站發展成為綜合交通車站,為南北綫,港島綫及南港島綫東段帶來更方便嘅轉乘安排.由於南港島綫東段起得快過沙中綫,沙中綫金鐘站嘅部份設施將提早連同南港島綫預早起. Template:南北綫各站
[編輯] 綜合轉車站設計
- 車站大堂設計
原來嘅車站大堂將會向東擴建,即係而家夏慤花園地底.計劃喺兩層地下月台嘅下面再起新嘅轉車大堂畀南港島綫東段同埋南北綫使用.轉車大堂會以扶手電梯連接大堂嘅擴建部份,與及荃灣綫同港島綫月台.
[編輯] 上一站‧下一站
[編輯] 列車班次
[編輯] 參考
- ↑ Admiralty指隔籬既添馬艦海軍基地,而笪地本來係海軍船塢.
- ↑ 港鐵公司就南港島線提供的文件(電腦投影片資料)
- ↑ 未來金鐘站的模擬切面圖,港鐵公司,2009年6月
- ↑ 未來金鐘站南港島綫月台模擬圖,港鐵公司,2010年11月


text:
農曆新年
農曆新年係唐人曆裏面嘅一年嘅開始,又叫做新春.因為喺春天,所以北方多數叫春節.雖然1912年中華民國成立就轉用公曆,但係新年多數講唐人曆法,而公曆多數叫元旦.新年對唐人來講係好重要嘅節日.傳統來講,成個節係由正月初一到正月十五.而新年之前十二月唔同日子有唔同準備.廣東人會叫呢段日子做嘅嘢做過年.
唐人曆法因為要就埋月,又有閏月,一年長短唔定,所以同天文講嘅年,地球圍住太陽行咗啱啱一個圈唔同.不過,其實唐人都有呢種定義嘅年,就係做冬,即係冬節或冬至.所以廣東話就有句,做冬大過年.因為一年長短唔定,所以同公曆對照,年初一對公曆日子就年年唔同.
[編輯] 新年日子
通常十二月尾到正月初,呢段日子都會用年開頭,例如十二月廿八,就叫年廿八;十二月三十,就叫年三十;正月初一,就叫年初一;如此類推.
唔同日子就另有叫法,年初一之前嗰晚,即係年三十晚或年廿九晚,就叫除夕,或者大除夕;年十五,即係新年最尾嗰日,叫元宵,或者元宵節.
[編輯] 習俗
新年習俗主題係去舊迎新.會趁年初一之前,將啲唔好嘅嘢掉咗佢,買過啲新.又或者將舊嘅嘢翻新.買新衫,剪頭髮,年廿八,洗邋遢,都係其中一部份.
廣東人會食團年飯,成家無論響邊都好,都會返屋企聚埋成家一齊食餐飯,代表一家團圓.


text:
dchl由加盟14日內 , 單人勇闖皇室堡退會退貨 , 攞返9成錢
本人07年12月28日加盟共取了9支紅酒 , 共付$5218 , 但係上線沒有開任何單據給我 , 由加盟計起幾天內做既就係寫人名單 , 同埋點樣借錢上38% , 但係本人真係借唔到同埋過唔到要扼身邊親人朋友依關 ,
所以08年1月1日上皇室堡13樓同我既upline講話要回大單 , 個kent哥侯爵話大單佢要keep住 , 之後有個leslie侯爵過黎話可以開返張手寫單比我 , 我問leslie侯爵可唔可以用依張單退貨 , 佢話可以係櫃台退貨 , 但係櫃台由1月1日至1月4日系統維修唔開 , 要1月5日才可以退貨 , 咁就順延到1月5日啦!!
1月5日下午約3點皇室堡13樓 , 我攞住箱紅酒向櫃台小姐問我想退貨並出示果張手寫單 , 出乎意料之內張手寫單係唔work既 , 所以都唔同佢多講 , 直接踩入寫字樓秤個leslis侯爵出黎拆掂佢 , [果個時候一定要兇 , 雖然我係自己一個人上去 , 但係如果唔夠兇 , 佢地一定唔會比返d錢你], 個leslis侯爵會叫你坐低慢慢傾 , 千其唔好坐 , 要企係度同佢傾 , 之後會叫你入房傾 , 唔好入 , 因為入房之後唔知會有咩發生 , 同埋佢怕你係大廳攪事 , 破壞佢地既扼人大計 , 所以我好大聲講話有咩唔可以係度講 , 做咩要入房講 , 之後就會有d懶好心既侯爵走埋黎問有咩事可以幫到你 , 當時我講關你人事 , 係唔係做架倆呀 , 你講句係既我就做野 , 你話唔係既就死開啦 , 因為太多人同你講野 , 好容易會擾亂自己既思想呀 , 之後半個大廳只係剩返我同埋個侯爵 , 很清靜 , 方便思考 , 同埋d人怕事所以走哂 , 咁就可以回歸正題同個侯爵講唔好晒我時間 , 點樣可以攞返錢 , 個侯爵就會話同佢阿頭傾過 , 點貨正常之後可以退返9成錢比我 , 佢話轉帳比我 , 我當然唔信佢啦 , 我話要現金 , 之後就落左去樓下間M記等佢既上線黎比錢 , 佢上線係Pauline準公 , 個Pauline準公黎到小我 , 話我係上面攪事 , 話有權報警 , 我就同佢講話我都正有此意 , 你試下唔退返錢比我 , 我報警告你地詐騙呀 , 到時睇下邊個有事 , 佢比返9成錢我 , 大約$4696.2 , 我攞返錢後就比返張會員卡佢 , 走人!


text:
奧運聖火
奧運聖火係喺奧運會期間喺主場館一路點住嘅火焰,佢象徵光明,團結,友誼,和平,正義.奧運聖火源自古希臘神話傳說,而現代奧運會喺1912年顧拜旦提出點聖火建議,喺1928年奧運會實施點聖火儀式.由1936年開始,奧運聖火會由奧運會故鄉希臘奧林匹克點著火把,然後接力將火把喺奧運會開幕前一日傳到去主辦國,然後交畀主辦國代表點著火塔,個火一路點到閉幕[1].
[編輯] 起源
奧運聖火起源於古希臘神話傳說,原本係古雅典百姓祭月活動入面一種宗教儀式.每年夏至嗰日,古希臘人都會搵雅典嘅宙斯信徒,用賽跑方式決定邊個負責點祭壇嘅聖火.
[編輯] 聖火史
奧運聖火曾經係古代奧運會一項傳統.而現代奧運會開始點聖火,係喺1920年開始,嗰陣為咗紀念第一次世界大戰陣亡嘅協約國官兵,於是喺比利時安特衛普第七屆奧運會上,第一次點聖火.之後喺1928年國際奧委會決議通過,以後每屆奧運會都點聖火,一路點到奧運會結束.1936年柏林第十一屆奧運會,就第一次用接力方式,由奧運發源地希臘將火炬傳去主辦國.為咗弘揚奧運精神,加強現代奧運會同古代雅典奧運會關聯,奧運聖火會先喺希臘奧林匹亞山上嘅希拉(Hera)神廟,用太陽光生個火種,之後點着火把,然後開始接力傳送到去主辦國,之後一路到而家都咁做法[2].
[編輯] 參考


text:
5大有害戀情的壞習慣
無論一個男生有幾愛佢女朋友,有啲壞習慣始終係戀愛嘅致命傷,最慘係女生仲以為咁樣可以增進彼此關係!如果你犯咗以下錯誤,盡快戒咗佢喇!
1.同佢班Fd玩得太埋
本來你同佢啲Fd融洽相處係件好事,但如果你同佢哋太熟,就等於踩入咗你男友嘅安全範圍.所以你一定要識得balance,如果佢要同班friend去睇波,你可以約班姊妹去飲嘢,唔好死都要痴住一齊玩,各自各精彩.
2.一味死忍
約好8點食飯,佢在無合理解釋,通知的情況之下奉旨9點先出現,你仲笑笑口咁講「唔緊要啦」?!男生時時刻刻都想測試你嘅底線,你退一步,佢咪踏前多一步囉,所以絕對唔可以俾佢逼到你無退路,喺適當嘅時候一定要表達你嘅不滿!
3.戀愛大過天
有啲女生開口埋口都話「我哋點點點……」,喺戀愛中失去自我,只會令關係變得淡而無味.一段健康快樂嘅關係應該係各自擁有自己嘅私人時間,唔會迷失自己.所以當你想喺weekend搵班Fd傾偈傾通宵,Let’s go! 保持獨立嘅個性,愛情就唔會凌駕你嘅自尊.當你男友見到你擁有自己嘅生活,反而會更加欣賞你.
4.「污Where」當Casual
起身刷牙洗面,之後就笠頂帽出街,呢種行為偶爾做吓都OK,但就唔可以日日都係咁!好多女生以為男生鍾意佢哋純樸嘅真面目,但就忘記咗約會初期為男友悉心打扮嘅日子.99%男生都重視視覺享受,當你唔再花時間修飾自己,火花就會消失.不妨喺出門前塗上少少唇彩,又或者着上佢鍾意嘅連身裙,等佢重溫初初見你時驚為天人嘅感覺.
5.過分誠實
男生有時未必能夠承受事實真相,善意嘅大話是必需的!例如當佢問起你父母對佢有咩感覺,即使佢哋明明係覺得你男友十足一個16歲小男生,唔夠成熟,但喺呢個時候,你唔想hurt到佢,就可以答:「佢哋無乜點講過,等我得閒問吓先.」事實上,男生亦不時會講善意嘅大話,而佢都係唔想你唔開心先咁講啫.
cosmogirl.com.hk
好多女人, 成日覺得活出真個的個性!
識左之後, 求求其其, 唔好好咁保持儀容! 頭又亂, 身又臭, 牙又唔擦! 真的受不了!


text:
来源: 芒果网 时间:2009-05-04
2007/5/6
呢兩日率先plan左富良野同美瑛既兩日兩夜行程, 因為主要想先confirm左pension既booking, 怕再遲D book就會俾人book晒, 住pension(ペンション)係富良野,美瑛行程既一大重點, 因為去到D咁自然, 咁舒服同咁靚既地方, 一定要試下住呢種pension以體驗富良野同美瑛一望無際的原野景色, 如果住番普通0係城市入面都住到既酒店就冇咩意思了. 而家book實左一間0係美瑛的, 距離JR美瑛站3KM, 約5分鐘車程, 30分鐘步程, 是我可以接受的範圍, 如果住既地方距離車站太遠我是不會考慮的, 因為始終諗到自己拎住大包細包既行李, 而且富良野同美瑛既交通實在都好原野, 雖然有JR又有巴士, 但係班次都係極為疏落的, 如果次次出入都要坐的士就無謂啦...
選擇住0係美瑛而唔係富良野, 因為有以下兩個原因
1. 美瑛D pension大部份比富良野0個D新淨同埋靚
2. 富良野D景點大部份距離車站唔遠, 落左JR或者巴士正常行一陣就會到, 但係美瑛D景點好散, 為左節省0係交通方面用既時間, 住0係美瑛, 然之後同佢借埋單車, 就可以好快咁去欣賞美瑛既景色, 免得再去預JR既疏落班次(美瑛主要有兩條踩單車觀光既MODEL COURSE)


text:
功夫
功夫係由打交發展出來嘅運動.功夫同打交唔同之處,就係每一套功夫都好着重搏擊嘅技巧,有一定招式同埋好多技術串連其中,要有攻亦有守,可以見招拆招,呢啲都需要練習先會成功嘅;而打交係完全唔使章法,唔使講技巧,總之你一拳我一腳,打贏打輸就要睇吓邊個夠體力頂得住嘞.
練功夫一定要練基本功,因為功夫講求體力好,馬步穩,起手有勁.作為功夫嘅基礎,基本功係需要經常練習,有咗健全嘅基本功,甚至可以發展出自己嘅一套獨門功夫.
嵩山少林寺被譽為功夫嘅發源地,自古有句說話叫做「天下武功出少林」其實並冇誇張,因為少林主張每種功夫都要由最根本練起,冇根基自然唔會有更高更深嘅武學.佢哋除咗提倡修身之外,修心養性亦都係練武之人要學嘅好重要一環,所謂招由心生,仁者出手留三分,惡者出手不留人,以武救人,或者以武害人,就要睇練武人嘅心性係點囉.
更高層次嘅功夫嚟講,除咗馬步起手之外,好多時重要講求眼明,耳聰,手快,步靈,甚至要以心感招;而功夫重會分好多唔同嘅打法,關於用手腳嘅有拳法,爪法,腿法,重有借助外物嘅好似劍法,刀法,棍法,槍法……等;每套功夫都有佢嘅長處,都有佢剋敵嘅利害,所以功夫呢門學問其實真係好博大精深.
今日練功夫嘅人旨在用嚟強身健體同埋自衞用,絕對唔主張撩事鬥非,門派與門派之間亦唔會再有門戶之見,開心見誠咁論武;而且間唔中重會有國際性嘅武術比賽畀一眾嘅練武人聚首一堂,展演所學嘅武藝.


text:
青沙管制區
青沙管制區(英文:Tsing Sha Control Area)係香港交通管制區.青沙,取自青衣同沙田.香港交通管制區之中,佢係第二個,部份唔使畀錢出入.首個係青馬管制區.管制區按香港法例第594章《青沙管制區條例》(英文:Tsing Sha Control Area Ordinance)設立,管理範圍覆蓋南灣隧道,昂船洲大橋,荔枝角高架道路,尖山隧道,沙田嶺隧道等來往青衣至沙田嘅重要道路,主要目的係全面監察同控制管制區入面嘅交通.
[編輯] 管制區範圍
管制區範圍包括8號幹線,大致係由青沙公路起點去到大埔公路美林邨嗰一段,包括:
青沙管制區有一個收費廣場收尖山隧道同沙田嶺隧道嘅隧道費,喺尖山隧道同沙田嶺隧道之間.
嚮2008年1月22號,運輸及房屋局宣布,建議青沙管制區劃一收HK$8;根據新收費建議,估計要80年先可以達到目標回報率,回本期大概56年.
設立青沙管制區係為咗確保8號幹線青衣至沙田段嘅一段路暢順同安全,由交通基建管理有限公司負責管理,營運同維修.
管制區裝咗全面同高度自動化嘅交通管制同埋監察系統,用嚟管制交通流量,協助處理事故,同埋畀資訊駕駛者.管理公司亦可以根據《青沙管制區條例》喺青沙管制區執行相關道路法例,例如有權拖走故障車輛去指定地方,亦會代政府收尖山隧道同沙田嶺隧道嘅隧道費,管理,巡邏,檢查同維修公路等等.


text:
發表人 szekt 發表於 2009-01-01, 22:43
Snoopy 寫:
呢度已經係成日捐架喇, 佢地小小野都收, 係因為之前俾人投訴過佢有野拒收! 其實呢 d 慈善團體好慘, 成日俾人當垃圾岡, 總之有野唔要就質俾佢地, 爛既污糟既都照捐, 但求自己好過, 但人地處理呢 d 野係要人手的, 而且 d 野地未必岩用.
szekt 寫: Snoopy 寫: 我家以前是做時裝的, 早排搬屋搵到少少布料, 有一個搬屋紙箱咁上下, 又唔係衣服, 都諗唔到可以送俾咩人, 可以俾佢地要來做衫 (我估佢地要自己做衫著)!
但我又諗緊, 俾呢 d 物資佢地, 苖圃又要幫我地安排送上去, 會唔會好麻煩呢? 又唔係咩值錢野, 值唔值得 side 人力物力運上去, 直接捐錢俾佢地響上面買會唔會方便 d?
屋企仲有 d 唔用既野 (e.g. 窗簾布多幅, 唔再著的衣服), 好新淨又唔想掉左佢, 但捐俾佢地, 好似當人堆填區咁, 有 d 唔係幾好意思 !
捐去救世軍,小小野都收
佢地有間小店, 會賣人地捐來既物資, 賣到既錢再用來買需要既野. 所以除左衣服之外, 我只會捐 d 比較新淨既野, 有 d 仲連埋盒, 等佢地可以賣得出. 有 d 唔等使野我唔會拎去, 唔想增加人地負擔.
其實最理想係自己上網義賣左 d 二手野, 直接捐返 d 錢出來.
捐野俾救世軍有兩個方法.係某D屋村有收集站,或者可以直接送去救世軍商店.好多時公司D sample 都捐去俾佢地賣.係漁灣村果間好多野賣,開係公屋可以俾多D低收入市民買到所需品.我仲見過好多絕版LP.
I'm still standing.


text:
Wikipedia:貢獻畀維基百科
維基嘅目的係將整體人類知識匯編成網上內容自由嘅百科全書.為咗呢嗰目的,你可以用以下方式貢獻畀維基百科.如果你想以參與一般維護文章嘅方式畀貢獻,請睇埋Wikipedia:維基維修.大部分需要關心嘅文章都放咗喺Wikipedia:維基維修積壓場.
開戶口
你唔使登入維基去睇維基百科全書,你亦唔使登入維基去修改維基百科全書.基本上所有人都可以係任何時間修改幾乎所有嘅文章,包括未登入嘅人.但係登記戶口係好容易嘅事,而且重有着數.
你可以做乜
文章
維基百科主要由文章組成,而每篇文章嘅文都係要成為正文.維基最重要嘅文章都放喺基礎文章,嗰度有唔同類型嘅文章等你去加,請你揀啲你熟識,又或者你有興趣嘅文章去加.唔好只係整空心文章,要幫文章達到正文嘅標準,因此令佢成為正文候選.另外你亦可以要求未編寫嘅文章,咁樣可以幫我哋了解維基百科重差啲乜野.
重有,寫好文章麻煩畀個類別,可用類別請睇Category:類.
一覽表
一覽表用嚟介紹一列有關文章,形式同文章一樣,但係內容唔係介紹一樣嘢,而係介紹好幾樣相關嘅嘢,例如諾貝爾經濟學獎得主一覽.暫時粵語維基並未引入正表,但如果你寫好咗一組文章介紹同一類嘢,不妨寫埋一覽表一口氣介紹佢哋.另外,有啲嘢唔適合獨立成為一個百科全書文章,好似卡通片人物,但係卡通片人物一覽就好有意義,咁樣編寫一覽表就最好不過.
順帶一提,寫好一個表請喺下面加上「[[Category:一覽]]」,咁人哋識去搵.
圖畫,相
正圖同正相可以令文章更生動,而且一睇就明.如果有正圖正相,不妨加入正圖候選畀大家知.已經編收嘅正圖正相放咗喺Wikipedia:正圖.撳呢度睇乜嘢係正圖.
聲
有啲情況係文字同圖畫所表達唔到,例如粵音點讀,就要用聲去表達.暫時,你可以將聲音上載到 Wikimedia Commons,再用 {{audio|聲}} 語法加入文章內,例如可以參考文章「孲𤘅子」.你要確定把聲可以開放自由版權,侵權嘅聲隨時都會被刪.你亦應該用自由格式(ogg 或 midi)嘅聲,同埋要令把聲清楚,清除雜音.
指南
維基用戶可以利用各個唔同指南搵到一啲話題嘅落腳點,令用戶更容易搵到資訊.要改善維基嘅指南,就要去指南Portal:指南總覽揀一個啱自己嘅去改好佢,令佢符合正題標準.


text:
雜技
29 Nov 2008 1個意見
in 音樂
作曲:雷頌德
填詞:林夕
傻人都知一心對我降溫
你在迴避我親近 沒疑問
最後悔 試過故意對你倍加關心
誰知你竟會抗拒我的慰問
彷彿尷尬地撞到路人 我這樣笨
只想見你 但是盡量合群
明明相交不深我也上心
你良朋像我兄弟 沒遺憾
最重要 我試過說偶爾也想單身
提醒你不會揹上太多責任
委屈到這樣造作
只想博到同情與好感
我不怕 死心不息愛你
表演討好的雜技
不惜更改性格都想配合你
施展魔鬼的嫵媚
加起修女莊嚴難以令你在意得到轉機
然後我 假裝瀟灑對你
偷歡偷不到妒忌
花心癡心竟然同樣不震撼你
哭泣表演可憐你嫌棄
大概正中你厭惡的禁忌
難道要我說我愛到想死
威脅若拒絕我便逼死你
又怕越快被你拋棄
猜想你最近在服侍別人
仍然一聲不響免太貼身
鬥命長亦鬥寬大 只要忍
冷待我 也要免強對你笑得開心
如果不想答我永遠不會問
小心到以為能夠
得到報答垂憐我苦心
我不怕 死心不息愛你
表演討好的雜技
不惜更改性格都想配合你
施展魔鬼的嫵媚
加起修女莊嚴難以令你在意得到轉機
然後我 假裝瀟灑對你
偷歡偷不到妒忌
花心癡心竟然同樣不震撼你
哭泣表演可憐你嫌棄
大概正中你厭惡的禁忌
難道要我說我愛到想死
威脅若拒絕我便逼死你
又怕越快被你拋棄
曾炫耀偉大無悔換一點感動
曾強調最在乎你換一點激動
而你 愛完了 不會懂 不屑懂
死心不息無人歌頌
曾用盡了種種方式對你
種種討好的雜技
不惜更改性格都想配合你
施展魔鬼的嫵媚
加起修女莊嚴難以令你在意得到轉機
然後我 假裝瀟灑對你
偷歡偷不到妒忌
花心癡心竟然同樣不震撼你
哭泣表演可憐你嫌棄
大概正中你厭惡的禁忌
難道要我說我愛到想死
威脅若拒絕我便逼死你
無非要 要爭一口氣
中晒! 中晒! 好我ar~~~
True or False??
26 Nov 2008 1個意見
in tRuTh
True or False??
What’s true??
And what’s false??
Who knows?? There is no absolute standard for true or false. Anyway we should do someting what we want, because you are what you are!!
男女男
17 Nov 2008 Leave a Comment
in 火都o黎o牙
自己嚇自己
06 Nov 2008 Leave a Comment
in 想得太多的無奈
都是你
06 Nov 2008 Leave a Comment
in tRuTh
Let go~~
04 Nov 2008 2個回應
in tRuTh
If you love him or her, let him or her go~~
o尼句o野唔單止用係love is上, 其實我o地都可以用o係動物上! 我o地幫動物唔係要o左佢就等於幫o左佢, 要佢之餘重要係比一個正常o既屋企佢o地, 等佢o地可以快樂o甘成長.
正常o既屋企 ~ 即係要日日walk dog, 照顧得佢好好, 好好o既意思唔係物質上, 係心靈上畀到佢o地想要o既o野! 即係要多d時間陪佢o地, 如果o甘少o既o野都做唔到, 就唔應該養動物.
有2位唐狗會朋友, 我係萬二分敬佩佢 (我係好少讚人ga), 佢d時間不但可以分配得好好, 佢o地既會去狗場做義工, 更加有好多時間陪佢o地4個女而且o尼4個女重好乖, 佢o地4個出席任何活動都係好乖, 你係唔會見過佢4個女發o左顛o甘四圍跑, 嗌極都唔返 ~ 佢o地就係Ringo & Iris!
當然, 其他朋友都係愛動物之人, 但有時真係會over o左, 愛動物o既唔係要佔有佢o地, 而係想佢o地幸福o甘過o尼十幾年.我始終都覺得: 我o地o尼d o甘o既普羅大眾家庭, 最多真係養4隻狗就夠晒.養得太多狗o既話, 其實對狗狗o既身心都唔係太好! 除非你係Cesar Millian, Jacky, Onna 爸爸 or Ringo & Iris , o甘真係養幾多隻都冇問題, 因為佢o地識同埋肯去用心學教好自己d狗狗, 成日聽到d人講: 「唔得ga~ 我o甘多人係屋企, 好難教ga!! 」o甘你咪唔好養o甘多隻lor! 又有人話: 「唔得ga!! I can’t do that!!」乜o野叫唔得?? 我都冇諗過我可以吃得到亞薯, 我都冇諗過自己可以o係街成個din婆o甘喝佢, BUT 我真係做到lor!! 問題係你有冇心去做!
有時, 見到d人屋企養19幾隻狗o個d, 係!! 我真係覺得你好有愛心, 但同時我覺得係over o左, 非常唔理智! 你o地d狗係保住條命但佢o地真係開心o羊? 其他一齊住o既狗狗又會分薄o左爸媽對佢o地o既愛, 對於一d細膽o既狗, 可能每一日都要guard住會唔會有其他狗傷害自己, o甘你覺得佢o地會開心o羊?? 我o地真係唔可以用擬人化o黎o甘養狗ga~~
我以前都想開shelter, 以為開shelter可以幫到d動物, 但其實o尼個諗法大錯特錯, 於是我改用其他方法o甘去幫助d動物 ~ 教好亞薯.你要幫動物, 最基本o既o野就係要教好自己o既狗先, o甘d人先會明白狗都可以教得好, o甘又點會有o甘多動物被遺棄? o甘我o地亦唔需要做shelter!!
對我o黎講, 狗係冇玩o尼樣o野, 而且我亞薯係一隻有問題o既狗, o係佢同其他狗地未發生衝突時, 作為媽媽o既我, 好應該去阻止, 避免意外發生.所以亞薯係唔可以同其他狗玩, 但對我亞薯o黎講, 佢同佢媽媽玩指令遊戲已經好滿足.我可以好大膽o甘講一句: 我就算趕亞薯走, 佢都係一定唔會走!! 因為佢知道佢搵o岩o左屋企.亞薯屋企可能好窮, 同埋好亂, 但佢係幸福ga~~
寫完o尼篇blog, 我一定會得罪好多人, 可能d人會唔喜歡我, BUT 係唔喜歡我之前, 唔該仔細o甘諗一諗我寫o既o野有冇道理! 如果真係要嬲我, 我都真係零辦法.我個人係o甘直, 不吐不快, 而且當你係fds我先會o甘講, 唔係fds o既, 我真係話之你!


text:
引用:
咁睇根本就係三代人都有溝通障害,明明知道有問題但個個都好似睇唔到咁~
anyway,剛剛終於打爆機,
我有合理理由相信火星出現個種病係一個食腦病,患病者表面一切正常,甚至乎會出現異於常人嘅戰鬥能力,但係代價就係嚴重腦殘.你個腦越殘,你嘅戰鬥能力就越強,而社會地位亦會越高~
咁先解得通點解火星個邊成個司令層都係腦殘嘅~
火星腦殘實況
第一世代:明明有辦法將打爆地球軍,將人民移返過嚟.....唔制,每次都打到一半就走人,最後連前線基地都無埋.
第二世代:因為第一世代既腦殘行為,令地球有能力自保,開始打唔贏......然後搵過腦殘嘅做前線指揮官,每次立案都無一次成功.不過唔怪得佢嘅,個腦越殘地位越高係火星嘅文化,應該尊重獨特文化嘅~
第三世代:最腦殘....啊,唔係,係最高司令官終於表白,表白佢個腦殘病已經病到入骨.搞咁多野,死咁多人,原來只係為左一個莫名奇妙嘅目的.不過又唔可以怪佢,因為佢已經係個失智老人.然後我地就睇住火星個邊每個有權有勢嘅點樣腦殘發作,害死晒自己人.
最後就俾個智力正常嘅阿伯收拾殘局,成為救世主啦.
啊,差D唔記得,第三代後期表現咁腦殘,我懷疑佢都患左火星嘅本土病.


text:
文學
文學係語言文字嘅藝術(文學係由語言文字組構而成嘅,開拓無言之境),往往係文化嘅重要表現形式,以不同嘅形式(稱作體裁)表現內心和再現一定時期,一定地域嘅社會生活.
由於出版和教育嘅進步以及社會嘅全面發展,已經失去其壟斷地位成為大眾文化嘅一支.產生了所謂嘅嚴肅文學和通俗文學或大眾文學之分.
[編輯] 文學類別
- 按載體分為:口頭文學,書面文學,網路文學三大類;
- 按時間分為:古代文學,近代文學,現代文學和當代文學.他們嘅範圍都係隨著讀者而不斷遷移嘅;
- 按地域分為:外國文學,中國文學,台灣文學等;
- 按讀者分為:
[編輯] 文學理論
[編輯] 文學研究
[編輯] 文學體裁
中國古代分為詩和文,文又分為韻文和散文,現代一般分為:詩歌,散文,小說,戲劇,並稱為四大文學體裁;中國嘅抒情詩和散文(稱為[古文])最早而比較發達.西方則分為詩歌與散文兩個基本類型.敍事詩和戲劇成熟較早,此外小說比較發達.其他民族嘅文學`````
傳統嘅詩係有韻律嘅文學作品.它通過詩嘅想像與抒情來表達某種強烈嘅情感.詩係歷史最悠久嘅文學形式,中國係世界上詩歌最發達嘅國度之一.從中國最早嘅詩歌總集詩經,最早嘅長篇抒情詩離騷以來.漢代嘅樂府,唐宋格律詩,和唐末興起嘅詞,元曲以及五四以來嘅新詩.歷代嘅民間歌謠.構成了中國詩歌無以倫比嘅巨大傳統.相比之下西方嘅敍事詩發達較晚,並結合戲劇,成就很大.例如荷馬史詩,但丁神曲,莎士比亞劇本.
散文散文係沒有嚴格嘅韻律和篇幅限制嘅文學形式.與韻文相對.中國嘅散文從先秦諸子散文發展邇來,代有散文名家名作.其中曆史散文和賦體以及奏議文告等應用文體,對後代產生了深遠影響.中國自古係世界上散文最發達嘅國度.
戲劇係另一種古老嘅文學形式.它主要通過不同角色之間嘅對話來表達作者嘅思想和感情.戲劇可以用於舞臺嘅表演,都可以閱讀.
小說係以虛擬世界為內容嘅綜合文學形式.傳統上以散文為主體.莊子:飾小說以幹縣令.中國現代意義上嘅小說,係從先秦散文中嘅寓言濫觴,經過漢末六朝嘅筆記,到唐傳奇宋話本擬話本而成熟,再傳至明清以中國四大小說名著為代表嘅長篇小說和以聊齋志異為代表嘅短篇小說.西方嘅小說稱為fiction,被稱為散文史詩.小說上接神話傳說,作為後起嘅文學形式.由於其巨大嘅容量,深刻全面地反映了現實和人們嘅思想,成為近代以後主流嘅文學形式之一...
其他體裁


text:
0609全職媽媽入黎報到啦
Re: 0609全職媽媽入黎啦
到有細女之前,都已有打算辭職,不過諗住出埋雙糧食埋團年飯先正式同老闆講.點知就响食完飯果晚發現自己有左bb,其實個心都15,16架,辭職好似好唔抵咁,但果時又冇同賓賓續約,又諗住可以快d上公屋,(因之前審查時入息超額,要再安排審查),所以o係12小時內終於決定辭職.
大仔一向都由賓賓服侍,所以賓姐乜都就晒佢,而變得好霸道,好惡,有咩唔合心水就大喊....
我好怕個女都係咁,所以更加決心做全職媽媽.
初初都有d唔慣,由乜都唔洗做到全屋一腳踢....不過依家好左好多lu~~
大仔係要幫佢沖涼,有時要餵下食飯(佢自己食得好慢,又天一半地一半)其餘佢自己可以攪掂大小便,刷牙,換衫,著鞋.
發覺原來全職媽媽係好開心o架,阿女o既第一次都係由我發現,而阿仔o既第一次係由賓賓同我講....
Re: 0609全入黎報到啦
PAMELATSE 寫道:
祈兒:
點解你唔學PATPAT教用真空壺或真空煲煲粥?我每日用真空煲, 先浸米, 打爛, 肉用滾水6過, 加入真空煲膽到煲15分鐘, 再放入真空煲, 一個鐘後就棉哂啦, 又唔使睇火, 又節省時間同金錢
PATPAT再次多謝你
Re: 0609全職媽媽入黎啦
Re: 0609全職媽媽入黎啦
冇法啦,佢地D衫靚D又得意D.
Re: 0609全職媽媽入黎啦
Re: 0609全入黎報到啦
我地真係幾似喎! 我第一次煲紅蘿蔔俾柔柔食又係煲燶左喎!
我工人走左第一日, 我俾柔柔坐係carseat睇碟碟我係廚房整野, 佢又係自己瞓著左, 之前佢唔食過奶都唔肯瞓, 我個刻又係好內疚, 所以原本諗住試下自己搞掂, 跟住都係決定請鐘點, 因為我真係唔想柔柔成日都睇住我做家務! 唔好大聲鬧你仔仔啦! 鬧完會後悔呀! 鬧得多會習慣左! 我依家柔柔一跩發脾氣我就唱歌黎代替, 或者用講故事既語氣同佢講唔好! 因為反正你鬧佢咩佢都唔明, 或者你同佢唱下歌佢會定落黎! 反而我覺得換片愈來愈難, 柔柔成日都爬到老遠, 我又唔想俾野佢揸住, 因為佢實會放入口!
祈兒 寫道:
唉 終於攪掂晒d野沖完涼 其實亞b而家響床仔唔係好肯訓 響樹哀嗚 不過我唔理佢一陣先 等佢學下自己訓 ... ...
唉 想呻下今日發生既野 真係黑妹一名)
話說今日突然間的起心肝想落街買野煲粥仔俾bb食 咁我同bb落去買完百佳之後就拿拿聲返屋企煲粥 ...
好啦 差唔多收晒水煲好啦 我就去同bb換片片 重諗住換完片即刻熄火 點知bb開左大 我就幫佢清潔啦 我清潔既同時bb又同時開細 重噴到佢自己成身成面都係 於是我又要忙於抹身同換衫衫 唉 ... 響呢個時候聞到(火羅)味啦 成煲粥都
亞仔重破埋紀錄 今日開左7次大大 一日換片抹patpat抹到黑 唉 真係一生為奴
有時太多雜務纏身 真係會少左好多時間陪亞b 不過無辦法 唔通奶樽唔洗咩 唔通玩具唔抹咩 唔通唔駛餵奶/糊同粥咩 唔通... ... 再加上有時響唔夠訓既狀態之下 bb又唔聽話同扭計既時候 真係會大聲鬧亞b架 不過每次鬧完都會後悔 簡值係耐力大挑戰
試過有幾次亞b睇住我做家務 可能太悶啦 佢睇睇下都頭耷耷咁 我猛叫佢唔好訓住呀 媽媽一做完野就即刻陪你玩架啦 辛之亞b都係訓左 唉 我好內疚
至於點解我會做全職媽媽 因為我想羅 我唔想miss左bb既每一個precious moment 同埋我要求好高 我相信只有自己先可以take care bb到妥妥貼貼 同埋可以俾到溫暖俾bb :wink:
Re: 0609全入黎報到啦
Re: 0609全職媽媽入黎啦
柔柔mami 寫道:
我又係以前d衫都係著唔落...成個衣櫃得幾件衫o岩著, 都唔知點買衫, 有扭柔柔又當牙膠, 低胸大領短身都唔買得, 有金粉又甩到柔柔成面係, 我係屋企好鬼烏we, 著住睡衣就一日, 出街先執下眼耳口鼻!
係呀, 我都係呀, 著住睡衣就一日! 仲有而家買衫都幾難買, 因為d衫好多時都係倘領口位好大, 一係就低胸, 如果著呢d衫同bb出街烏低身抱佢上落bb車好容易走光 唉!
9月份的全職媽咪, 請問妳們打唔打算比bb讀nursery呀? 我發現大多數nursery都要返全日的, 噤bb返了學, 我咪自己一個在家對住4幅walls, 又唔可以同bb一齊, 噤我駛咩唔返工做全職媽媽呢? 但係讀nursery又有好處既, 請問妳們會點諗呢?
Re: 0609全入黎報到啦
PAMELATSE 寫道:
祈兒:
點解你唔學PATPAT教用真空壺或真空煲煲粥?我每日用真空煲, 先浸米, 打爛, 肉用滾水6過, 加入真空煲膽到煲15分鐘, 再放入真空煲, 一個鐘後就棉哂啦, 又唔使睇火, 又節省時間同金錢
PATPAT再次多謝你
PAMELATSE
因為... ... ...我無真空煲
Re: 0609全職媽媽入黎啦
以前d衫隨了鬆身T-shirt及橡巾褲頭的運動褲外, 其餘一律打入冷宮, d高跟鞋就諗都唔駛諗, 著一陣都腳痛, 最肉酸d頭髮, 因為馱bb時太熱, 把心一橫剪得很短, 到現在7個幾月都未留翻已前的長髮, 出街又唔可以塗lip stick噴香水, 怕會比bb掂到.
Re: 0609全入黎報到啦
你可以用保溫壺都得o架,$1xx就有一個.真係好好用,又唔洗睇火,又可以多d時間同bb玩.最緊要係唔怕煲焦.
祈兒 寫道:
[quote]
PAMELATSE 寫道:
祈兒:
點解你唔學PATPAT教用真空壺或真空煲煲粥?我每日用真空煲, 先浸米, 打爛, 肉用滾水6過, 加入真空煲膽到煲15分鐘, 再放入真空煲, 一個鐘後就棉哂啦, 又唔使睇火, 又節省時間同金錢
PATPAT再次多謝你
PAMELATSE
因為... ... ...我無真空煲 [/quote]
Re: 0609全入黎報到啦
祈兒 寫道:
[quote]
PAMELATSE 寫道:
祈兒:
點解你唔學PATPAT教用真空壺或真空煲煲粥?我每日用真空煲, 先浸米, 打爛, 肉用滾水6過, 加入真空煲膽到煲15分鐘, 再放入真空煲, 一個鐘後就棉哂啦, 又唔使睇火, 又節省時間同金錢
PATPAT再次多謝你
PAMELATSE
因為... ... ...我無真空煲 [/quote]
Re: 0609全入黎報到啦
patpat234 寫道:
祈兒,
你可以用保溫壺都得o架,$1xx就有一個.真係好好用,又唔洗睇火,又可以多d時間同bb玩.最緊要係唔怕煲焦.[quote]
patpat234
真空壺 我有, 不過我唔識點樣用黎煲粥喎
Re: 0609全入黎報到啦
柔柔mami 寫道:
我依家都冇用真空壺或真空煲, 因為懶洗多樣野, 我隔夜浸米, 朝早起身就加水用煲煲滾熄火, 焗佢兩個鐘就會綿晒, 呢兩個鐘可以做其他野, 食之前半個鐘就放肉蓉煲一陣再放菜蓉, 煲多陣就食得!
柔柔mami
今日係我自己1手1腳煲粥俾亞B食既第3日 真係要攪好耐架 又少左時間同亞B玩 同埋又要佢坐響HIGHCHAIR響KITCHEN門口睇住我做家務啦 真係好對亞B唔住呀
Re: 0609全入黎報到啦
你們講開換片, 我都真係比個女激c, 佢成日都反身, 沖完涼著又反, 都唔知點著, 著件衫同片都要攪我鬼c 咁耐, 有幾次我都真係忍唔住打佢個pat, 我都知佢是不知, 但真係頂佢唔住, 激c 我!
最近日頭仲成日都唔瞓, 又痴身, 又唔肯自己玩或自己坐, 完全都攪到做唔到o野! 幾時佢先至可以肯自己玩o架!
Re: 0609全入黎報到啦
仲有我鐘意既指甲~D甲油都唔用得啦
有樣野仲煩~生完荷爾蒙失調
手又巢皮面又胎斑頭又甩皮~面同頭成日甩
已經日日洗頭架啦~睇醫生話生完係咁
依家睇中醫~都唔知攪乜
Re: 0609全入黎報到啦
Re: 0609全入黎報到啦


text:
要用日本,歐美PSN買嘢玩,要走去買點數卡俾人屈一筆,唉,算啦,都係認命做番香港人啦.今次PSN推出大熱28遊戲以7折價發售;仲啱啱推出Skype俾PS Vita下載;Home亦都有更新,俾你喺屋企養貓養狗,都算對我哋幾好喎都.
28款遊戲7折
唔好以為減價冇好嘢,打開機嘅都知你鍾意儲多過玩啦,擁有咗點都安心啲嘛.之前未買《Limbo》,《inFAMOUS™: Festival of Blood》,PSP《God of War》系列,《GTA》系列嘅,o依家係出手嘅時條喇!全部七折,而且好多PSP遊戲可以放落PS Vita玩嘛,上去睇睇啦.
Skype登陸PS Vita
PS Vita越嚟越多嘢玩,最近就推出應用程式Skype.無論對象係用電腦,手機或PS Vita,只要你有Wi-fi就可以免費打電話俾外國朋友,仲可以用前後鏡頭玩視像,可謂出Trip良伴.
內容名稱:Skype
遊戲平台:PS Vita
下載平台 : PlayStation®Store
使用語言:英日文
推出日期:2012/4/24
價錢:免費
虛擬世界養貓狗
如果你覺得自己冇乜責任心又貪新忘舊,建議你喺真實世界唔好養任何動物,包括貓,狗,魚,龜,老鼠,兔仔,或者人等等.不過喺虛擬世界你就可以養飽佢,PS Home推出8款貓狗俾你喺個人空間養,包括都柏文犬,金毛尋回犬,芝娃娃,老虎犬,馬士提夫犬,波士頓爹利,橙色貓同愛玩小貓,唔得閒咪唔好餵佢囉,冇時間就咪帶佢落街,養養下唔鍾意咩?遺棄囉!換過隻囉!幾Free呀!冷血o架你!


text:
岸西
岸西係金牌編劇就好多人知啦,《男人四十》同埋《甜蜜蜜》都係佢既杰作,第一次導演既戲係《親密》,套戲都真係幾高章,票房當然就麻麻,所以呢云都有D擔心佢架!
話時話呢套野都真係有D期待,話晒我都係灣仔住左兼做左野頭頭尾尾成十年咁耐!
不過唔知道點解,係睇套戲之前,一直諗住套戲會「衰收尾」,即係唔慌大團圓結局個隻,不過睇下睇下,睇到「印度阿星」好神化咁蒲左幾次頭,全院都笑騎騎咁,我先冇咁驚,咁虛幻既,心諗呢次掂勒卦!
呢套野一個唔覺意真係隨時悲劇收場,本來呢,套戲名叫《鏡花緣》,大佬,一聽個名都知「舔」硬野啦,導演「岸西」話個故事靈感係黎自一部俄國片《obeomov》,講述帝俄時期一個二世祖,講佢成日懶懶閒咁,但都算有自知之明,勸女朋友唔好跟住佢,套戲都幾慘情架!岸西上次拍《親密》已經扑到直一直,不過佢老闆江志強都算唔話得,岸西話佢從來冇干預佢既創作,今次都剩係話叫佢「拍得商業D啦」,都明既,唔使食咩!岸西話會擺D商業上既包裝同埋元素係裡面,但又唔想咁大路,都希望有D野講,又大家睇完之後,會開開心心,覺得好多野其實都唔係咁悲觀既.我諗,做人都應該係咁既,世界再艱難,都要過架,開心又一世,唔開心,都大半世…….
相睇
故事首先係講電器舖太子爺阿來(張學友)同埋潔具舖既愛蓮(綽號屎坑西施)(湯唯)為左應酬長輩,被迫相睇,女既等梗男朋友,男既就等梗運到,都係冇心個隻,愛蓮出發前仲特登化痕粧「扮醜」,阿來就都係一貫作風唔嗲唔吊唔瞅唔彩咁,結果就梗係冇下文啦,雖然雙方家長都好想搞成單野,但而家你估仲係幾十年前咩,牛唔飲水,都唔使旨意襟得牛頭低.
不過姻緣既野就係咁卦,無心插柳反而成事,佢地初頭雖然貼錯門神,大家又有所屬,但就係因為大家都鍾意睇偵探小說,誤打誤撞,搞下搞下,無形中就有左好感,卒之成左一對「歡喜冤家」.
諗起幾年前,有一次有位小妹妹問我有冇女朋友,我照實講啦,佢就話不如介紹個比我啦,我口花花咁答佢,話如果有佢咁靚,我又唔拘喎,結果佢原來真係有個姨仔,佢仲諗得好周到,話佢係銀行做既,我可以詐家衣去「睇版」先添,睇岩先上都未遲咁話.因為個小妹妹實在好省鏡,搞到我都真係心思思,結果我真係借頭借路咁見左呀「姨仔」,個小妹妹都真係送佛送到西,佢知道我鍾意影相,個期岩岩有花展,於是佢就話約埋我地一齊去花展影相,不過唔知係咪第日我心情唔靚定係點,或者諗起某個人,於是我懶cool咁同佢講:「對唔住喎,我影相唔係為左溝女既!」唉,人地又靚女又咁好舖排,我都咁串,難怪之後折墮左咁多年都冇運行!
阿來
張學友《男人四十》就係岸西編劇既,但係《月滿軒尼詩》裡面都之不過話係四十一歲,歌神即係歌神,八年前四十,八年後四十一,令我諗起「山中方七日,世上已千年」呢句野.阿來份人冇乜本事又懶散,但都算幾忠直幾隨和,講野又幾搞笑,傻得黎算幾可愛,另外仲幾有自知之明添.佢同重逢既舊相好講,話佢之前撇自己係岩既,仲話唔好以為佢成日渾渾噩噩,其實佢自己一直都知道自己唔惦,做人老公同埋老竇都好勉強,連累人就無謂…….
佢好多時都好木獨,但對住D岩傾既人又幾生鬼,有一場戲係講愛蓮既男朋友阿旭係條街到開佢拖,打到佢口腫面腫,係笪地度典下典下咁,但佢都死雞撐飯蓋話,佢識引愛蓮笑,阿旭就唔得.
如果係我,一係就快閃,一係就「立」傢生同佢片過,得鬼閒同佢講耶穌.
唉,唔知呢,香港地就係咁,人人都要smart要上進,如果唔係就係死蠢冇出息,
話時話唔怪得我自己睇呢套戲代入感咁強啦,我人都係唔慌醒個隻,咁多年亦都係渾渾噩噩咁過…….
但人呢,係唔係個個都可以勤奮上進年青有為呢?係咪個個都可以買樓買車或適合娶老婆呢?朝九晚六+奉旨OT係咪就係我地要過既生活呢?呢D咁後現代既問題,我都真係唔係好識答.
有一場戲講阿來媽媽(鮑起靜)入左醫院,醫生問阿來佢阿媽幾多歲,佢竟然話唔知,仲話佢好後生姐,身體不嬲都唔差,況且佢都未見過佢阿媽既真面目,佢老人家平時化粧化到痕一痕,痕到連佢個死鬼老豆(盧冠廷)都唔知咁話.但個醫生當然冇咁懵炳啦,佢問阿來幾多歲,阿來答四十一,醫生話咪係囉,你都四十一,你阿媽仲唔係老人家咩.
話時話我都唔知我大佬幾多歲,個日狄娜過身,睇新聞佢原來同我大佬同一年生,嘩!我個哎吔大佬都六十有五啦,都係既,我都四張啦,都真係懵下懵下.
愛蓮
愛蓮自細父母就唔係度,細細個就黎左香港投靠舅父,幫手打理潔具舖,或者係因為身世關係,佢性格都幾倔強,平時都唔多鍾意出聲,得閒就睇偵探小說.有一次佢係車到比人非禮,成車得一個人挺身而出英雄救美,結果呢個人後來就做左佢男朋友,呢個男人其實唔適合佢,佢雖然係有正義感,但份人牛精到冇人有,後黎仲出左事坐監,但係愛蓮都好唔話得,係外邊一直等佢,但等到佢出左黎,大家一齊又真係相處唔倒,咁先至肯講拜拜.
全世界既人都會覺得愛蓮好蠢,個男人冇前途唔再講,最慘係根本同佢唔夾,等一個人當然係浪漫既,衰多二錢重既係,係等既過程,係段關係裡面會愈踩愈深,當中可能有內疚,又可能又幻想,總之惡搞.
愛蓮呢種等待係叫「擺明等」,阿來就仲衰,叫「暗楷等」,佢有個青梅竹馬既女朋友敏如(張可頤),人地婚都結左九世啦,佢都唔知等乜春,有場戲個好耐都冇溫佢既敏如打電話比佢,成日訓都黃朝白晏既佢竟然起身飛撲去覆人電話,都真係非常冇出息.等待有時係好浪漫既,但更多既時候係一種病,咁暗病咯喎,通常都大鑊D,不過呢味野,唔係過來人又點會明丫!
電影裡面冇乜交待到愛蓮既心路歷程,不過,我自己就明,因為,我都係咁既人,鍾意胡思亂想,唔理個地球點轉,自己覺得岩就心口有個勇字,一味死衝,直到反車出事,成身傷晒,先肯收皮…….
人生如戲,自從湯唯被大陸無厘頭封殺之後,大家都覺得好可惜,李安於是拜托安樂既老闆江志強幫佢,佢用「優秀人才入境計劃」申請左湯唯黎香港,然後再送佢去倫敦讀戲劇.香港地歷來不嬲都就係「避秦」之地,估唔到回歸之後,都仲係咁!
講開湯唯因為《色戒》比人封殺都真係好冤枉,D記者曾經想同封殺主謀單位「國家廣播電影電視總局」(廣電總局)正式求證究竟發生左乜野事,廣電總局又話唔接受採訪,但又話:「沒聽說這個規定,不願回應」,直到有台灣記者趁住開政協會議問廣電總局副局長,個副局長居然話:「這個政策是對事不對人的」,但就唔肯再解釋湯唯點解會比當局封殺,查實當初《色戒》又係你班契弟審批既,雖然係「剪接版」,但都叫做全國公開上映呀,當其時李安仲同埋王力宏湯唯一齊去上海參加首映禮添,之後先至話要封殺湯唯,但又鵪鶉唔敢講乜野原因,套戲入面做「漢奸」既梁朝偉冇事,導演李安仲做埋乜鬼奧運藝術顧問,共產黨剩係敢向個新人落毒手,咁冇guts,有膽做冇膽認,正一係契弟中既契弟!
不過呢,或者真係「國情」唔同卦,你睇下毒奶粉或者四川地震D受害人,仲要比人拉去坐監添,相比之下,湯唯都算執返生彩,亦都真係幾「對事不對人」,又兼幾「和諧」架勒!
又或者,真係好人冇好報,內地戲劇制作人袁鴻講過,之前《色戒》上映,湯唯攞左好多獎,但獎金其實都比晒劇團,仲成立左一個基金,用來扶持左好多優秀既戲,例如日本話劇《玩偶之家》,杜雷既《十個人的夜晚》,仲有上海既《洋麻將》.
不過我諗人呢,受多D磨練都係好事黎既,希望復出既湯唯可以更上一層樓啦!
灣仔本土/港產(愛情)片
《月滿軒尼詩》其中一張電影既海報上面,阿來同埋愛蓮係檀島茶餐廳撐檯腳,窗外邊係循道衛理教堂,我諗呢,如果果間係舊陣時既教堂就好囉,可惜間紅磚屋係十幾年前已經拆左.
頭先講到阿來比人打個場戲我一眼就認得出係喜帖街一位既巷仔,喜帖街就係利東街,之前有D大學生去反對清拆,結果比D差佬玩,唔比佢地保釋,又剝光豬搜身,諗返香港而家似乎都唔好得過大陸幾多.
仲有一場戲就係阿來臨尾去完阿媽既婚禮之後,飛奔去茶餐廳溫愛蓮個一幕都係係嘉帖街拍既,岸西話係喜帖街就可以睇到香港既滄海桑田,拍戲當時成條街其實已經拆清光,圍晒皮,空「了了」,成個片場咁.
套戲既另一個場景係檀島茶餐廳,呢間餐廳當然唔係好似係海報上既果一頭啦,佢真係響軒尼詩道,近地鐵站個邊,因為日頭要做生意,所以戲幾乎都係夜晚拍既,張學友曾經有一晚要食十個麵包既紀錄,其實都唔算好多啦,湯唯就話佢鍾意食菠籮油喎.海報裡面menu牌寫住「淨飲雙計,齋坐三計,相睇四計……」,都幾抵死.
不過記憶中我住左響度咁耐,都係去過呢間茶餐廳兩次咁大把,仲係因為要帶D外地人先黎咋!當然前幾日睇完套戲,我都有黎多一次,成場都係《月滿軒尼詩》既電影宣傳海報,好可惜見唔倒湯唯,甚至根本冇人會係度睇書,刨馬經就有!
我記得杜琪峰拍既《文雀》都好多街頭風貌,不過個套拍既係中上環,而呢套就係灣仔.唔知點解,我睇完套戲,都真係有D唏噓,滄海桑田,不止話係地方,亦都可以係講香港愛情電影或甚至係香港電影,我地曾經有過《秋天的童話》,《天若有情》,《新不了情》,《金枝玉葉》同埋《甜蜜蜜》呢D咁既經典愛情港片;香港亦都曾經響電影產量排名全世界前三名,而家大江東去,除非你學到吳宇森可以殺入荷里活,又或者學陳可辛北上泊碼頭拍大片,如果唔係,響香港拍下好似《月滿軒尼詩》咁既本土小品,穩打穩紥,認真講下香港既世俗人情,都或者係另一條生存之道!再唔係,落重D本,拍套港版《海角七號》都仲得,鮑參翅肚食得多都會滯啦,反而地道小食款式多多,就地取材,長玩長有.
仲有呀,D內地人睇左套戲,都話寧願睇到廣東話版,話更加原汁原味咁話添,所以我話呢,其實香港人都唔使自大,亦唔使灰心,大茶飯唔易食,但用返多D誠意,整返三兩味撚手小菜,又有幾難呢!
片中阿來響香港公園去完母親既婚禮,就略有所悟咁馬上冒雨飛奔去茶餐廳溫愛蓮,結果愛蓮真係響度睇緊偵探小說,係唔係就係暗示,愛情大偵探,卒之「破案」?有內地記者問岸西可唔可以拍一部比較純粹既愛情戲,其實點樣先叫純粹既愛情呢,係灣仔,純粹租房既地方就有,純粹愛情就唔地除啦.
不過岸西話軒尼詩道呢條路係好有意思既,佢將灣仔分開左兩邊,北方,就係新填海,地方好靚;南方係舊區,係兩個世界,點解要揀呢度拍呢,因為呢度好似男女之間既關係,兩個人中間可能都有一條軒尼詩道,可能成世人都唔會過去,但過左去就係成世(永遠).
都幾玄,關愛情乜事呢,我都係真係唔明!或者好多野都係咁卦,朦朦朧朧咁先至零舍好玩,睇得通通透透就唔多有癮架勒.唯有咁安慰自己啦,哈哈哈!


text:
你可以點做我唔識教你, 我只係道出我所見.
本來我冇打算講, 最初只係輕輕一句叫佢收下火la, 但我諗佢只係係呢個topic 既態度你都有眼睇, 佢好明確咁表現出黎就算做左版主都會依然故我.
或者佢係有心想做好件事, 但冇人知, 而且何必係初上任表現出咁傲慢呢?
佢係性格巨星, 我好欣賞佢, 同佢吹水好開心, 我亦唔懷疑佢既熱心, 但我而家好明確咁講緊係做版主適合與否.
覺得佢唔適合做版主就係排除佢? 佢都大個仔啦, 咩位置應該做咩用咩態度佢應該要知, 有好多版主都講過, 做左版主後有好多說話唔敢講,
因為角色唔同左.呢d係責任感.佢申請做版主時就應該考慮埋要多埋呢份責任心, 係咪? 我明係義工, 唔可能做十分, 但都唔好一開始負分啩?
我唔明點解覺得佢唔適合做版主就等於排除佢, 就係昨天我都仲同佢吹水吹得好高興, 有咩問題?
我唔知係咪一定要撤銷佢既任命, 但佢申請得做版主, 就係接受左某程度上的職級管理分配啦, 你都識講係你"下屬", 只要係合理既, 你應該要出聲,
咪日後點管理? 如果早係半天前有管理人員輕輕指責佢一句, 例如"花兄, 做左版主的確要收歛下...等等..." 唔一定要好嚴厲, 但唔會俾人覺得你護短.
你用人勿疑, 但佢一上任就已經令你難堪, 你都覺得冇問題, 我亦言盡於此, 而且都冇權再講任何野啦~


text:
杜塞爾多夫博大「慕」
轉會窗最後一日真係鋒起雲湧,貝碧托夫去富咸定熱刺仲未知,但曼城就已經成功簽下史葛冼佳亞,史篤城出400萬鎊就簽咗查理亞當,熱刺就喺最後一刻高價傾掂摩天奴,雲達華治就大有可能返漢堡.
不過以上轉會個案嘅共通點就係個個都係大名球員,似乎唔少球會都明白一個事實,就係越近死線,就越多正嘢執,再睇番之前唔少中型班用埋啲唔合理嘅價錢入咗唔少水貨,呢一刻見人哋5折清倉直頭一殼眼淚,當中喊濕兩盒紙巾嘅一定係慕遜加柏,事關佢哋暑假見賣走咗馬高列奧斯,諗住嗱嗱聲入番個荷蘭射手盧克迪莊,點知呢個射手入唔到波不特止,仲喺歐聯附加賽自己主場整個「烏龍」,到次回合踢咗60分鐘到法夫利終於忍唔住換走佢,球隊即時入兩粒,但最後差1球飲恨出局,可能法夫利都諗,嚿錢買貝碧托夫,史葛冼佳亞同雲達華治都夠,今勻真係衰心急,不過正所謂恨錯難返,慕遜加柏冇得打歐聯未嘗唔係好事,至少佢哋兵力有限專心聯賽好啲,今個星期佢哋喺聯賽對住升班馬杜塞爾多夫,計級數贏晒,加埋個大勇嘅艾蘭高,球隊絕對有能力連番數胡,之不過杜塞爾多夫兩連勝有氣勢,今場肯定唔會輕易就範,考慮兩邊都有攻力,改捧入球大似乎更加穩陣.(周六55,有線61,64,201及204台周日12:30am直播)
如果嫌以上一場未夠穩陣,今晚早啲場史浩克04真係好難輸錢;史浩克04歐聯抽籤未算太差,加上又未開波,現時肯定先全力聯賽搶分,而球隊今季係就係有個魯爾離隊,不過其餘主力全數在陣,當中亨特拉爾出到歐洲可能唔夠班,但喺德甲一定搵到食,而球隊今場更加有一大賣點,就係荷蘭國腳阿費利強勢由巴塞加盟,今次仲有主場之利本來都已經剎食,難得仲整隊升班馬奧格斯堡嚟作客,真係唔炒你都對球迷唔住,「讓主」絕對係重心精選.(周六17,香港時間周六9:30pm開賽)
- 0
- 顶一下


text:
英超連戰連勝勢頭勁 車仔客W柏案叫絕
握手定唔握?呢個就係今晚昆士柏流浪對車路士嘅倫敦打吡戰最大焦點,不過《新報波經》最關心嘅都係贏定唔贏,私人恩怨唔理得咁多,考慮到車路士喺英超勢頭咁勁,捧客勝1.73倍始終妥當啲.(周六24,有線202及302台周六10:00pm直播)
其實講咁多握手嘅問題隨時都係得個桔,因為兩位主角安頓費迪南同泰利都報稱有傷,但又有消息話呢對冤家都請纓上陣,娛樂性真係夠晒豐富.唔理安頓費迪南真傷定假傷,昆士柏流浪都冇籌碼取得丁點兒嘅甜頭,因為單計英超佢哋只係錄得1和2負劣績,而重點係輸親都大鑊,作客曼城輸1:3都算喇,主場俾史雲斯炒5蛋先至經典吖嘛,作為全英超增兵數量最多嘅球隊,呢個成績絕對唔合格,但咁多新兵要磨合確實唔容易.
占美麥基爆昆流核心問題
由於施斯喺新球季表現麻麻,所以名氣冇咁大嘅占美麥基上陣機會更加多,不過呢位前鋒經歷完兩場世界盃外圍賽後自言信心一般,因為佢代表嘅蘇格蘭連續兩場喺主場打和,而占美麥基仲話加盟昆士柏之後,唔止領隊換咗,連身邊啲隊友都走馬燈咁轉,真係講出咗全部人嘅心聲.
國際賽檔期前慘敗俾馬德里體育會失落歐霸盃,話冇影響車路士嘅士氣就係假嘅,但好在已經相隔咗成半個月咁耐,無論係領隊迪馬堤奧同班球員都應該作出咗反省,而且「藍戰士」喺英超確實勢如破竹,暫時3連勝領導群雄,又冇咗社區盾又冇咗歐霸,相信佢哋都會抖擻精神再上路.
車仔攻擊球員個個弗爆
正如上文所提,泰利有傷未必出得,而幫隊長做證人而被費迪南兄弟當係仇家嘅艾殊利高爾,同樣受到傷患困擾,所以呢個握唔握手嘅焦點時刻可能唔會出現,幸好新人賴恩貝特蘭成功接班,夏薩特,費蘭度托利斯同桑馬達呢對攻擊組合又俾想像中更夾,發電機林柏特踢國際賽仲光芒四射添,照計要恃質凌人爭取聯賽4連勝問題唔大,只係讓球主客和呢家嘢有時好講運氣,大家唔需要咁搏吖,最緊要有錢落袋啫,車路士齋客勝咪啱晒胃口囉.


text:
大牌檔
大牌檔又寫大排檔,係香港一種好受歡迎嘅露天食肆,最大特色係冇冷氣同埋唔係太企理,有好多唔同種類嘅食品,抵食,同埋夠鑊氣.雖然被視為香港人嘅集體回憶,但係真正嘅大牌檔到今時今日已經買少見少.直到目前為止,全香港只係剩返廿九間大牌檔,主要集中喺中環,深水埗同埋石硤尾.另外,喺一啲市政大廈熟食中心入面嘅食肆會保留些少大牌檔原有嘅風味.
[編輯] 歷史
呢類無牌經營嘅熟食檔喺19世紀末開始出現,向收入低微嘅人提供包括粥,飯,麵等等嘅平嘢食.除咗中環之外,灣仔同埋跑馬地馬場周圍都有唔少熟食檔.其實,1918年馬場嘅大火就係由平台下面嘅熟食檔引起.另外,喺一啲碼頭附近亦有呢類熟食檔,叫做為食碼頭,專做搭船過海嘅乘客生意.
第二次世界大戰之後嘅1945年,香港嘅殖民地政府為咗令到喺戰爭期間死傷嘅公務員嘅屋企人有嘢做,所以就發咗啲特別嘅牌照畀佢哋喺公眾地方開熟食檔.個牌上面有持牌人嘅相.因為呢種牌畀一般嘅牌大張,所以就俾本地人叫做大牌,而呢類熟食檔就順理成章叫埋做大牌檔.由嗰陣時開始,香港嘅街頭巷里就越嚟越多大牌檔.
不過到咗1956年,因為大牌檔造成嘅交通阻塞同埋衞生問題,同埋一啲持牌人喺黑市將經營權出租,政府決定唔再發出「大牌」,同時唔再畀轉讓同埋繼承牌照.
1975年之後,好多大牌檔搬咗去一啲好似尖沙咀海防道之類嘅臨時街市,又或者由市政局管理嘅市政大廈入面嘅熟食中心度經營,以便監管.為咗改善公眾衞生,政府又喺1983年起陸續向持牌人贖返呢種牌照.由於大部分持牌人都已經年紀大,同埋牌照只可以轉讓畀配偶,好多持牌人都將大牌交返畀政府,要番啲賠償.由呢個時候起,傳統嘅大牌檔就好快咁減少.
到咗而家,好多大牌檔都係生存喺熟食中心,而有部分較為成功嘅就搬咗去有冷氣嘅鋪位度經營(不過,亦有啲,好似結志街嗰間噉,就同時保留咗原來嘅街檔口).但係,或者係因為舊式嘅大牌檔象徵住好多香港人嘅集體回憶,佢哋好多都會認為呢啲搬走咗,唔再係喺路邊開檔嘅大牌檔係唔及得舊時嘅咁好食.
Category:大牌檔


text:
方言
想搵呢個詞嘅第啲意思,睇下「方言 (搞清楚)」.
方言係一個語言學術語,英文係Dialect.方言分兩種,一種叫「地域方言」(英文:regional dialect),另一種叫「社會方言」(英文:Sociolect 或 Social Dialect).地域方言係語言嘅地域變體,多數嚟講地域方言係因為大規模移民之後,久而久之演變出嚟.而社會方言係語言嘅社會變體,同一種話因為唔同人嘅職業,階層,年紀,性別差異,而喺講嘢嘅口音,措辭,言談之間會有唔同,例如上流社會同低下層社會嘅人講嘢就有唔同.社會方言之下又有所謂個人方言(英文:idiolect),即係每個人講嘢自己嘅特點.
[編輯] 「方言」相對「語言」
通常任何有語言差異嘅社會,基本上每個人講嘢都係講方言,方言相對於語言嚟講,語言屬於一個抽象觀念,因為實際上每個人講嘢都係講方言而唔係講語言.對於語言一個比較實在啲嘅理解,可以講成「民族共同語」或者「民族語言」,即係指一個民族講嘢嘅大圍基礎.例如中國嘅民族共同語就係普通話,但實際上唔同地方嘅人講普通話都帶有方言嘅特性,就算係以標準普通話,即北京話嚟計,佢本身亦係一種地域方言,所以民族共同語其實本身都係以某一種方言作為基礎,所以又有分非基礎方言同基礎方言,但兩種嘢之間都有好多相通.


text:
延至下年春天推出嘅PS Vita動作遊戲《Soul Sacrifice》,由稻船敬二領軍的comcept作企劃,Marvelous AQL開發.可以四人連線合作,人人都諗起《Monster Hunter》,到底曾開發《鬼武者》,《Lost Planet》等名作嘅著名製作人稻船敬二又點睇?對於遊戲救贖同犧牲嘅主題又有咩見解?喺東京遊戲展期間就安排咗一個傳媒訪問,講到犧牲方面,佢就話:「我做呢隻遊戲都犧牲咗好多,例如……我犧牲咗喺Capcom嘅職位,自組公司先可以完成《Soul Sacrifice》.」呢個係對舊公司嘅控訴,定一話為咗強調開發嘅自由度呢?
問:遊戲中以救贖同犧牲為主題,對遊戲故事會有咩影響?
稻船敬二:選擇犧牲同伴或由怪物回復原貌嘅人類,會令玩家攻擊力增加;如選擇救贖,就會增加生命力同防守力……玩家嘅選擇當然會影響能力同故事發展.至於能否一直只選擇救贖或犧牲,基本上係可以嘅,但咁樣令能力變得唔平均,可能會好難繼續遊戲.
問:遊戲更加可以犧牲同伴,咁樣玩法會唔會搞到啲friend嬲呀?
稻船敬二:其實遊戲入面你可以犧牲同伴之餘,都可以救佢哋,令佢哋翻生.同時,亦有機會犧牲自己,因為死後會化為靈魂繼續喺戰場上面幫隊友搵出敵人弱點或者弱化敵人,所以死咗並唔代表玩完呢局遊戲,況且,有時面對強大嘅敵人,可以犧牲自己打敗敵人,都係合作嘅一種,可以做英雄喎,幾有型!
問:講到犧牲咁有型,咁你製作呢隻遊戲犧牲咗啲咩?
稻船敬二:可以話……我犧牲咗之前嘅工作同職位,自組新公司,先可以有咁大自由度同咁多時間,慢慢開發到呢隻遊戲囉.
問:面對戰敗變番人類嘅敵人,點樣決定犧牲佢定救贖佢呢?
稻船敬二:每隻怪物背後都會有佢嘅故事,會係因為唔同慾望而變成怪物,你可以諗吓呢個人值唔值得救贖先決定.
問:犧牲得多同救贖得多,除咗能力外,主角個樣會唔會變?
稻船敬二:主角外型都會因為攻擊力或者防衛力變強而改變.
問:咁遊戲裏頭會唔會有唔同武器同防具組合?
稻船敬二:唔會,因為呢個遊戲係以魔法為主.
問:呢舖死咗犧牲咗,嗰個角色下舖又可以翻生,咁兒戲嘅?
稻船敬二:遊戲個故事係講佢哋入咗本書度,化身成魔法師,戰鬥嘅時候唔係喺真實世界,所以喺書入面死咗,現實世界其實又未死喎,下舖咪可以再嚟過囉.
問:呢隻遊戲又係動作遊戲,又可以四人連線,令人聯想到同《Monster Hunter》喎?
稻船敬二:遊戲分好多類,例如有動作遊戲,又有RPG,如果動作遊戲又可以合作就係類似嘅話,咁每款動作遊戲都係差唔多?唔所以可以咁講嘅,遊戲嘅內容,故事同玩法都有好多唔同嘅地方.
問:咁會唔會有中文版呀?
稻船敬二:唔……我哋呢個記者會都請咗好多中文嘅媒體嚟,所以我哋係好重視唔同語言嘅玩家嘅,如果我哋有最新消息就會公佈,敬請留意.
遊戲影片
官方網站
http://www.jp.playstation.com/scej/title/soulsacrifice/ja/


text:
卡通
卡通(音譯自英文Cartoon)包含咗幾種藝術形式,各種形式間有啲關係,但亦有好大分別.大體上,今日啲人用「卡通」一詞,指嘅可能係諷刺性嘅繪畫,漫畫,或用動畫技術製作嘅電影或電視節目.
[編輯] 歷史上嘅卡通
喺歷史上,卡通來自意大利文大張紙(cartone),係指喺紙上繪畫上一比一嘅草圖,以研究進行進一步嘅美術創作,好似油畫或刺繡地毯.卡通應用喺壁畫製作中,亦極為普遍.咁樣可以幫助畫家將圖畫嘅各個部分,準確噉畫喺灰泥度.
[編輯] 印刷媒體上嘅卡通
《Cartoon no.1: Substance and Shadow》係由莊李治所繪畫一幅卡通,用嚟諷刺1843年喺新嘅英國國會議事廳入面,為繪畫壁畫作準備而畫嘅卡通草圖.結果,呢幅作品為「卡通」一詞,賦予新嘅意義.
喺現代印刷媒體,卡通係一種通常有幽默色彩或諷刺性嘅繪圖.呢個係喺1843年《笨拙》雜誌(Punch)刊出莊李治等嘅作品後,而獲賦予嘅意義.喺中文度,呢種卡通亦即係漫畫.之後,卡通亦指報章,雜誌上嘅連載四格漫畫.
[編輯] 現代圖畫嘅卡通
當卡通漸漸指向漫畫,連載漫畫意義,又因為連載漫畫同早期動畫電影嘅關係,而令「卡通」一詞指向動畫電影,繼而再涵括動畫電視節目.而呢個意義正係今日最常用嘅.呢度嘅「卡通」一詞,喺一般人嘅用法,同「動畫」同義.但準確來細分,卡通多指畫風抽象,故事情節較喜劇嘅動畫,詳細可以睇卡通物理學.呢類動畫較多以手繪嘅平面圖片進行拍攝,通常具有連續或單元劇情,而且大部份係以細路為對象嘅動畫作品.亦有人以製作方式來區分卡通同動畫,卡通專指用手畫平面圖片製作嘅動畫.


text:
如果你係使用 嗡圖網 嘅過程中需要協助, 請根據以下情況, 向我地提供詳細嘅資料, 等我地可以儘快幫到你
連絡電郵:
-
-
系統顯示圖片未能上載
-
-
請參考右方顯式之錯誤訊息, 包括 噢花晒士 Oversized, 檔案格式不支援, 以及上傳檔案並非圖片檔
-
如果你認為呢個係系統出錯, 請係連絡我地嘅時候提供以下資料:
-
嘗試嗡撈嘅日期同時間
-
嘗試嗡撈嘅圖片檔案 (請附加係電郵入面)
-
你需要移除一張圖片 (張圖係你自己嗡撈)
-
-
請係連絡我地嘅時候提供以下資料:
-
呢張圖嘅曲線拎
-
嗡撈呢張圖嘅日期同時間
-
嗡撈呢張圖個部電腦嘅 IP 地址
-
將原圖加入為附件
-
請注意, 我地會酌情處理你嘅要求, 我地唔可以保證一定能移除該張圖片
-
你需要移除一張圖片 (你係張圖嘅合法版權持有人)
-
-
如果你認為你有理由要求我地係 嗡圖網 度刪除一張圖片
-
請係連絡我地嘅時候提供以下資料:
-
呢張圖嘅網址
-
可以證明到該張圖片版權誰屬嘅資料
-
可以證明到你係該圖片版權持有人/執行者嘅資料
-
請留意, 由於我地需要保障 嗡圖網 中立嘅立場, 我地會非常謹慎地處理所有由第三者提出嘅圖片移除要求, 如果我地唔能夠合理地相信你係版權持有人, 我地將唔會接受呢個要求. 如果情況如此, 我地將會要求你自行連絡上載與發佈者.


text:
講到紙紥嘢,舊時人最愛係阿金阿銀,甚至集齊三個再加多幅麻雀!近代人愛iPad同iPhone,報紙都推到佢上A1,人未死,先俾佢笑死!不過最近連ikea都加入紙紥大軍,出數碼相機,不過佢真係影得,問你死未!
ikea呢部紙板數位相機,個朵叫KNAPPA,佢號稱最抵玩數位相機,係由斯德哥爾摩工程師Jesper Kouthoofd設計;不過實在無辦法唔平,無芒,無相睇,插唔到卡,觀影器仲流到係紙板上拙個窿,真係RAW到你唔信!
操作都幾得意!快門唔係最常見嘅機頂,因為機身由三塊紙板摺埋,跟本無厚度俾佢放,所以順利成章放在鏡頭邊嘅機面,據稱由按掣至成像,大家要屏息靜氣3秒鐘,加上佢又無腳架位,我諗大家要練定元神出竅,張相先唔會鬆郁朦.
機身採用內置式記憶體,不過未講幾多MB內存?電池要拆開機面膠螺絲先入到,不過夾住夾住,兩粒電池玩外露設計,真係型到爆燈;相要入電腦都好型,因為佢採用外露薄版USB插口,幾有格調.
不過又話時話,佢個鏡頭……,同大家手機所用鏡頭真係差無機喎,點解佢又無芒,又無Preview,仲要帶多嚿嘢出機,仲要小心佢機身紙板濕咗又整爛,我都要特登帶佢出街?……有時身活品味嘢,真係好難講!
至於香港ikea好似仲未有得賣,不過官網已經有中文PDF說明書了,大家有心嘅,我諗快0架喇,唔使驚等唔到喎!


text:
消化系統
消化系統係多細胞生物用來食嘢,消化嘢食,獲取能量同營養,排泄剩餘廢物嘅一組器官.佢嘅主要功能係攝取,消化,吸收,同化同排泄.其中有關排泄嘅部分,亦可以歸類到排泄系統(Excretory system)嘅一部分.
[編輯] 非人類動物消化系統
動物嘅消化系統由構造嘅差異可以粗略分為囊狀消化系統同管狀消化系統.
囊狀消化系統具有囊狀嘅消化腔.好似水螅,水母,海葵等水生生物,大都係用消化腔開口嘅觸手捉獵物食,而消化完嘅殘渣亦由同一開口排出.
管狀消化系統就擁有消化道,呈管狀構造,有口腔同肛門兩個口.好似蚯蚓,螳螂,雀同埋人類都歸呢一類.
[編輯] 人類消化系統
人體嘅消化系統主要由消化道同消化腺組成.
- 一個正常男性成人嘅消化道長大概6.5米,由上消化道同下消化道組成.
- 消化道係一條連接口腔同肛門嘅管道,由好多負責處理嘢食嘅構造組成.
- 消化腺可以分泌消化液去消化嘢食.
[編輯] 上消化道
[編輯] 下消化道
下消化道包括腸同肛門.
[編輯] 消化腺
消化腺又分為小消化腺同大消化腺兩種.
- 小消化腺係分佈消化管各部分管壁內嘅小腺體,呢類腺體數量好多,包括胃腺,腸腺等.
- 大消化腺位於消化道外,佢哋主要通過導管將分泌物排入消化道內,主要有:三對唾液腺(腮腺,下頜下腺,舌下腺),肝臟同胰臟.
Category:消化系統


text:
愛迪生
愛迪生,全名湯馬士‧艾花‧愛迪生(Thomas Alva Edison,1847年2月11號—1931年10月18號)係美國嘅發明家;佢嘅發明不計其數,而其中一個偉大嘅發明,就係電燈膽.
[編輯] 出世及少年時代
愛迪生喺美國俄亥俄州(Ohio)米蘭鎮出世;爸爸係森姆.奧丹.愛迪生(Samuel Ogden Edison,1804–1896),之前喺加拿大搞飲食開飯店,後來因為加入革命軍而俾人通輯,於是走去美國米蘭鎮,轉搞木材生意;至於愛迪生嘅媽媽蘭茜.瑪菲斯.伊利沃(Nancy Matthews Elliott,1810–1871)喺加拿大做過小學教師,後來嫁咗之後就冇再教書,做個全職嘅住家婦人.而愛迪生就係佢哋嘅第七個仔.
[編輯] 每事問嘅愛迪生
愛迪生細個時候啲人會叫佢做艾爾;佢個頭望落都幾大,而且成日都有好多問題去問啲大人,好似佢會問:「點解蘋果有紅色有綠色?」,「點解一加一會係二?」,「咁兩嚿泥加埋即係幾多?」,「點解蜜蜂嘅屋企同我屋企唔一樣?」,「點解人天生冇翼唔識飛?」……等一大堆好難答嘅問題,搞到啲大人好多時都口啞啞唔識答佢;當佢知道家禽要保溫嚟孵蛋,竟然傻到三更半夜一個人走入穀倉,坐喺堆禾草上面孵蛋,於是除咗佢父母之外,其他人都覺得佢個頭腦有問題.
佢覺得火呢樣嘢好神奇,於是有一次向老豆間木廠嘅工友問長問短,不過得唔到答案,於是自己暱埋喺貨倉嘅一角點火,想研究一吓火係點樣燃燒,點知一發不可收拾,差啲燒晒成個貨倉.
後來佢同屋企人喺1854年搬咗屋去密茲根州(Michigan)嘅波特蘭居住;第一次返學,佢就一直問嘢,問到個神父班主任發晒脾氣,卒之三個月後頂唔順向愛迪生嘅父母提出唔再教佢;好彩媽咪蘭茜曾經教過書,於是好嬲咁同學校講話要退學,決定自己做老師,教個仔學知識同埋畀佢自修.
[編輯] 媽媽嘅啟發
愛迪生學嘢好快,而且乜都想知想學,先後讀過《英國史》同埋《世界史》,又睇過好多唔類型嘅文學作品;蘭茜見愛迪生進度咁快,認為佢會對科學有興趣,於是送咗本由R.G.柏加(R.G.Parker)寫嘅書《自然科學的學校》(School of natural philosophy)畀佢睇,點知愛迪生睇過之後就迷咗落去,而蘭茜亦已經一早預備咗屋企嘅地下室一角畀佢學做實驗.
[編輯] 發明嘅第一步~實驗
到咗大約十歲,愛迪生基本上已經試過晒所有喺(自然科學的學校)裡面所講嘅實驗,佢亦有將呢啲實驗嘅結果組合,搞咗好多新嘅實驗,不過用貓貓狗狗嚟玩嘅居多,好似喺啲貓狗嘅身上面摩擦,比較吓產生嘅靜電量有幾多……等等,搞到啲貓狗見到佢都怕怕;佢重將全部冇毒嘅物料樽都貼晒毒藥標籤,搞到佢父母落到地牢嘅時候都唔敢走埋去掂呢啲樽.而自從有咗小型「實驗室」之後,愛迪生就好少出去同啲朋友仔玩,但係一有機會佢就會出去整蠱佢啲朋友;佢嘅挑皮同埋愛玩嘢嘅性格,完全係受咗佢老豆嘅樂觀開朗所影響.
有一次,愛迪生做緊升氣球實驗嘅時候,佢見到嚟自荷蘭大佢一歲嘅朋友仔阿麥想捉雀仔捉唔到,於是拿拿林返去調製咗杯可以產生氣體嘅「氣化劑」畀阿麥飲,呢劑嘢係用炭酸鈉再混合幾種藥物而成,以為體內產生氣體就可以減輕重量,點知阿麥飛唔起之餘重勁肚痛,愛迪生終於第一次俾佢阿媽狠狠咁打咗一餐.
[編輯] 做蔬果生意
愛迪生十一歲嘅時候,佢意識到做實驗要有一定嘅資金,於是搵埋阿麥一齊種菜出市集賣賺錢,啲人見到兩個賣菜小朋友好可愛,於是都樂於幫襯,令到生意出奇咁好;遇到有人想要一啲特別嘅蔬果而佢哋冇嘅時候,愛迪生重識得去搵低價嘅小販買入,再加返少少價嚟賣出,可以話細細個已經有商業嘅頭腦.不過後來因為放太多時間喺種菜同販賣上面,搞到冇乜時間去做實驗,於是佢唯有放棄種菜,返返去佢嘅實驗小天地.
[編輯] 報紙嘅日子
喺1859年到1862年呢段其間,愛迪生喺連接侯倫港(Port Huron)到底特律(Detroit)嘅火車上面賣報紙同埋小食雜貨,而當時嘅列車行駛時間係由朝頭早七點到朝早十點;因為愛迪生每次一到底特律就即刻會入去公共圖書館睇書,於是後來啲人傳聞話呢間公共圖書館裡面嘅書幾乎都俾愛迪生睇過晒.
喺愛迪生十三歲嗰年,佢獲批准喺火車嘅車廂裡面設置實驗室,於是佢可以一邊做實驗一邊賺錢,成為咗佢當時最夢寐以求嘅工作.之但係冇幾耐之後,有一日佢喺站上面賣報紙嘅時候趕唔切上返火車,於是即刻搏命咁追,佢用一隻手攬住叠報紙,一隻手拉住車邊嘅欄杆企圖擒上返車,當時介紹佢做呢份工嘅車長喺火車上面見到佢咁危險,於是人急手快即刻用對手就揪住愛迪生對耳借力,終於救咗佢返上車;因為呢一下揪耳仔救命嘅行動,愛迪生嘅聽覺自此以後變得非常之差,正如佢嘅記述咁講:「對耳仔一拉起嗰時剩係聽到轟一聲,跟住聽乜都唔再清楚……」,「…十三歲之後都冇再聽過雀仔嘅叫聲…」.
1861年,美國因為解放奴隸問題而引發嘅南北戰爭爆發,愛迪生要咗比平時數量多幾倍嘅報紙上火車,重加價嚟賣,居然俾佢賺到一大筆錢;佢見辦報紙原來都幾好搵,於是決定用呢筆資金自己做編輯出報紙,命名為(新聞一週)(News Weekly),主要刊登一啲交通工具嘅價錢,火車嘅班次時間同埋失物待領……之類嘅消息,後來慢慢加入咗好多關於其他人嘅私隱同壞話,終於招嚟某啲人嘅不滿而搵佢麻煩,唯有打消做報業大王嘅念頭,重投實驗嘅懷抱.
不過有一次,愛迪生喺流動實驗室裡面用黃燐做實驗嗰陣,因為架列車搖得太犀利,樽易燃嘅黃燐一滑手跌就咗落地,重引發咗一場火災,呢一吓嚇親啲乘客之餘亦驚動到火車當局,於是落命令唔准佢再喺火車度做實驗,不過就照舊畀佢喺車度賣報紙.
[編輯] 青年時代
[編輯] 年輕電報員嘅誕生
自從喺1838年電報機實用化之後,電報員成為咗好多年青人嘅夢想職業;愛迪生都唔例外,佢為咗想成為一個電報員,喺十一二歲嘅時候利用賣菜賺返嚟嘅錢買咗部標準嘅摩斯電報機,閒來就同阿麥一齊實習收發電報.雖然佢喺十三歲嗰年因為一次意外令到聽覺變壞,但好彩嘅係,電報嘅發報聲佢居然重可以聽得清清楚楚,於是佢重新燃起做電報員嘅鬥志.
喺1862年嘅夏天,十五歲嘅愛迪生喺密蘇里州(Missouri)一個火車站上面等火車埋站,忽然俾佢見到一個細路仔喺火車軌上面玩,重有架列車就快撞埋去,於是佢即刻奮不顧身咁衝出去救返個細路;原來呢個細路仔係曼特.基利文斯車站(Station Mount Clemens)嘅站長麥肯治(J.U.Mackenzie)個三歲嘅仔占美.麥肯治(Jimmie Mackenzie),麥肯治極之感激,佢知道愛迪生想成為一個電報員,為咗報答佢對個仔嘅捨身相救,於是答應收佢做契仔教佢電信嘅各種技術;麥肯治站長邀請愛迪生返佢屋企住,期間剩係需要愛迪生畀伙食費,半年之後愛迪生已經達到電報二級技士嘅資格,而當時二級技士嘅要求係要喺一分鐘之內收發30至51個字母.
1864年,愛迪生正式受僱成為一個集團嘅電報技術員,得閒嘅時候就繼續睇關於科學嘅書同埋做實驗.有一次因為連接美國同加拿大嘅河底電纜斷裂,愛迪生靈機一觸用火車頭嘅汽笛發摩斯訊號畀河嘅加拿大對岸,而對面嘅發報員真係收到訊息,於是愛迪生一夜成名.
[編輯] 獨闖加拿大
喺1864年五月,愛迪生隻身去到加拿大搵發展,佢喺加拿大安大略省(Ontario)嘅史德福特火車站(Station Stratford)搵到份夜間嘅電訊技士,工作時間係夜晚七點到第朝七點,但係佢日頭仍然爭取時間睇書同埋做實驗;火車當局為咗監察車站嘅職員有冇蛇王,就規定車站嘅電報員每晚九點之後要每個鐘發個電訊畀車務中心,但係愛迪生憑住佢嘅小聰明發明咗一部連住時鐘嘅定時發報機,自己就爭取時間瞓覺,所以中心方面一度認為佢係最勤力可靠嘅職員,不過因為有次車務中心嘅突擊檢查之中發現愛迪生冇回覆,於是總務由車務中心騎快馬去到史德福特車站,見到愛迪生居然喺度瞓覺,但個電報機就仍然嘟嘟響喺度發訊號,質問之下愛迪生唯有認錯,雖然總務好欣賞愛迪生嘅呢件小作品,但係車站始終係要一個職員而唔係機器,所以叫愛迪生即刻拆走部機,於是愛迪生嘅第一件發明品宣告玩完.五日之後,愛迪生收到電報話車站有列火車要入,通知喺嗰度嘅另外一段貨卡開走,點知愛迪生發訊號畀站頭時候冇回應,衝到去嘅時候兩架火車已經撞埋咗;呢次意外令到愛迪生被叫到多倫多(Toronto)總公司問話,因為佢有偷懶嘅前科,於是問責嘅矛頭就直指愛迪生,除咗即時炒佢魷魚之外,重考慮起訴佢失職,佢驚起坐監上嚟,當晚就即刻執嘢走佬返美國.
[編輯] 流離浪蕩嘅日子
愛迪生出走加拿大返到美國之後嘅幾年,先後做過好多間電信公司,並且冇固定屋企,四處流離浪蕩.
喺呢段期間,佢識到人生裏面一個重要嘅朋友--米爾頓.阿當(Milton Adam);阿當係一間電信公司嘅發報員,1865年愛迪生去呢間公司申請電報員工作,就係由佢嚟做考核,之後就非常欣賞愛迪生,最後更成為咗好朋友.同年嘅4月14日,成功解放奴隸制度嘅美國總統林肯(Abraham Lincoln)喺華盛頓福特劇院俾人暗殺,愛迪生因為遲咗收發呢單新聞嘅電報而俾人鬧到狗血淋頭,愛迪生引咎辭職,咁啱阿當亦都想另謀發展,於是同愛迪生一齊唔撈,暫時分開各自再去尋找新天地.
不斷嘅見工同辭職,加上做電報員剩係收收發發冇乜挑戰,於是愛迪生開始厭倦想搵另外一啲工作;1867年,佢諗住遠赴巴西去搵出路,但最後因為唔想離開太遠,於是中途返返轉頭.到到1868年,廿一歲嘅愛迪生喺波士頓一間圖書館睇書時撞返阿當,於是阿當邀請佢一齊住分擔宿舍費用;期間愛迪生日頭喺電信局做嘢,空閒或者夜晚時份就好似以前一樣用嚟做實驗,終於喺同年10月28日,佢得到發明品嘅第一件專利權--電氣投票紀錄機,不過因為一班議會議員覺得用機器點票始終太過兒戲,會忽略少數人嘅意見,所以最終冇俾議會採用,成為咗愛迪生第一件,但係唔實用嘅專利發明.不過愛迪生冇放棄繼續研究,只係認為既然要發展就要去大城市,可惜資金唔夠,於是阿當自願傾盡身家畀愛迪生做水腳去紐約發展.
[編輯] 發明家嘅誕生
[編輯] 踏上發明之路
愛迪生嘅第一件專利產品雖然唔實用,但係喺1869年嘅一月,電信新聞就刊登咗「愛迪生成為發明家」嘅消息.
愛迪生離開咗波士頓去咗紐約,不過初初去到搵唔到佢嘅朋友,於是喺街度流浪咗幾日,最後俾佢搵到一個電氣廠嘅地下室做暫時棲身嘅地方.三日之後嘅一晚,愛迪生瞓瞓吓聽到上面工廠突然發出好大嘅燥音,於是八卦上去睇吓,原來係有部大型機器壞咗,佢見到成班人流晒汗咁喺度整緊就自動請纓幫手,憑住佢對機器嘅知識,佢好快就發現原來有一條彈弓跌咗落堆齒輪中間卡住;廠長同意愛迪生係有啲料子,於是提出畀月薪300元美金請佢做技師,佢嘅生活得到改善之餘,重認識咗同樣係技師嘅另一個重要朋友--富蘭克林.利安納特.波布(Franklin Leonard Pope),而據聞呢份工都係由波布大力推舉先成事.冇幾耐之後,喺1869年9月24日紐約發生金價大暴漲,佢哋做嘅呢間公司因為支持唔住而俾財團收購,於是兩個人決定自己創業.
[編輯] 開合資公司及工廠
愛迪生同波布搵多個合伙人一齊開咗間電氣公司,專門處理關於電氣嘅問題,而且生意唔錯,一路都有好多人嚟搵佢哋做顧問,而愛迪生一邊照顧客戶亦一邊自己進行研究,繼續為佢嘅發明申請專利,而佢呢段時期嘅發明多數係用喺商業之上,例如黃金報價機,股市行情機…等.
有一次愛迪生幫一間工廠修理一部大型機器,點知佢直頭拆晒成部機再重新安裝,令到生產率提高三倍以上,個廠嘅老細喜出望外,於是要求愛迪生將呢部機嘅修理同埋構造專利賣畀佢,愛迪生諗住開價三千美金,點知個老細一口價就話畀四萬美金,愛迪生諗都冇諗過收咁多錢,搞到去銀行兌支票攞現金嘅時候,將啲十元廿元嘅美金紙塞到成個人爆晒.因為呢一大筆資金,喺1871年愛迪生廿三歲嘅時候,佢再融資入去間合資公司,開設咗第一間最初只係請咗18個員工嘅工廠,而喺同年,工廠嘅第一件製成品電報印刷機正式面世,呢部係可以將電報打印變成文字嘅機器.憑住愛迪生不斷推出嘅發明品,令到工廠越嚟越壯大.而佢不斷發明同研究,剩係喺1872年就已經得到37件嘅專利,到咗1873年再加多35件,令到當時佢手上嘅專利權已經有成一百廿幾個之多.
[編輯] 阿媽嘅死
喺愛迪生同人合資開工廠嘅期間,喺1871年嘅某一日,佢老豆傳嚟電報話佢媽媽--蘭茜.愛迪生因為急病唔掂,點知趕到返去密茲根嘅時候佢媽媽已經等唔到見佢個仔最後一眼就死咗;據聞話愛迪生一見到已經唔再郁唔再同佢講嘢嘅媽媽嘅時候,伏咗喺媽媽屍體嘅床邊喊咗足足一晚都唔肯停.
後來佢回憶話:「如果當初冇媽媽一路嘅悉心教導,就唔會有今日嘅愛迪生;每當我諗起呢一點,我就盡辦法唔令佢失望.」
[編輯] 第一任老婆
1871年冬天嘅某一日,有人向愛迪生提親,於是愛迪生去到瑪莉.史特威爾(Mary Stilwell)嘅屋企作第一次見面,兩個人一直唔出聲,瑪莉嘅家長就好擔心唔知點,忽然愛迪生話大家都冇問題,可以即刻結婚,原來佢哋一直用湯馬士密碼溝通;終於喺同年嘅聖誕節當日,1871年12月25日,愛迪生同當時只有十六歲嘅瑪莉成為咗夫婦,後來重生咗三個仔女,其中兩個嘅名重加入咗密碼用嘅「點」同「橫」;佢哋分別係:
- 瑪莉安.托特(點).艾斯泰莉.愛迪生
- 湯馬士.戴殊(橫).艾爾巴.小愛迪生
- 威廉.賴斯利.愛迪生
不過愛迪生因為十分之投入發明同研究,所以好多時唔可以陪屋企人,令到瑪莉經常產生抑鬱.瑪莉.愛迪生夫人喺1884年嘅8月9日與世長辭,當時愛迪生三十七歲.
[編輯] 發明嘅路途
[編輯] 第一間研究所
1876年,愛迪生喺新澤西州(New Jersey)嘅文盧柏加(Menlo Park)開設文盧柏加研究所(Menlo Park Laboratory);佢當呢度係佢屋企一樣,經常埋頭喺研究所做實驗搞發明,亦都因為咁,當時好多嘅發明品或者改良品都係喺呢度出品.
[編輯] 電話發明爭奪戰
研究所開始冇幾耐之後,有人發表「識講嘢嘅電報機」,即係電話嘅雛型;有一間電信公司邀請愛迪生加入電話發明嘅行列,後來佢同另一個電氣發明家亞歷山大.格拉咸.貝爾(Alexander Graham Bell)差唔多同一時間發表用電磁振動原理嘅電話,不過喺競爭之下,最後俾貝爾攞咗電話嘅發明權(後來再決定真正嘅電話發明者其實早有一人).但係睇返當時愛迪生所設計嘅炭粒振動傳送裝置其實係比貝爾所設計嘅線圈振動傳送裝置更有見地,因為愛迪生嘅呢個發明,正正同後來我哋所用電話嘅傳送構造原理一模一樣.
[編輯] 留聲唱機
愛迪生唔介意失去咗電話嘅發明專利權,佢即刻着手搞下一個項目:「可以紀錄電話聲音喺紙帶上面嘅機器」.因為佢自己嘅耳仔有嚴重嘅聽覺問題,佢知道點樣可以令到細微嘅聲音得到最大嘅傳播,於是佢嘗試將好細小嘅針加入電話入面嘅振動板,希望將好細嘅聲音都紀錄得到,點知靈機一觸,俾佢諗到另一個設計.
及
1877年八月嘅某一日,佢將一幅草圖交畀助手去進行初模生產,而係1877年12月6日,愛迪生喺報紙上發表留聲唱機嘅誕生.佢嘅原理主要喺紀錄嘅唱片部份,用法係一邊搞動搖杆,一邊向住收音口發聲,等振動板振動支針喺錫,鉑等嘅物料上面刻上聲音,然後再轉動支針去讀返啲刻紋,就可以聽返先前錄低嘅嘢,而第一隻俾留聲機錄低嘅就係耳熟能詳嘅經典兒歌:《瑪莉有隻小綿羊》(Mary had a little lamb).當呢一個發明誕生之後,愛迪生就被譽為係「文盧柏加嘅魔術師」;當時愛迪生廿九歲.
[編輯] 電燈
自從喺1801年,一個叫大衛嘅英國科學家發現用電流通過白金嚟發光嘅現象之後,於是就有好多人開始研究電燈,但一直成效唔大.
1879年,愛迪生亦都着手參與電燈嘅發明,重承諾用六個禮拜時間去完成呢個「黑暗中嘅太陽」;當時普遍嘅人都只係用煤氣燈,手提油燈或者孤光燈嚟照明.
愛迪生將處理過嘅細絲連喺玻璃球入面嘅兩極線之上,再進行抽真空,但係通電之後所發光嘅效果維持唔到好耐,條細絲會因為加電壓或者抵受唔住高溫而燒斷;之後佢用咗過千種嘅材料加工嚟做燈膽入面燃燒嘅細絲,就連頭髮鬍鬚都用過,期間都諗過用白金嚟做材料,但因為考慮到成本問題,佢明白如果太貴嘅話跟本唔會普及,只會淪為實驗嘅玩具,於是實驗一路都冇乜進展,瀕臨放棄邊緣…….喺佢對外公佈限期前嘅冇幾耐,愛迪生喺沉思之中忽然俾佢見到之前用剩嘅綿線材料,於是靈機一觸,將炭混入去綿線度,再經焗處理做成炭絲,作為發熱發光嘅燈絲.
1879年10月21日,當期時已經有新聞記者喺研究所門外守住等消息,而愛迪生亦信心十足咁招開咗即時嘅小型記者招待會.一大班人圍喺實驗室入面議論紛紛,愛迪生叫咗一聲通電之後,用加工綿線做炭絲嘅電燈膽足足長照咗四十個鐘頭,燈光重比起一貫用開嘅所有照明工具猛烈好多倍;呢個時候開始,電燈就正式取代咗孤光燈,成為日常嘅照明工具.
不過愛迪生仍然唔滿足,於是繼續搵材料嚟研究點樣改善延長燈絲嘅燃燒時間,最後俾佢發現,用竹片混合煤炭粒同瀝青加工嚟做燈絲;1880年,愛迪生終於發表可以維持一千兩百幾個鐘頭嘅電燈膽,比起用綿線加工嘅燈膽價錢更平,而且更耐用.佢為咗可以同時間可以用上好多好多個燈膽,愛迪生重着手研究發電機,插頭,開關系統同埋灰士(保險絲)嘅發明.1881年,愛迪生舉行亮燈大會,將好多組嘅燈膽一齊開着,呢單新聞即時轟動全世界,同年重喺巴黎博覽會上面得到第一個國際獎項.當時愛迪生三十四歲.
[編輯] 第二任老婆
喺第一任老婆瑪莉.愛迪生死後兩年,即係1886年嘅2月24日,三十九歲嘅愛迪生再同另一個當年得十九歲嘅女仔緬娜.米勒(Mina Miller)結婚,同樣地亦都生咗三個仔女,分別係:
- 瑪特連妮.愛迪生
- 查爾斯.愛迪生
- 迪奧多.愛迪生
緬娜.愛迪生夫人喺1947年8月24日離世.至於第二仔查爾斯.愛迪生喺愛迪生死後承繼咗愛迪生嘅公司,亦曾經成為新澤西州嘅參議員.
[編輯] 更多嘅發明同研究
1880年,愛迪生首次喺美國製造電氣火車頭.1881年,愛迪生搬到去紐約繼續研究,重喺屋企嘅樓上開設學校嚟教電氣技術.而喺1882年,愛迪生喺紐約開設咗第一個發電站.重有新嘅無線電機,研究改良相片嘅技術……等等.
喺1883年,佢喺西奧連治(West Orange)開設臨時研究所,到咗1884年就將文盧柏加研究所關閉,一直到1887年將西奧連治研究所大肆擴建,呢個時候先算係正式成立,並保留到而家.
1889年,四十二歲嘅愛迪生發明咗「會郁嘅相片」--冇聲嘅放映機.1891年發明「愛迪生選礦法」,着手經營鐵礦,但係做咗八年終於失敗.跟住又着手搞水泥工業.1909年發明咗第一嚿鹼性電池,而據聞呢個項目嘅實驗足足做咗五萬次以上.到到1910年就發明咗圓盤唱片,跟住喺1912年,佢將唱機同冇聲影畫結合,變成有聲有畫嘅有聲放映機(即係今日嘅電影),再次震動全世界.
[編輯] 晚年
跟住嘅愛迪生仍然繼續研究同發明,包括喺雜草裡面提煉橡膠嘅技術……等.
1929年,全世界為燈膽發明舉行盛大嘅白光燈膽發明五十週年紀念大會;而喺美國,除咗當時嘅總統靴拔.胡佛(Herbert Hoover)出席咗呢個超過五百人嘅盛典之外,就連首位獲得諾貝爾獎嘅女性得主居禮夫人(Maria Skłodowska-Curie)都有嚟道賀燈膽嘅發明家愛迪生.呢個盛會入面,愛迪生喺致辭嘅時候因為有少少唔舒服,忽然頂唔順半跌半坐咁坐返落張櫈度.
兩年之後,即係1931年10月18日,湯馬士.艾爾巴.愛迪生喺美國新澤西州西奧連治嘅屋企安祥咁與世長辭,享年八十四歲.當晚,全美國嘅家家戶戶都熄晒啲唔需要用嘅燈嚟悼念呢個偉大嘅發明家,而自由神像嘅火炬亦都喺呢一晚暫時熄滅.
計返愛迪生一生裡面所發明同埋經佢改良嘅物品總數加埋多達二千幾件,終於被世人公認為一代嘅「發明之王」,而佢留底嘅成功秘訣就係:「百份之一嘅靈感,百份之九十九嘅努力!」.
[編輯] 生平小插曲
愛迪生被世人譽為偉大嘅「發明之王」,佢嘅一生對人類貢獻良多,但係佢為人風趣幽默,所以喺其中嘅過程入面都發生唔少得意嘅小事同埋精警嘅語錄,喺呢度就分享幾則佢嘅人生小插曲.
[編輯] 「舊大褸」
愛迪生由加拿大走佬返咗美國嘅頭嗰段時間,喺紐約做緊散工電報員同埋散工電氣技師;有一次佢喺街度撞見個朋友,朋友見佢件大褸舊舊地,就話佢:「你件褸咁寒酸好心就買過件新啲啦!」,愛迪生就答:「有乜所謂?呢度都冇人識我.」
到咗佢成為發明家之後,有一日又遇見呢個朋友,朋友重見佢着緊當日件舊大褸,就問佢:「你而家都出咗名啦,重着住呢件咁舊嘅大褸?」,愛迪生又答:「有乜所謂?呢度人人都識我.」
[編輯] 「可以閂制嘅機」
發明咗留聲機冇幾耐,有一次喺一個場合度,一個高調嘅女人走埋嚟想擦愛迪生鞋,就問愛迪生:「我親愛嘅愛迪生先生,乜你真係第一個發明識講嘢機器嘅人咩?」
愛迪生笑笑口望望週圍等緊佢答嘅人,就話:「第一件會講嘢嘅器材,係上帝喺伊甸園用阿當嘅肋骨整成嘅(即夏娃),但係我所發明嘅就可以令佢閂制.」
[編輯] 「冇嘢撈」
自從投入實驗以嚟,愛迪生基本上每日只係瞓得四個零鐘,而做嘢嘅時間就差唔多佔佢十八個鐘頭,不過佢樂在其中,所以成日同人講自己冇嘢撈,佢話:「我咁大個仔都未撈過世界,成日暱喺實驗室度玩,都唔知幾咁過癮!」
[編輯] 「唔聽好過」
愛迪生因為細個嘅意外令到佢聽覺有嚴重問題;有次佢喺一次晚宴入面見到又聾又盲嘅海倫.凱勒(Helen Adams Keller),就同佢表示:「聽唔到嘢都好嘅,起碼唔會有咁多噪音,諗嘢都清晰啲集中啲.」
海倫.凱勒就回應:「如果我好似你咁係一個咁叻嘅發明家,我就會發明幫聾人聽到嘢嘅儀器.」
愛迪生:「乜你咁認為咩?我就唔會搞呢啲咁無聊嘅發明,因為人類講嘅嘢好多都無無謂謂,聽又得,不過唔聽好過.」
[編輯] 「上帝也分神」
費城起咗一坐新教堂,成班牧師就為咗使唔使加支避雷針喺度開會爭論,因為有啲認為上帝係會眷顧呢間教堂唔會俾雷劈,最後佢哋就派咗個代表去請教愛迪生,問吓個可行性.
愛迪生聽到之後就微笑咁話:「梗係要裝,上帝都會有神不守舍嘅時候嘅.」
[編輯] 「時間,時間」
話說當愛迪生做緊電燈膽實驗嘅時候,佢將一個未上電線底座同燈絲嘅空心玻璃罩交畀佢助手,叫佢量吓呢個玻璃罩嘅容量,跟住又繼續整自己嘢;
過咗一段時間,愛迪生擰轉頭重見佢助手用軟尺量緊個罩嘅周長,直徑嘅嘢,係咁喺張檯度計算式,於是慨嘆咁話:「時間,時間,點解咁簡單嘅嘢要搞咁耐?」,跟住走埋去將個空心玻璃罩嘅開口放喺水喉下面灌水,滿咗水就同個助手講:「將呢啲水倒入個量杯度然後講個容量畀我知!」,話咁快轉個頭,助手即刻就畀咗個容量數字佢.
佢一邊繼續實驗,一邊同個助手講:「你睇!咁簡單,最少嘅時間就搵到最準確嘅答案,點解你諗唔到呢?」,個助手即刻面都紅晒.
跟住佢就自言自語咁話:「人生實在太短暫,太短暫啦!但係要做嘅嘢就實在太多,唔識得慳時間點做得晒…」
[編輯] 資料來源
- 內文嘅絕大部份資料來源同埋部份插圖係參考自台灣發行嘅書刊:(世界歷史偉人叢書系列 - 偉大發明家:愛迪生),喺民國六十九年(1980年)經過台灣國立編譯館審批,由林白出版社出版.
- 再加上眾多零碎嘅資料互相印証,補充及整合,當中包括英語維基下嘅相關條目.
- 少量補充自科學名人堂 - 愛迪生


text:
噚晚講咗話今朝6點任天堂有直播公佈,大家有冇睇?冇睇唔緊要,o依家集合新料同大家報導.今次硬件軟件都有新料,先係新主機會有Mii角色嘅網上社交網路功能Miiverse(即Mii Universe),可以交朋友,又可以睇到邊個玩緊同款遊戲,仲可以透過3DS,手機或電腦連動同朋友用文字或圖像溝通.
過關靠朋友
Wii U嘅GamePad擁有輕觸操控功能,進入社交網絡之後基本上可以當平板電腦咁玩,用文字,圖像或視像同其他Mii聯繫,當然打緊機時都可以一邊傾計.而直播片段中岩田聰更示範一段影片,係玩家遇到過關難題時即時搵朋友幫拖,透過視像對話,同畫面連動,一解就明.
至於Miiverse就其實冇乜特別,功能同o依家其餘兩部主機個網上功能差唔多,只不過係任天堂慢人一步,遲到好過冇到咁解啫.
平板操控多功能
硬件方面,Wii U GamePad同先前公佈嘅有少少唔同,例如配備Near Field Communication近距離無線通訊系統,可以用嚟讀取裝有NFC晶片的嘅IC卡周邊產品,令遊戲可以加入實物連動到遊戲中嘅新玩法,亦都好似Sony部Tablet S咁加入當遙控功能,只要配對好,就可以做埋屋企各電器遙控.仲有,任天堂都公佈咗一般遊戲嘅控制器外型,Wii U Pro Controller,個樣有啲似Xbox360嗰個喎!


text:
抹香鯨
抹香鯨(學名:Physeter macrocephalus)係世界上最大嘅齒鯨,亦係家下最大型掠食者之一.佢亦係所有鯨類中潛得最深,最耐嘅,可能只有喙鯨科嘅兩種瓶鼻鯨(Bottlenose Whale)先可以同佢比.抹香鯨40隻7英吋嘅尖牙可以使出1500磅嘅咬合力道,但抹香鯨好少咬合雙顎.
除咗以前被視為頭號目標嘅捕鯨時期以外,抹香鯨可能係大型鯨中數量最多嘅一種.
種名 macrocephalus 係嚟自希臘文,意思係「大頭」.抹香鯨另外重有一個名叫 catodon,同種異名嘅情況以前曾拗過好耐,目前似乎以 macrocephalus 為主流.
赫曼梅爾維爾(Herman Malvill)嘅經典名著「無比敵」(Moby Dick),書裏面嗰條神勇嘅大鯨「無比敵」就係一條抹香鯨.
[編輯] 基本資料
- 出世時身長,體重:4 米,1,000 公斤;
- 最大身長體重紀錄:公 ─ 18.3 米,57,000 公斤;乸 ─ 11 米,24,000 公斤;
- 壽命:至少 60 - 70 年;
[編輯] 外型特徵
同身體比較起嚟,抹香鯨個頭顯得大到唔成比例,佢有動物界中最大嘅腦,但條尾又輕又細,個身成條大蝌蚪噉.成年雄鯨個頭尤其明顯,佔身體全長四至三分之一,外表大致呈方形.下顎狹窄而似棒狀,長度比上頷短,由側面睇唔易察覺.身體中後段嘅皮膚表面通常有好多水平方向嘅摺皺,呢點同其他鯨類平滑緊實嘅皮膚唔同,肥胖個體嘅皮膚摺皺通常唔多明顯.噴氣孔位於頭部前方偏左,因為抹香鯨嘅頭骨喺發育過程中會極嚴重向左邊歪斜.背脊相對於背鰭嘅位置有低矮嘅凸起,其後有一連串較小嘅突陵一路延伸至尾鰭,尾柄厚實.胸鰭短而寬闊,尖端渾圓,尾鰭呈三角形,邊緣筆直.抹香鯨嘅性別體型差異好大,成年雄鯨嘅身長通常比雌鯨長三分之一,體重可達雌鯨嘅兩倍.下顎有20至26對大而呈圓錐狀嘅牙齒,上顎嘅牙齒細而埋喺牙齦裏面,或者只有牙槽.
抹香鯨外表呈深灰色,但喺陽光之下可能呈現啡色.上脣同下顎近條脷個位係白色,喺肚同側腹處通常有不規則嘅白色區塊.
[編輯] 分佈
抹香鯨廣泛分佈於全世界唔結冰嘅海域,由赤道一直到兩極都可以搵到佢哋,其中喺又深又多海產嘅海域就最多,呢類抹香鯨成日出現嘅地地方,以前捕鯨者習慣叫嗰度做「基地」(Ground).
成年雄鯨同雌鯨嘅分佈明顯好唔同,雌鯨通常棲息喺水深 1,000 公尺以上,緯度 40 度以內嘅海域,但係喺北太平洋困度可達北緯50度左右;雄鯨細個跟住阿媽喺熱帶海域生活,長大後至會離群逐漸游去較高緯度,越係大隻,年齡越老嘅雄鯨,分佈範圍就越偏高緯度,甚至會游到兩極浮冰地帶.雌鯨同未成年抹香鯨群通常會停留喺 1,000 公里寬嘅區域內至少10年,而成年雄鯨移動情形就寬敞好多.
[編輯] 習性
[編輯] 海面行為
因為抹香鯨嘅潛水時間好長,喺海面上睇到機會唔高,但係咁特別嘅外形同噴水方式就一定唔會俾人搞錯.兩次下潛之間抹香鯨通常會喺海面漂浮或者慢慢咁游,嗰陣時個樣好似一嚿大浮木咁;噴水係呈45度向左直噴,形狀好似棵樹咁.時時都會躍身擊浪或鯨尾擊浪.
[編輯] 潛水
當抹香鯨向下潛,最明顯嘅徵兆係條尾揈起(Fluking),佢哋會將尾鰭舉到高一高,然後垂直下潛.已知抹香鯨最深可潛到水底下 3,195 公尺,閉氣時間去到 138 分鐘,但平常嘅潛水遠唔會有咁多,一般會潛到 400 公尺深,時間大概35 分鐘,體型越大嘅雄鯨就潛得越深,越耐.
[編輯] 社會結構
長期穩定嘅雌鯨群構成抹香鯨社會嘅核心單位,呢類小群可達12條成年雌鯨,並伴隨啲雌性同埋年輕雄性後代.雄鯨大概4至6歲大,最遲喺21歲過後會脫離出生家族獨自行動,年輕雄鯨會組成所謂嘅「單身漢族群」(Bachelor schools),參與者嘅體型同埋年齡多半相近,但個體間嘅聯繫唔似得啲雌鯨群咁緊密,而且會隨住年齡增長而更加鬆散.身長達12至17公尺嘅年老雄鯨多半獨自喺大洋中悠游,極少發現持續達1日以上嘅交流情形.成群嘅抹香鯨有時會喺沙灘上擱淺.
[編輯] 社交行為
由於成年雄鯨個頭不時會有嚴重嘅傷痕分佈,有時會見到斷折嘅牙甚至係下顎,科學家認為個體間可能有激烈嘅爭鬥行為.唔同嘅雌鯨群相遇嗰時,似乎有藉住聲音來溝通連絡嘅情形.
[編輯] 走佬同還手
小說或電影裏面成日將抹香鯨講到好鬼惡,會撞船嘅怪獸,但事實上抹香鯨一遇到危險,多數會選擇走佬.當抹香鯨意識到危機,個頭會先探出水面浮窺,並慢慢咁轉個身去睇清楚上面咩環境,一旦知道有危險(例如殺人鯨殺到嚟),佢哋會好快加速游走或潛到好深,鯨群中只要有一條走佬其他嘅都會跟住咁做.抹香鯨嘅泳速平均大概2至3節(1節相當於時速1.852公里),游走嗰陣速度可能達7節,捕鯨時期就曾經有抹香鯨被追殺,而以12節嘅泳速狂奔嘅記錄.
有時候抹香鯨會選擇還手,文獻上有講捕鯨船被抹香鯨撞甚至撞爛嘅記錄.抹香鯨咁大個鐵頭同咁有力嘅尾有好勁嘅破壞力,被佢撞過嘅船梗有船壁被撞毀或被鯨尾掀翻嘅情況,以前亦試過有捕鯨艇仔被發嬲嘅抹香鯨咬斷.
[編輯] 生殖
由於抹香鯨嘅生長速度好慢,以及對後代長期咁照顧,因此佢哋喺被大量捕殺之後要極耐時間先有可能恢復原有嘅族群數量.雌鯨大概9歲先性成熟,每4至6年先生一胎,較老嘅雌鯨生殖可能隔好耐.懷孕期至少喺1年以上,可能長達18個月.雌鯨哺乳期至少2年,有時更長;曾經喺一條13歲大嘅雄鯨同7歲雌鯨嘅胃中發現鯨乳.
繁殖地一般喺南,北緯40度之間嘅熱帶同亞熱帶海域,雖然有部分交配行為喺冬季至夏季發生,但大多數響春季:喺北半球,交配期可能由1月一直到7月,而以3月同5月為最高峰;南半球嘅抹香鯨交配期8月同12月之間,主要集中喺10月.
[編輯] 護衛同抗敵
抹香鯨同部分鬚鯨一樣會有所謂護衛行為,喺一條雌鯨小群附近幾公里處有時會發現有1至2條成年雄鯨跟隨,可能喺前方,側面或者後方(但情況好少).原因可能同爭取交配機會有關,但係當雌鯨群遭遇危險嗰時的確有提供保護嘅作用.
當雌鯨群面對殺人鯨威脅時,可能會擺出所謂嘅「車輪」圓陣,亦即成鯨圍成一個大圓,幼鯨被集中喺圓心處保護,整體看來形似馬車車轆咁樣.除咗一般人容易想像嗰種以頭向外敵嘅情況外,尾向外嘅陣型亦都有記錄.
[編輯] 食啲乜
一般認為抹香鯨主要響海底或者附近區域搵食,食唔同品種嘅槍烏賊(Squid).雌鯨主要捕食重量喺 0.1 至 10 公斤左右嘅槍烏賊,但亦包括一啲更大隻嘅獵物,例如好出名嘅大王烏賊(Giant squid,或者叫巨槍鰂)等;雄鯨亦會食槍烏賊,不過都係鍾意食更大隻嗰啲,例如大王烏賊咁.曾經喺一條抹香鯨嘅胃度搵到一條幾完整,長12公尺,重達 200 公斤嘅大王烏賊.喺抹香鯨嘅嘴邊同身上有時會見到類似被抓傷嘅刮痕同圓形嘅吸盤印痕,可能就係同呢類大型獵物打交嗰時,由槍烏賊觸鬚所造成嘅傷痕,曾經有發現直徑達十厘米嘅吸盤印痕嘅記錄.另外抹香鯨亦都食八爪魚,烏賊,魔鬼魚,鯊魚,同埋其他硬骨魚,但所佔比例唔高.食嘢時佢哋會吞埋石頭,海綿,海鞘等呢啲非食物物體.有好清晰覓食時期,同其他鯨魚唔同.抹香鯨成年都會搵食,估計每日要消耗相當於體重3%至3.5%重量嘅食物.
[編輯] 聽覺同發聲
抹香鯨嘅聽覺相當靈敏,聽講捕鯨時期捕鯨者必須盡可能咁保持安靜,先至可以接近喺海面上休息嘅抹香鯨,即使係船槳敲擊小船所造成嘅音量都可能會嚇親佢哋.抹香鯨成日叫嘅聲音係一連串滴答聲(Click),喺唔同狀況下記錄到嘅頻率都會唔同.科學家認為咁可能同回音定位(Echolocation)同其他個體嘅溝通有關.除咗以回音定位來搵獵物外,會有人認為佢哋會用聚焦嘅超音波來震暈獵物,唔過依點暫時重未有證據.
[編輯] 抹香鯨同人類
響捕鯨時期,抹香鯨係非常重要嘅獵物,一方面係因為佢哋有品質好好嘅鯨油同鯨腦油,另一方面因為當時嘅船主要係帆船,追唔到大條嘅鬚鯨,所以游速較慢而死後會浮響水面嘅抹香鯨同露脊鯨就成為捕鯨者嘅頭號獵物.
[編輯] 鯨腦油
鯨腦油(Spermaceti)又叫做鯨臘,係一種白色嘅臘狀物質,個名嚟自拉丁文sperma同埋ceti,意思分別係「精子,精液」同「鯨」,當初發現時被人誤以為係抹香鯨嘅精液.鯨腦油主要成分係十六酸鯨臘醇酯(分子式 C15H31COOC16H33),熔點攝氏 42 至 50 度,不過鯨腦油嘅實際熔點接近或略高過抹香鯨嘅體溫.
鯨腦油儲存喺抹香鯨頭部稱為「抹香鯨腦油器」(Spermaceti organ)嘅腔室中,一條抹香鯨頭部可能含有 1,000 公升以上嘅鯨腦油.呢個器官同鯨腦油嘅功能目前都無確實嘅答案,一般認為抹香鯨會藉住增加局部血流量或者吸入冰冷海水嘅方式,畀鯨腦油溶解或凝固而改變比重,作為深潛同上浮時嘅浮力調節器.另外有種講法係腦油器官可能有類似透鏡聚焦嘅功能,同抹香鯨發射超音波有關.
自人類開始捕捉抹香鯨以來,鯨腦油就被視為重要商品,最初用嚟做蠟燭,後來主要用嚟製造潤滑油.
[編輯] 虛幻物:龍涎香
龍涎香(Ambergris)係一種偶然會響抹香鯨腸道裏面形成嘅臘狀物質,主要用於香水固定劑.個名源自古法語Ambre gris,意思係「灰色琥珀」,同佢相對嘅係Ambre jaune(黃琥珀),亦即係真正嘅琥珀(Amber).大多數龍涎香都係喺抹香鯨嘅大腸中發現,但亦曾經喺小腸中揾到小碎塊,推測佢最初應該係喺小腸中形成.體內有龍涎香嘅抹香鯨比例只佔1%至1.5%,一般認為佢係槍烏賊嘴喙喺腸道消化後剩餘嘅殘渣,但確實嘅形成原因目前重未清楚.
龍涎香嘅外觀呈暗褐色,內部就係淺黃至灰色,重量由0.1至10公斤不等,已知最大嘅龍涎香係喺1953年12月21號,由一條喺南半球捕殺嘅14.9公尺長嘅雄抹香鯨體內取得,重達420公斤.龍涎香嘅比重大概0.73至0.95,因此被抹香鯨排出體外後會浮喺海面,偶然情況下會好似傳聞噉俾海浪沖上沙灘,但係目前有記錄嘅龍涎香絕大多數都係商業捕鯨時代由抹香鯨體內取得嘅.
分析一下龍涎香嘅化學成份.其中大概25%至45%係一種稱為龍涎香醇(Ambrein,分子式C30H52O)嘅物質,佢造就咗龍涎香嘅特殊性質.新鮮嘅龍涎香因為沾有抹香鯨嘅屎而有刺激性嘅臭味,但等佢成熟之後會產生類似麝香嘅香味.
龍涎香早喺9世紀時嘅伊斯蘭世界就成為貴重嘅商品,用嚟做香薰,催情劑,香料同特殊藥材等,當時龍涎香被視為一種神祕嘅物質.喺1574年,一位法蘭德斯嘅植物學者Carolus Clusius首度提出龍涎香係抺香鯨消化道殘餘物嘅理論,呢個學說要等到1712年美國開始大量捕捉抹香鯨之後先普遍被人接受.到咗20世紀,可取代龍涎香嘅化學合成物質先至面世.
[編輯] 保育現狀
比起瀕臨滅絕嘅大型鬚鯨,抹香鯨嘅處境似乎好咗好多,現今世上估計重有幾十萬條抹香鯨,食物來源並唔係人類漁業嘅主要目標,而佢哋位於較深海域嘅棲息地喺污染同埋人類破壞上亦比較輕微.然而,捕鯨嘅後遺症已開始浮現.過去捕鯨者會選擇性捕捉體型較大嘅成年雄性,雄鯨大量被捕殺嘅結果可能減少懷孕率並增加雌鯨,幼鯨群俾虎鯨攻擊嘅可能性;另外有研究發現抹香鯨族群之間嘅基因差異度極少,原因可能係同雄鯨大量被捕殺有關.今日對抹香鯨最主要嘅威脅係漁具纏繞同埋船隻嘅碰撞意外.
喺香港,2003年7月21號,一條重在生嘅少年雄性抹香鯨被發現喺西貢西灣擱淺.遊人同研究員,漁護署人員同兩名獸醫花咗好多個鐘都救唔返佢,漁護署獸醫最後將佢人道毀滅.屍體後來被拖到萬宜水庫西壩一塊空地埋葬,等日後攞骨嚟做標本.
[編輯] 參考
- 《鯨與海豚圖鑑》
- ↑ Cetacean Specialist Group (1996). Physeter macrocephalus. 2006 IUCN Red List of Threatened Species. IUCN 2006. Retrieved on 06 May 2006. Database entry includes a lengthy justification of why this species is vulnerable


text:
俄超冠軍辛尼特今晚喺歐聯C組迎戰AC米蘭,「紅黑軍」今季戰績慘不忍睹,但辛尼特最近爆發內亂,基地仲發生球迷放「詐彈」事件趕走韋素同侯克,家陣隊波成盤散沙,AC有權趁亂搶分,敲受讓平半嘅2.05倍下盤!
有關AC嘅近況,相信都唔使小妹多講,咪係一個「頹」字囉!佢哋近5仗只得1勝,除咗3場入4球嘅艾沙拉維外,AC球迷應該好難喺依家嘅愛隊身上搵到咩亮點,好彩今仗撞啱辛尼特內訌,憑AC嘅大賽經驗,要保不敗應該唔難.
講真,辛尼特嘅歐洲賽戰績一向唔差,近13仗歐洲主場賽事不敗,當中更有10場係勝仗,好衰唔衰佢哋嘅內亂愈整愈大鑊,依家已演變到「死亡恐嚇」添!話說侯克同韋素呢兩位星級外援以超高薪空降後,引起隊中以丹尼素夫為首嘅「本地薑」不滿,除咗有傳呢位隊長要求大幅加薪,佢仲公開批評兩個新兵根本唔值呢個價:「如果佢哋係美斯同恩尼斯達,咁我會明點解佢哋份糧係我哋3倍囉!」
咁嘅言論當然搞到班管理層勁不滿啦,結果丹尼素夫同首席射手基沙哥夫雙雙被貶落青年軍,連累辛尼特近3場聯賽不勝.雖然基沙哥夫已經認低威肯坐低傾偈,但呢股「仇外潮」一發不可收拾,依家仲蔓延去到球迷層面,上周有辛尼特Fans喺訓練場放咗個假炸彈,上面貼咗侯克張相同寫上「侯克滾蛋」嘅字句,連擁躉都唔撐,隊內氣氛差到冇人有,除非侯克同韋素真係表現出美斯同「小白」嘅水準啦,否則都幾難搞得掂AC喇.
歐聯C組


text:
食過雙皮奶同腸粉
臨走之前,親戚一家話請我去食燒雞
雖然我最鍾意食白切雞
但為食阿姨推介,一定無衰,一於出發
荷香居位於芳村
識廣州路嘅會知
以前算係市效,而家有地鐵就好方便嘞
嗰頭有一個廣州最大茶葉市場
好茶嘅朋友可以順便逛
入去見到一排魚頭列隊歡迎
眼碌碌望住我都無用,今晚我食雞
呢隻就係燒雞(38蚊)嘞
皮脆肉滑,雞味濃郁,果然唔錯
呢度啲居民興每人半隻慢慢搣
如果唔係嗌咗其他嘢一定encore
食完燒雞,到古法富貴雞(58蚊)上場
富貴雞唔駛我多介紹,大家都應該知係乞兒雞雅稱
雞肚塞調味料,用荷葉包住,外層再包錫紙同泥巴
焗嘅時候雞嘅精華一滴都不會流失
食時人手即場表演拆雞,熱辣辣充滿荷香味
搶哂燒雞啲風頭呀
見到有塊黑板,寫明一晚限賣10隻
賣一隻就劃走一隻,想食要早啲order
咁近茶市場,呢味茶葉骨(28蚊)就應運而生嘞
成堆茶葉包住豬仔骨嚟焗,啲茶味逼哂落啲肉度
不過我本身唔係太好茶,所以麻麻哋鍾意啫
唔記得叫乜嘢豆腐,18蚊左右
個汁較得好惹味,豆腐表面焦焦地,入面滑劣劣
推介之作
鹽焗豬肚(18蚊),豬肚好爽口而且份量好多
鹽味黑椒味十分香
榴槤班戟(10蚊),唔同香港有cream嗰啲榴槤班戟
大陸興好似南亞人咁整油酥餅,然後中間釀入榴槤
呢味小食最後先嚟,但我一樣可以掃半碟,空肚嘅話我諗要食兩碟
唔鍾意榴槤嘅可以食香蕉味,一樣好味
無相嘅仲有欖菜四季豆,鹽水浸菜芯,三絲炒麵
埋單6個人食咗230蚊,抵食好味


text:
雷丁唔驚刺貨
2012/09/16文:阿占
熱刺「降呢」,新兵冇料到
開季前唔少球迷話熱刺今個暑假簽咗咁多個好波之人,應該有啲睇頭,不過阿占就認為領隊保亞斯喺轉會市場嘅表現只係僅僅合格,牌面上甚至唔及上季.結果佢哋開季3場不勝,近日仲有新加盟門將洛里斯引爆內亂,今晚作客新升班嘅雷丁未必可以反彈贏波,仲要讓波阿占撐硬雷丁1.8倍「讓球主勝」!
洛里斯詐型爆內訌
熱刺今季簽入迪比利,丹普西,基菲爾施古臣,維頓漢同洛里斯,睇落真係好有氣勢,不過只要細心睇真啲,其實佢哋係「頂檔」多過加強,佢哋只係頂番莫迪歷,雲達華治同京治離隊嘅空缺,論級數甚至係「降呢」添!原本搵法國國腳洛里斯接替41歲嘅費度都係明智,不過保亞斯講明費度仍然係正選,就搞到洛里斯公開詐型,連球迷同隊友都話佢唔應該咁樣,咁嘅形勢下作客想開齋,難度好高囉!
雷丁射手着火有表現
新升班嘅雷丁開季2戰取得1和1負,表現唔算失禮,俄羅斯射手普格恩耶克加盟後迅速融入球隊,連埋聯賽盃已經連續2場有波入,中場古費利賽前都話全隊上下對於頭兩仗「有表現,無波贏」嘅情況好唔甘心,今晚主場肯定加多兩錢肉緊,要喺個勢麻麻哋嘅熱刺身上搶分絕對有機會.
頂占筍盤:雷丁
熱刺作客勝率低
‧熱刺上季聯賽19場作客得7勝6和6負,勝率37%.
‧雷丁上季喺英冠主場不敗率高達82%,23場當中更贏咗14場,勝出率達6成.
‧熱刺艾迪巴約係球隊上季首席客場殺手,入咗8球,但今季仲未開齋.
有線球彩台主持阿占
電


text:
雲尼斯杜萊
雲尼斯杜萊(Ruud van Nistelrooy,1976年7月1號—),又譯為雲尼斯達萊,又稱為雲佬,係一個荷蘭足球員,而家效力德國球隊漢堡,司職前鋒.佢曾經效力荷蘭足球代表隊,但喺2008年歐洲國家盃完咗之後宣佈退出.
[編輯] 簡歷
雲佬喺1993年以青訓球員身份加入當時係荷蘭乙組球會嘅丹保殊(FC Den Bosch),開始佢嘅職業足球員生涯,佢為球隊上陣過69場射入17球.1997年加盟荷蘭另一支球隊海倫芬(SC Heerenveen),為球隊上陣31場射入13球.佢喺22歲生日嗰日以420萬英鎊轉咗去PSV燕豪芬(PSV Eindhoven)搵食,打破當時荷蘭本土轉會費紀錄.佢喺PSV燕豪芬首季已經射入31球成為嗰屆荷蘭聯賽嘅神射手,但喺歐洲金靴獎以2分之差輸咗畀英格蘭射手菲臘斯,得個亞軍,同年佢成為荷蘭足球先生.佢喺2000年4月右膝受傷,搞到冇得踢2000年歐洲國家盃.後來佢成功克服膝傷,於2001年3月再次返回球場比賽.佢喺效力PSV燕豪芬期間上陣聯賽67場射入咗62球.
雲佬喺2001年7月1號以破紀錄1900萬英鎊轉咗去英格蘭超級足球聯賽(英超)球隊,有「紅魔鬼」之稱嘅曼聯(Manchester United),重着起咗10號波衫.佢踢曼聯首季已經為球隊上陣32場射入23球,憑住佢本人出色嘅表現,贏得2002年英格蘭最佳球員.但荷蘭喺FIFA世界盃外圍賽出局,再次令雲尼斯杜萊錯過國際大賽.2002/2003球季,佢除咗為曼聯贏取英格蘭超級聯賽冠軍外,重打破咗曼聯球員喺歐洲賽事入球嘅紀錄,而獲得2003年歐洲足球協會最佳前鋒嘅美譽(喺02/03歐洲聯賽冠軍盃上陣9場入12球,成為嗰屆嘅神射手).
2003年11月19號,荷蘭喺歐洲國家盃外圍賽對蘇格蘭嗰陣,球隊喺首回合落後1球下,靠佢連中三元,最終贏6-0出線.
2004年佢代表荷蘭參加歐洲國家盃,首次出席大賽.首場對德國就憑佢入波追和對手.荷蘭雖然輸咗畀捷克,但係又可以以小組賽次名出線.最終荷蘭喺四強不敵東道主葡萄牙.
喺2006年FIFA世界盃外圍賽之中,雲佬係以荷蘭神射手嘅姿態進入32強.矢志要博取曼聯領隊費格遜爵士(Sir Alex Ferguson,人稱「費sir」,「費爵爺」,「老佛爺」)支持嘅雲佬,喺3場分組賽賽事之中,只係入咗一球.喺16強大戰葡萄牙嘅賽事之中,荷蘭隊教練雲巴士頓(Marco Van Basten)更要佢做後備,直至完場雲佬都冇出過場.嗰場比賽之中,荷蘭以一球輸咗畀葡萄牙,而場波更出現16張黃牌,4張紅牌,打破世界盃單場賽事發出最多紅黃牌嘅記錄.
其實喺曼聯生涯嘅尾段,雲佬同曼聯領隊兼主教練費格遜唔妥嘅情況已經有惡化嘅趨勢.有時因為特別原因,雲佬間唔中會俾費格遜雪藏,或者冇狀態而被編做後備,上陣次數大減;而費格遜起用嘅曼聯另一法國籍前鋒沙夏(Saha)表現亦不過不失,喺費格遜開始重用沙夏嘅環境之下,雲佬雖然重好想留喺曼聯,但亦自覺冇癮而開始想轉去其他球隊發展.喺2005/2006年球季嘅最後階段,費格遜同雲佬嘅關係終於決裂,喺2006年世界盃之後,雲佬就以大約1030萬英鎊過檔去喺西班牙甲組足球聯賽打滾嘅頂級球會皇家馬德里足球會(Real Madrid,簡稱「皇馬」).
喺雲佬效力曼聯嘅五個球季,一共二百幾場嘅比賽入面射入對手龍門嘅波達到150球,呢個紀綠絕對能夠列為神射手級別.除此之外,佢喺足球場上獲得嘅榮譽亦唔少,先後奪得過歐洲地區嘅「足球先生」,「神射手」等獎項,又創下多項歐洲地區嘅最多入球紀錄,其中包括自英超開始以來,第一位球員喺連續八場波都有「士哥」(入波).
[編輯] 2006年轉會事件
喺2005/06年球季就嚟完嘅最後一場聯賽賽事,雲佬因為唔妥領隊費格遜唔畀佢做正選,喺賽前好嬲咁自已離隊返咗屋企.有傳話雲佬喺賽前曾經同葡萄牙籍嘅隊友基斯坦奴朗拿度(C朗,Cristiano Ronaldo)嗌過交,爭尐動武,事緣話因為喺隊伍操練嗰時,雲佬攞C朗死咗嘅阿爸嚟講笑,語中有骨咁話佢同一樣係葡萄牙人嘅曼聯助教奎羅斯好似父子咁,暗示助教處處偏坦C朗,令C朗極度唔妥而發生衝突;因為雲佬已經唔止一次喺操練時同隊友口角或者郁手,費格遜容忍到咗極限,驚住咁落去球隊好可能會出現分化情況,唯有安排雲佬坐喺後備席以示懲戒,點知反而招嚟雲佬喺最後一場聯賽前嘅離隊出走,開動咗「費雲恩怨」嘅計時炸彈.
後尾曼聯老闆同費格遜開會考慮要將雲佬「放盤」,希望搵西班牙球會馬德里體育會(Club Athletic Madrid,簡稱「馬體會」)交換旗下一位年青猛將費蘭度托利斯(Fernando Torres),馬體會當然唔會咁輕易就用一個年輕猛將換取年屆三十嘅雲佬,於是就開價除咗球員互相交換重要另加一千萬英鎊,曼聯見對方獅子開大口,於是交易就不了了之,而馬體會會長後來再發表聲明,話托利斯係非賣品,唔使再搵佢哋開價.再後來又傳出曼聯高層願意將雲佬以低價一千萬英鎊賣出去,當時意大利甲組足球聯賽球會國際米蘭(Inter-Milan)即刻話有興趣,但呢件事因為2006年世界盃開鑼而暫時擺埋一邊.
世界盃之後,西甲勁旅皇家馬德里加入要搶雲佬過檔,但係雲佬自己話想去德國搵食,目標係德國甲組冠軍隊伍拜仁慕尼黑(Bayan Munich,簡稱「拜仁」).曼聯於是開價一千八百萬英磅同皇馬交涉,但係皇馬淨係願意畀一千萬磅轉會金嚟買雲佬,雙方討價還價之後,皇馬願意用一千二百萬英磅作為收購條件,而且應承如果雲佬喺賽季之後成為嗰年嘅神射手,會額外畀多一百萬英磅作為酬謝獎金,但係曼聯決意將雲佬嘅轉會金鎖定一千五百萬英磅,於是呢單交易呈膠着狀態;期間皇馬官方網站錯誤咁將雲佬已加盟皇馬嘅消息對外公佈,冇幾耐之後即刻收返,重要拿拿林同廣大傳媒澄清同埋道歉.呢個時候嘅拜仁仍然對雲佬加盟抱有好大嘅信心.
2006年7月底左右,費格遜單方面表現溫和咁話,如果雲佬仍然留低幫曼聯打江山,所有人都會因為咁而高興,暗示主僱嘅關係有冰釋嘅可能.但另一邊廂喺曼聯老闆格拉沙(Glazer)嘅推波助瀾同施壓之下,球會終於喺同月嘅28號同皇馬達成初步協議,同意收取大約一千五百萬歐元(約一千零三十萬英磅)將雲佬賣畀皇馬,重喺同月29號通過體檢,正式簽咗三年合約,成為皇馬旗下嘅殺手.雲佬喺接受傳媒訪問時話,佢好感謝費格遜當初願意等待一個球季嚟畀佢養傷,傷癒之後仍然肯出高價將佢帶入曼聯,諗返真係欠費格遜好多,不過因為師徒關係已經達到決裂重要係無可挽救嘅地步,唯有忍住萬般悲痛咁離開曼聯.費格遜亦回應話雲佬的確係一個好球員,但係因為紀律問題而俾人放喺後備廂係每個球員都應該接受,唔明點解雲佬咁睇唔開.
[編輯] 皇馬歲月
初初加入皇家馬德里嘅雲佬並冇辜負自己嘅盛名,喺季前練習同啲新隊友一齊練傳波同射門,但係佢嘅入波百份比高過晒其他人,展示一手射門技術令在場嘅隊友同教練個個睇到眼瞪瞪,暗中讚佢好嘢.跟住幫皇馬踢熱身賽已經有入波,開展佢喺皇馬嘅光輝歲月.
聯賽開鑼冇幾耐,喺一場作客對利雲特(Levante)嘅賽事入面,雲佬重大演帽子戲法,喺初踏足嘅西班牙土地之上大顯光芒.
及後喺同年,即同樣係06-07年嘅西甲賽季,喺皇家馬德里作客奧沙辛拿(Osasuna)一場,雲佬更上演大四喜,個人包辦晒四個入波,表現出驚人嘅入球能力,兼受到球會領隊卡比路極力讚賞;憑住不斷嘅入波,佢喺呢年嘅賽季除咗勇奪西甲一個賽季入球最多嘅神射手獎之外,所效力嘅皇家馬德里可以重奪西甲錦標成為06-07年度冠軍.
2008年1月,雲尼斯杜萊同皇馬簽新約到2010年6月30號.佢喺同年3月做手術,5月復出,對巴塞隆拿後備入替兼有入波.2008年尾,佢又因為手術而缺陣,去到2009年季前熱身賽至復出.其後佢打完球季第一場西甲之後再次受傷,缺陣幾個禮拜.
[編輯] 後皇馬歲月
2011年6月,雲尼斯杜萊免費轉投馬拉加,簽約一年.佢喺2012年5月14號宣佈掛靴.
Category:雲尼斯杜萊


text:
正在瀏覽這個版面的使用者: 沒有註冊會員 和 1 位訪客
boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
jacky820 寫: 凍0茶
boxer 寫:仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
剛 SEARCHED , 謝謝你
仕嘉 寫:boxer 寫:仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
剛 SEARCHED , 謝謝你
我用android 都知...
boxer 寫:仕嘉 寫:boxer 寫:仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
剛 SEARCHED , 謝謝你
我用android 都知...
因為你係叻
sos82597 寫:
Sent via Extra7
cyrux 寫:


text:
自閉症
自閉症(Autism),又叫做孤獨症,一般被人歸類為一種由於神經系統失調導致嘅發育障礙.佢嘅病徵包括唔正常(通常係弱過常人)嘅社交能力,溝通能力,興趣同埋行為模式.
自閉症嘅根本病因,而家都重係謎.好多研究人員懷疑:自閉症係由基因控制,再由環境因素觸發嘅.環境因素所扮演嘅角色係乜嘢,目前未有定論,但係研究人員就發現七個經常出現喺自閉症病人身體裏面嘅基因組.
美國國家精神衞生學院保守估計:喺美國每1000人裏面會有5到6個人有自閉症.總括來講,男性患自閉症嘅比率高過女性三到四倍,但係女性發病嗰陣時病徵會嚴重過男性.聯合國發佈嘅數據表明,全球每150人就有一個有唔同程度嘅自閉症.診斷嘅基礎係一系列嘅精神病學原則,同時有一啲臨床測試可以協助斷症.
自閉症冇明顯嘅生理特徵,因此斷症需要完整嘅身體同埋神經評估.根據《精神疾病診斷與統計手冊》同埋《國際疾病傷害及死因分類標準(第十版)》嘅定義,一定要喺三歲之前出現語言同埋社交發展遲緩,先至算係自閉症.部分自閉症患者可以通過診療,實習同埋特殊教育來改善佢哋嘅社交能力,從而可以參與主流教育同埋社交活動.但係從現時嘅醫療科技水平來講,要完全根治自閉症重係無可能嘅.


text:
可以點做...?T^T
Facebook Comment Box
我有個契哥早2個月既時候入左DCHL做
係呢2個月黎佢都有叫我上去
而我自己都有次因為真係搵唔到野做叫佢幫我約1次
但一直以來我都冇去過
直到尋日佢再約我出去食飯
食食下就話撞到佢阿head叫我過佢打聲招呼
之後佢阿head話我契哥為左我帶左好多麻煩比佢自己同其他同事
我又因為自己既良心,所以好!就上去聽1次囉
今日2點幾上去
一上到去見到好多人分成好多1 group group咁唔係傾咩
我契哥就帶我周圍去睇d貨同d相
之後就坐低左,搵左個唔知嘜鬼爵黎講野啦....
講講講,但其實我一路都係遊緊雲冇聽佢講
契哥都睇得出我係遊緊雲就叫個個爵行開1陣,佢同我傾
佢講左1d關於佢自己以前既事&同家人既事比我聽
1 路話1直當我係親妹,問我相唔相佢
我同佢1路傾,傾到我自己都就黎喊
因為佢對我真係好好,我係2年前識佢架,只開始到1直佢真係咩都為我諗為我好
個時我真係唔知佢到底係咪呃緊我....
之後個爵又返黎啦,開始唔講dchl既野講感情上既野
講我契哥好錫我好想去幫我,比機會我
再之後個爵搵多個女仔黎講
個時我真係忍唔住啦,話唔得閒走先,即刻起身走
咁契哥同個爵就同我一齊搭lift,仲行到去地鐵站
話都唔係好趕時間姐去食下野先啦,我唔肯要入閘,契哥就捉住我
我當然係黑曬面咁推開佢,講左句放手啦就入閘
我諗我以後都唔會再搵佢,佢都唔會再搵我
但我真係好痛心....因為咁樣而令到我地既兄妹感情冇左....


text:
水圍,羅湖半日遊(怒插肥妹仔)
哈哈,有時世事真係好奇妙
琴晚睇完大look兄既包膠仲笑佢好識食
估唔到今日我都日行一善
不過原來偶然食的奇貌不揚既食物亦偶有驚喜
好啦先講返今日既行程
由於答應咗朋友幫佢上去搞的野,就一早過福田口岸關去辦事
搞掂都成12點几啦,見唔係好肚餓就先去附近既熟場按下腳仔(福華)
去到本來想搵返相好按腳技師,點知話返咗老家(唔知返唔返來噃)
咁就沒法啦,求其搵件女既就算數
點知就奶野啦
條C9技師樣唔係差,但手勢就真係要比佢十個差啦 *10
嘩好耐都未遇過的好似未食飽飯既按腳技師
直頭放軟手腳,全程唔知佢係度按咩
激到我合雙眼瞓覺算
最後按完我比一舊水佢去找佢居然找返一張20,一張50加2蚊大餅比我
我諗佢應該好大諗頭以為我會比張20蚊掛
哈哈我就連2蚊都收撚咪,唔撚比小費
佢就開口話比的小費啦,老細
唉又衰心軟叫佢找返兩張10蚊,比完10蚊tips走人
呢度有排都唔使旨意我會再來幫襯啦
見有的肚餓啦,就坐返地鐵去下一站福民站食野啦
其實今日好想食的辣野
咁就去咗間大眾化的既店(湘粉人家)
可能鐘意食湘菜既師兄都試過呢間鋪
佢地都有几間分店,我最早期就係第一任船船帶我來食既
當時係貝貝村既小肥羊隔離有間分店
我船船都讚呢間店口味唔錯,而且夠經濟,又好衛生下
其實我諗最重要係佢地呢間野每碟餸唔會太大碟
就算一個人食叫個二,三碟小菜加多支冰涼beer就天下無敵
不過近排的病仲未好返哂
所以今日就叫咗二碟小菜加碗白飯,兩加多兩杯豆漿
首先要讚呢度的豆漿,唔係香港的溝水野
好香又唔會太甜,正,仲要大大杯都係3蚊
咁碟小菜到,攸縣香干
香乾是豆腐的再加工製品,硬中帶韌,鹹香爽口;
香乾在製作過程中會添加食鹽,茴香,花椒,大料,幹薑等調料,既香又鮮
鐘意食豆干既一定要試下
加上指天椒同辛辣配料同炒,配咪的半肥瘦豬肉
真係好食到唔停得口,加碗白飯,人生不過如此
接住另一味農家小炒
大家有無睇到,果的青綠色既唔係葱來架
其實成碗都係青辣椒來架
其實大家點菜時的待應通常會問要辣嗎
如果唔食得就唔好客氣,order時一定要清楚話俾佢聽小辣
唔係就好很大鑊架
就算我呢亭真係食得極辣既都食到成頭汗
不過食完真係好舒服
青辣椒加上豬肉片一炒,的醬料配合得天衣無縫
咁就一啖啖咁食,又飲下豆漿,好過癮
其間不斷有的靚女入來 ,
有無見到前面既靚女呢,我就成場昅住佢來餸飯
不過後面又來咗兩件極品,不過唔敢轉過頭影
有時間大家不妨來試下呢間可以一個人食既湘菜館
佢地仲有好多不同類型既木筒飯
小菜方面我就另外再推薦口味豬手,刴椒魚頭,干鍋牛腩等
呢到的小菜都係十零二拾,我呢餐二個小菜加白飯加二杯豆漿都係44人仔


text:
小別勝新婚之做咗半套環保+大城小影
哈哈,今日又九痕,鼠咗半日上咗去
咁就係香港食個lunch由羅湖出關
今日有的雨應該唔洗同人爭食,咁就打個電話比主持
哈哈,佢原來啱啱先坐車由四川返緊來
不過佢都同我講會叫佢大姐安排囡囡
其實我今日得登上來搵高手架 ,不過癈事比佢知咁多
去到樓下大姐就係度接我
咁就一齊坐lift上去啦,中間停一停,門一打開
哈哈,高手入咪lift , 果一刻我地兩個都笑咗出來
原來大姐佢都搓到我係來搵佢
好啦入到房,佢就話*你那麼久都不來找我*
哈哈,同佢話妳唔係返咗老家咩
佢又即刻改口話掛住我噃 .哈哈,雖然明知九up,但都好開心
不過突然又問*你靚仔戰友呢,好想他 *
oh ,妳真無良心 ,果然靚仔唔同的 .衰仔下次請你食扒
好啦咁就一齊沖涼,入房吹下水,佢就話因為家人過世所以返咗去一個月
算啦,同妳唔熟聽聽算
不過望真下,佢副架生依然very good
pink lin,吸手波又好彈,皮膚又好很滑,再睇下妹妹,依然保持得好正
唉依家真係好難得係快仔場遇到呢的軟硬件都掂既囡
之後開始開工啦,一樣環保吹得好很舒服 ,
下下攞我命咁 ,真係好享受佢呢味服務,我就合咪眼慢慢嘆 .順便搜佢身,好滑呀,而且妹妹又少毛摔摔下好快出水 .
咁就大家互摷一噃
差唔多就叫佢瞓係度,我就開始鍚佢lin lin ,嘩近望真下真係好pink 又好嫩
我奶奶奶,啜啜啜,另一隻咸豬手就摷個妹妹
慢慢指插,了下了下就洪水泛濫 ,使出加藤桑既絕技,加上搓下奶下
high到佢抹大隻脾任我魚肉 ,呢次真係忍唔住啦,食撚咪佢隻撻,好好味啦
食到我成口淫水 ,之後試下九根係佢門口上下磨下磨下
哈哈佢真係呢鑊high到唔識反抗 ,咁就做咗清兵啦
拮咪入去,嘩好撚窄啦又好feel ,果的咩九0.02通通無得比
推下推下,依佢好似清醒囉噃 ,
同我講*喂夠啦,好危險啦* ,哈哈,咁就抽返出來帶袋
再入,抽起佢隻脾來插 ,一路奶佢小腿 ,一路揸下波仔
嘩佢真係好撚肉緊 ,雖然唔係依嘩鬼叫,但睇得出佢真係好鬼high
不過我都好舒服呀,咁就愈推愈快,攬住一齊爆
做完又唔捨得放手,大家都互摸一番
佢又問九我*你為什麼不結婚*
同佢講*我等妳呀*
佢又話*我要在這做五年呢??你要等我??*
哈哈,大家都笑咗出來
不過呢次佢終於肯比電話我啦 .我問點解以前唔係話唔比咩
佢又答*我當你是老朋友嘛*
果然熟咗有運行 .
咁就比30tips送咪我出去
唉落樓後,突然間有種其怪既諗法
其實我玩快仔心態係咪有問題呢
以前求其搵件扒我都食得好開心 ,就算無服務我都算啦,反正有下次嘛又唔係做人世(几呀Q精神)
不過依家試完果几件好服務,就真係回頭太難
好啦之後再去洗個靚頭飛個靚髮
搞掂又行返對面既85度C坐低嘆件Tiramisù加杯coffee hea下先
之後又無無聊聊周街行下影下
影到個靚股 ,又影到場車禍 ,去咪關口村行返圈
就係我準備入去士多店影靚相就比個熟雞頭撞到正一正
唉又叫我上去坐下噃 ,我唔係几想就求其搵個借口話等咪朋友先
點知佢話依家仲早快的上去啦,等陣有便衣公安跟就麻煩
嘩唔係嘛便衣公安 ,咁就同佢話再聯絡啦.走人


text:
13-09-2012 04:42:27其實同朋友定係屋企人相處 都係講個「信」字姐 我到17歲 你地都話我大個 咁點解要咩事都緊張一餐??覺唔覺得好矛盾??我唔係一隻受保護動物呀 我唔需要人地過分保護我架 我知道你地每次都係出於關心同莫名其妙既緊張 但可唔可以就相信我呢??唔好諗到我咁天真咁蠢咁傻得唔得??唔好講到我咁cheap得唔得?!我唔係濫交囉 我識朋友就話我濫?!咁係咪個個去到我呢個年齡既人一識朋友就係代表好濫?!我就係知道自己社交圈子細 所以先想識多啲朋友 我更要澄清我唔係見人就要識囉 唔好講到我好似發仔溫咁得唔得?!有時唔係我唔想開口同你地講我識左咩人 而係我每次一講到有關於呢啲野既時候 你地就好似準備同我開火咁 面都變埋 叫我點敢開口講??成日就係咁敏感 傾計都難啦 我已經講過一樣野 我有戴眼識人架 就算人地有食煙 點都好 唔代表佢係壞人囉 永遠喺你地眼中 食煙 有紋身 講粗口 呢啲野就係代表壞人 試問一下 你地有無了解過人地??唔好每次就話我太天真太易信人啦 我都有付出過時間去了解人地架 好過你地一口停死哂人地係點 嗰個人會好慘囉 ok??!
janellegks
Janelle™ Press the Follow buttonunfollower fuck off Can't trust people easily.. FB: Janelle G Un


text:
fredrik507 寫:始終香港都算係中國一部分, 推行國民教育係在所難免,
不過如果係一個好又教,唔好又教ge國民教育我相信唔會有人反對,
相反, 依家大家驚ge都只係"洗腦教育", 並唔係"國民教育",
所以如果依個國民教育係全面ge我都會支持
又係依種論調
其實香港一早就有你所畏的"國民教育",
你自己諗下,我地舊制又好,新制又好的科目,
必修科有邊一忽唔係冇題中國先
地理科又要讀中國,中國語文科又要讀,歷史又要讀近代中國,中國歷史仲要幾千年讀曬
全部一直滲入去
我睇唔到有咩理由要自己再整多科所畏國民教育
仲有香港本身就有公民教育,家陣係同你改頭換面
換個字就當係公民教育,
魔鬼在細節
份指引仲要評估你如何愛國<呢樣野先係最毒的野
差唔多全世界大部份民主國家,都行緊公民教育,
點解香港要倒番轉頭行番二戰時的錯誤?
如果國民教育真係得既
就唔會有第一次甚至第二次世界大戰的出現啦
不厭其煩又再重覆以下論點
下下都強調香港係中國的一部份
咁咩係一國兩制先
既然香港係中國一部份,
香港行曬大陸的制度咩得囉
駛咩要兩制
如果咁強調依樣野,駛咩要一國兩制
既然共狗係當年的中英聯合聲明上應承左
就唔該跟番一國兩制,勿干預香港,香港的人都唔好自己走去大陸化,
直至合約期滿你先至搞
另外香港本身已經唔係得"中國人",係仲有其他小數種族裔的人士居住,佢地又點呀?
而且你係想香港之後好似大陸家陣既反日示威咁?
我地笑人的同時如果自己都默許我地的地方容許啲咁的野存在無資格笑人
有咩就係美帝主義,外國勢力干預,依類萬能KEY?


text:
聯賽開季未嘗一敗 馬略卡讓客基不可失
西甲周一獨腳戲終於有直播,戲碼係由基達菲喺主場迎戰馬略卡.基達菲今場有主力停賽,要讓聯賽未輸過嘅馬略卡1球根本唔值,1.74倍「讓客」「基」不可失.(周一11,now632台周二3:30am直播)
馬略卡今季聯賽表現真係予人驚喜,至今5場比賽一共攞到3勝2和不敗佳績,雖然當中勝仗全部都喺主場賽事攞到,但兩場客場比賽分別和到今季好正氣兼贏到唔識停嘅馬拉加,以及要爭取護級嘅奧沙辛拿,點計表現都已經算係唔錯.
客軍今季之所以有好成績,兩名主力希密特以及域陀可謂居功厥偉,球隊今季7個「士哥」入面,就有6球由佢哋兩個包辦,明顯季初已經狀態大勇,絕對係對手後防嘅心腹大患;無疑,中場查維馬基斯因傷要長唞,對馬略卡係有一定影響,之但係賽前佢哋都有好消息,季初喺熱刺加盟嘅墨西哥國腳杜斯山度士已經復操,今場可以候命,預計球隊要延續不敗佳績唔難.
主隊基達菲賽前之所以要排喺聯賽尾列,主要原因係表現太過飄忽,佢哋今季唯一勝仗竟然係喺主場贏皇家馬德里,但其餘對住西維爾,巴塞隆拿同切爾達又可以輸晒,實力究竟有幾多其實係一個謎,係未回復正常演出前都係捧唔過.
基達菲缺阿歷西斯
雷神另一個唔敢捧基達菲原因,係佢哋有主力後衛阿歷西斯停賽,冇咗呢位中堅壓陣,基達菲要喺今季首次保持不失將大有困難;再來往績方面,基達菲對上3次面對馬略卡一共攞到2勝1負佳績,上季造訪基達菲更加係大勝3:1而回,而入波嘅正正就係域陀以及希密特,所以今晚唔好諗咁多,一於捧定「讓客」睇住佢兩個重溫舊夢.
- 0
- 顶一下


text: 日本免費視訊網 角色扮演遊戲 影片下載區 角色扮演遊戲 999av免費影片亞洲區 角色扮演遊戲 色情影片,A片下載,情色電影 角色扮演遊戲 免費視訊交友hibb 角色扮演遊戲 情色貼圖區 角色扮演遊戲 情色圖片 角色扮演遊戲 888免費影片觀看 角色扮演遊戲 情色圖書館 角色扮演遊戲 85街|85st免費線上影片收看! 角色扮演遊戲 Cam516 角色扮演遊戲 情色遊戲 角色扮演遊戲 a片免費看綜合館 角色扮演遊戲 情趣精品,情趣商品 角色扮演遊戲 尋夢live秀(視訊聊天室) 角色扮演遊戲 ut 免費視訊網 角色扮演遊戲 花漾女郎視訊聊天室 角色扮演遊戲 迅雷在線--台灣最大的影視娛樂門戶 角色扮演遊戲 情色電話聊天 角色扮演遊戲 免費無碼a片 角色扮演遊戲 520閃亮天使免費視訊聊天室 角色扮演遊戲 免費影音交友 角色扮演遊戲 情色視訊聊天室 角色扮演遊戲 免費a片 角色扮演遊戲 免費視訊交友中心 角色扮演遊戲 正妹視訊聊天 角色扮演遊戲 日本免費a片 角色扮演遊戲 518 免費視訊聊天秀 角色扮演遊戲 Hotsee Showlive 五顆星極品女人香 角色扮演遊戲 洪爺 熊貓 A片影城 角色扮演遊戲


text:
- 鞍山大东物业管理有限公司
- 抚顺金磊物业管理有限公司
- 锦州市物业管理总公司第十二分公司
- 营口市兴泰物业管理有限公司
- 锦州市北华物业管理处
- 锦州市新旭物业管理有限责任公司
- 盘锦天磊物业管理有限公司
- 阜新市宏远物业管理有限公司
- 锦州华荣物业管理有限公司
- 抚顺万隆物业管理有限公司
- 营口市兴建物业管理有限公司房屋修缮分公司
- 锦州壁虎物业管理有限责任公司
- 丹东市桃源物业管理处
- 朝阳盘龙物业管理有限公司
- 抚顺市金马地物业管理处
- 葫芦岛市星烨物业管理有限公司
- 盘锦市双台子区添鑫物业管理中心
- 鞍山市蓝天物业管理有限公司
- 盘锦宏琦升物业管理服务有限公司
- 丹东市荣军公寓物业管理处
- 辽宁红运集团营口华安物业管理有限公司
- 抚顺市顺城区前甸新北园区物业管理处
- 抚顺市顺城区前甸镇新村物业管理处
- 营口市恒誉物业管理中心
- 盘锦市福祥物业管理服务中心
- 营口市老边区桃园物业管理中心
- 锦州市万心物业管理中心
- 沈阳华审物业管理中心
- 沈阳快捷物业管理有限公司
- 沈阳凤祥物业管理有限公司
- 沈阳中联物业管理有限公司
- 沈阳天宁物业管理有限公司
- 沈阳广乐物业管理有限公司
- 沈阳市兰和物业管理有限公司
- 沈阳盛欣物业管理有限公司
- 沈阳市大东区吉祥物业管理中心
- 沈阳恒宇房产物业管理有限公司
- 沈阳市金剑物业管理有限公司
- 沈阳市金穗园物业管理有限公司
- 沈阳盛龙环境物业管理有限公司
- 沈阳东机大厦物业管理有限公司
- 沈阳龙盛家园物业管理有限公司
- 沈阳圆缘物业管理有限公司
- 沈阳市志远物业管理有限公司
- 沈阳浑南新区力合物业管理有限公司
- 沈阳市东方物业管理有限公司
- 沈阳伯伦物业管理有限公司
- 沈阳宝成物业管理有限公司
- 沈阳广阔物业管理有限公司
- 沈阳市绿化造园工程公司物业管理分公司
- 沈阳新港物业管理有限公司
- 沈阳后林友好物业管理有限公司
- 沈阳怡安物业管理有限公司
- 沈阳西雅帝环境物业管理有限公司
- 沈阳基业物业管理有限公司
- 沈阳恒炜物业管理有限公司
- 沈阳市宏名物业管理有限公司
- 沈阳金海岸物业管理有限公司
- 沈阳正大佳美物业管理有限公司
- 沈阳市浑南永利物业管理有限公司
- 沈阳市丰洹物业管理有限公司
- 沈阳世众下岗职工创业管理有限公司物业管理分公司
- 沈阳天昊物业管理有限公司
- 沈阳海宁物业管理有限公司
- 沈阳万方园物业管理有限公司
- 沈阳市恒盛物业管理有限公司
- 沈阳北海物业管理有限公司
- 沈阳市大潘物业管理有限公司
- 沈阳勇华物业管理有限公司
- 沈阳鑫逵物业管理有限公司


text:
白羊座
佢一向好鬼忠於自己,無論到底呢個諗法係唔係正確,所以同佢溝通唔需要太過上心,而且千其咪嘗試改變佢的諗法;另外霸道同自我中心亦係佢特色之一,所以同佢一齊記住畀多兩分面子佢,一旦成為好朋友,白羊座係會願意為你赴湯蹈火!
金牛座
性格親切斯斯文文,鍾意玩冷眼旁觀,成日一副無乜所謂的表情,都幾受人觀迎,不過呢,骨子裡面好鬼固執同小器,有時唔覺意講錯句說話佢會響心入面嬲你一世,所以同佢相處最緊要坦誠,鍾意唔鍾意都要講畀佢知,肉麻D都唔緊要!
雙子座
雖然佢好似係人都講得兩咀夠曬交遊廣闊,其實大多數同佢都係點頭之交,因為佢唔會輕易畀人見曬佢雙重性格兩面;再加上佢一向都係神神化化兼好多神經質,所以要同佢做老友首先一定要頂得住佢情緒化,同埋果種「事不己己不勞心」的態度.
巨蟹座
媽媽型的巨蟹座基本上係好容易交到朋友,不過一旦熟絡之後就會發現佢有D陋習都幾難攪,首先係佢幾自我保護,有起事佢會顧住自己先,佢鍾意貪小便宜,有時會情不自禁響你身上貪埋D一份,另外好多苦水吐,只要包容得到要做好朋友冇難度!
獅子座
老實講,以佢呢種勁自我中心,兼又要人認同的星座,真係好少人頂得住,不過同白羊座唔同,佢自我中心之餘亦有少少包容人,只要你頂得住佢認為自己樣樣都係最好同最叻,每日讚佢醒,久而久之大家就可以建立到感情,佢亦會好鬼重視你!
處女座
係人都知處女座難相處,唔係因為佢挑剔,而係佢成日覺得自己無錯全部都係人家錯,同佢講道理一唔想聽佢就會發癲!有憤世嫉俗的傾向!所以要同佢做朋友,最緊要唔好同佢斤斤計較,由佢講你唔好講,就算有錯都唔好篤爆佢,總之以靜制動啦!
天秤座
先天天秤座係好鬼受人歡迎,雖然唔係屬於社交圈子入面的重心人物,不過永遠佢都係團體活動中出席者的必然之選;受歡迎原因當然係因為佢份人成日都無乜所謂啦,不過有時過份得滯變成冇乜主見同好鬼依賴,同佢做朋友要多多包涵佢的優柔寡斷.
天蠍座
無可否認呢,天蠍座確實係一個城府甚深的星座,而且佢鍾意玩神秘,所以講到做朋友,唔係話你想做就可以埋到佢身;所以如果講到做朋友,都係要由天蠍座呢方話事,而且千祈唔好太過行入佢的「完全網」底線,唔係講到幾老友都係假!翻硬臉!
人馬座
人馬座係最相識滿天下,因為無論男或者女的人馬座都係一個活潑開朗有趣的人,大家都樂於同佢一齊,不過呢,響佢鬼馬的另一面係佢D獨斷自我有時都幾難頂,尤其係佢本身D價值觀,同佢做朋友千祈咪直斥佢,仲一定要認同佢D似是以非的觀點.
山羊座
單係睇山羊座個樣都已經係一副凍冰冰拒人千里之外咁款,而佢本身亦都絕對唔係好客果種人;而且佢識朋友係重質不重量,其實只要一旦成為老友佢會好珍惜呢份感情;同佢做老友最緊要唔好太計較,因為佢隨時一年先主動打兩三次電話畀你.
水瓶座
重視朋友係水瓶座的特點之一,佢唔會好似獅子座咁浮誇做畀人睇,而係傾向用個心去錫D朋友,尤其係當發生患難時一定會見到佢D真情;不過要留意係佢較鍾意玩君子之交淡如水,而且對人成日都好似冷冷淡淡咁,呢D怪癖就要包容一下啦!
雙魚座
為人溫柔再加上對人親切,令到呢條魚仔響朋友圈子中都幾吃得開,不過呢,一旦大家相處耐D,就會畀佢糊糊塗塗的性格嚇親,成日撞板不止,有時連約會都唔記得;另外,其實佢亦都唔係好以想像之中咁簡單同傻,想同佢做朋友要有心理準備呀!


text:
- 宜宾市翠屏区锐祥体育用品经营部
- 陕西金步体育用品有限公司第二分公司
- 日照市岚海体育用品有限公司
- 开平莱尔盾休闲体育用品有限公司
- 杭州浙体体育用品有限公司
- 上海亚乔体育用品有限公司
- 上海博晖体育用品商行
- 凯毅(福建)体育用品有限公司
- 满洲里市先锋体育用品有限责任公司
- 成都动感体育用品商行
- 成都市青羊区风华体育用品店
- 上海诺实达体育用品有限公司
- 绍兴县华联商厦有限公司文化办公体育用品分公司
- 泰州威尔逊体育用品有限公司
- 上海集胜休闲体育用品有限公司
- 陕西五环体育用品有限公司长安路经营部
- 吉林市新奥体育用品有限公司
- 广西玉林市颖通电子贸易有限公司汇海体育用品分公司
- 河南三丰商贸有限公司体育用品分公司
- 无锡昆仑体育用品有限公司
- 上海旭燕体育用品有限公司
- 成都康凯体育用品有限公司
- 北京安踏东方体育用品有限公司大望路办事处
- 武汉市武昌区逸动体育用品商店
- 北京健力翔体育用品有限公司
- 望都县健奥体育用品有限公司
- 上海丰年俐体育用品有限公司
- 天津利森体育用品有限公司
- 上海丰年俐体育用品有限公司
- 包头市雄鹰体育用品有限公司第一分公司
- 上海虹谊工贸有限公司体育用品分公司
- 河南亚新能源实业有限公司郑州体育用品分公司
- 浙江易山体育用品有限公司金华第一分店
- 北京华卫金陵体育用品经营中心
- 苏州市瑞康文化体育用品有限公司人民路分公司
- 北京宝盛道吉体育用品有限公司第五分店
- 上海游啊游体育用品有限公司
- 上海美真龙体育用品有限公司
- 余姚市五环体育用品厂
- 雄健体育用品经营部
- 宁波市海曙澳玛文化体育用品批发部
- 杭州松明体育用品有限公司
- 深圳市宝安区东方功夫体育用品行
- 福建省泉州市酷乐猫体育用品有限公司
- 邛崃市双星体育用品总汇
- 南京锐创体育用品有限公司无锡欧翔店
- 上海宾东体育用品有限公司
- 杭州大灌篮体育用品商店
- 山东庆云金鼎体育用品有限公司
- 四平环宇体育用品有限公司中兴分公司
- 烟台市海涛体育用品有限公司新海阳分店
- 宁波市北仑区霞浦安全体育用品厂
- 绍兴市东风体育用品厂
- 杭州市西湖区腾飞体育用品商店
- 莆田市双冠体育用品有限公司
- 鞍山劲动力体育用品有限公司
- 福建露友体育用品有限公司
- 乌鲁木齐阳锐体育用品有限公司
- 武汉市汉阳区二桥新新文化体育用品商店
- 天津市赛德体育用品有限公司
- 天津市津奥体育用品有限责任公司
- 上海佳奥体育用品有限公司
- 金华捷鼎体育用品有限公司
- 淄博金茵体育用品有限公司
- 四川佳速体育用品有限公司
- 江西鸿邮体育用品发展有限公司
- 宁波海曙祥龙体育用品有限公司
- 宝应县凯尔体育用品有限公司
- 南宁市索德士体育用品有限责任公司万达店
- 厦门冠羽体育用品有限公司


text:
Kengetarja Zajmina Vasjari ka disa kohe qe ka “humbur” per fansat, sepse gjate kesaj vere ajo eshte angazhuar me se shumti ne mbremje muzikore, kryesisht ne Kosove dhe nuk ka dale me nje klip per muajt e nxehte.
Por ne kete foto qe shihet, kengetarja eshte shnderruar serish ne bjonde, shihet duke u puthur ne menyre shume intime me kengetaren Fjolla Morina, me te cilen ka nje miqesi te vecante. Vajzat jane aq prane me njera tjetren, sa gati puthja e tyre e shkembyer sic duket ne buze, mund te konsiderohet si lesbike.
PFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF 2 BICHATTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTTT
AA JENI BRRE NERMAL JU DYJA JO VALLA NUK TU KOKI NERMAJL SEE….ME KETE GJEST QKA KINI BAA AA KINI BA NAJ SEN T’MIR JO FARE….PYYFF LEZBIKAT E THIFTA….MARRE DUHHET E JU ARDH DYVE QKA KINI BAA NCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNCNC
HAHAHAHA PO BUZE EE MBI BUZ NUK JAN PO NCNCNCNCNCNCNC PER JUU
FYYFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
——————–FUCK FUCK DYY BICHHHH ZAJMINA+FJOLLA TURP DUHHET ME JUU ARDHH


text:
一個好奇怪既夢.
大師, 有個夢想問問你既睇法. 响上年8 月初發. 當時啱啱開學前, 但其實對要唔要讀書都係好1516. 同之前啱啱俾人呃咗, 唯有犯法 (無理毁約嚟 limit loss), 所以嗰段時間好心緒不寧.
夢中我無端端好似 spiderman 咁, 敵人指定搵我, 如果唔係其他人就有事. 啲人(嘢) 有奇異力量. 一開始係個妹被捉, 然後迫我現身. 為咗個妹, 我就答應咗. 咁阿妹就俾放. 然後到決戰嗰日, 就响巴士到同妹妹同阿爸道別, 但好隨便嗰種, 好似平日咁. 我好想講我唔想去, 但乜表示都無就落咗車. 之後一路行就一路諗, 係生死斗, 可以死人, 點解要係我. 我覺得好唔公平, 好無助, 但我又知我既一己之私會拖累全世界, 所以好唔知想點. 之後去咗個相約既地方, 我知我選擇逃避. 之後就變咗我帶住好多人坐巴士逃走. 我唔知啲人係邊到嚟, 但我唔應戰佢啲就好大鑊. 好無邏輯, 我知. 我發現妹妹上咗其中一架車, 安全, 所以就好開心.
之後我決定唔理其他人, 家人 ok 就得. 我到處去, 到咗一個加拿大既 auntie 家, 佢唔想收留我, 雖然應該唔會為佢帶嚟危險. 然後另一個 auntie (都係加拿大到) 為我幫口, 話ok, 就留宿咗. 啲人係知我要出面, 所以唔想收留我, 但又無迫我去解決問題. 再之後我就無端端去咗北京, 好似係紫禁城, 見到有怪物搞破壞. 我好驚個妹有事, 然後見到佢. 大家相聚, 我知爸爸無事, 我好開心, 心諗其實世界無因為我既自私而被毁. 有人死, 但日子都係咁過, 所以無所謂. 跟住就醒咗.
我當時我啱啱遊完加拿大. 兩個 auntie 都只係朋友, 第二個 auntie 同佢丈夫好似係我加拿大既家人. 旅途中我只係臨走前俾咗第一個 auntie 一個電話.
我都知個夢好神怪, 好似 spiderman/batman, 但我平時唔鐘意呢種電影或小説. 我唔好 sci fi, fantasy 之類既嘢, 又唔打機. 同我係啲唔記得夢境既人同好少發惡夢, 但呢個夢境好深刻, 所以我想知個夢有無特別意思, 定係我自己當時個心亂. 同個夢入面媽媽竟然無出現過, 我又無諗起過佢.
大師, 呢個暑假媽媽同我講佢以前响緬甸見過個神婆, 佢對媽媽既朋友將來既事講到好準. 佢對媽媽當時問既嘢都講得好準. 當時媽媽就問咗關於父母既父母既事. 神婆話我同我個妹都係佢哋既祖先. 唔知大師點睇? 婆婆係我十歲時過身, 所以無可能. 其餘三位都係我出世前走.... 如果係, 點可以知係邊個轉世? 我們是回來討債的嗎?
麻煩大師解答.
[ 本帖最後由 saramo82 於 2009-6-30 06:50 編輯 ]


text:
拉素仄盤外所當然
坦黑講,丛林木原來都睇生拉素,見到佢哋用施斯异埋下道斯做雙箭頭未經夠頂癮啦!但呢支尾都球會纲先以8戰4勝3和1負失15合嘅成績排喺意甲先列,您又真係吹佢唔漲喎!究竟點系搁走咗梅斯原搁异埋莫道沙拉迪呢啲自將之後,球隊成績没有入正進呢?下道斯夜先即嚟咗個剖黑喇.
呢位怨國長青樹話,以佢為尾嘅小將佳思搏埋球員生活最後一段,呢個情況异時發生喺佢异隊長洛基身下,而先阿根廷國腳史卡朗尼,左翼布洛乱异埋今斯比比亞華亦有相异嘅口態,减下佳似施斯呢類歷盡滄桑嘅球員佳顾惜眼先嘅機會,以是每主落場都有種眾志成乡嘅感覺,而佢哋嘅尽力都冇黑費,除咗幫球隊远年嚟尾主喺季尾銷售額跑贏羅馬以外,外場莫原亦都進入咗熱刺嘅雷達,後衛史堤芬拉度仲傳緊會来巴塞隆搁,以是下道斯信赖小野嘅尽力絕對唔會黑費.
重咗幾季終於捲洋重來嘅拉素,今迟會做主离开卡原亞外,單睇没有敗數據,兩隊其實佳唔少,拉素远6場聯賽没有敗,卡原亞外亦都5場意甲未輸過,但其實卡原亞外呢5場波有4場係打和,唔係佳叻咋,更何況丹尼爾做迪,艾斯托原,艾卡比亞异埋施巴斯坦艾歷君全数因傷倦勤,相正拉素又有巴中外場靴蘭尼斯復入,己长己長之下,拉素應該否以还勢贏波,仄脚盤思輸都難啦!(周夜54,now633台周一3:45am直播)
講到聯賽没有敗呢啲數據,即真係要帶小野由意小原飛来巴中喇!因為巴甲外逛球隊費今倫斯仲勁,佢哋夾夾埋埋未經10場波未輸過,今場對住實力仄庸嘅巴希亞,如無不测否以延續没有敗佳績,脚愚彩開讓球自主和,「讓自」真係冇走雞!(周夜47,香港時間周一2:00am開賽)
「夫减」入擊嘅費今倫斯仲有一項優勢,即係巴希亞呢場波嘅陣容殘到没有堪,真卡羽士,馬下斯馬田斯,卡羽士阿爾插圖异埋列卡甸奴養傷,盧連夏异法希爾即下賽,异埋巴希亞嗰區呢幾夜落暴雨,球隊成個礼拜冇失練波,狀態都輸成條街,費今倫斯個「讓自」思唔開都難啦!


text:
Reika 12/10/2012 7:55 am
都話Angry Birds嘅公司Rovio係搵錢天才,入面隻大奸角衰豬Bad Piggies拆夥獨立出game大賣後,最新動作係喺iPad推出「Bad Piggies Best Egg Receipes」嘅雞蛋料理食譜app,教你用隻豬平時偷偷埋埋啲蛋整大餐.其實本食譜上年已經推出,今次出apps加咗互動元素,41款食譜有步驟有相比你照辦煮碗跟住做,入面隻衰豬仲識郁嚟郁去搞亂檔,嗱!咁又賺多你一筆嘞.官方話最啱一家人圍埋一齊整嘢食當親子活動,不過呢,我諗起都覺得場面好混亂‥‥‥
錢無義 27/09/2012 4:35 pm
咩係衰豬仔呀?懶得意摶咩呀?唔好鬧住,咁佢英文照譯中文,的確係衰豬仔喎,好,譯得準啲,係衰豬仔們.呢隻以超紅爆遊戲《Angry Birds》裏頭班豬做主角嘅遊戲今日就出喇,iPhone,Android都有得玩,咁到底好唔好玩呢?有外國網站就率先試玩兼拍埋片,玩法就係要砌車砌飛機俾班豬去撞散啲嘢偷蛋,都係要用到物理知識,試玩過嘅傳媒就話難玩過憤怒鳥.
Reika 05/09/2012 12:30 am
一直好鐘意Angry Birds入面隻古惑招積嘅衰豬,等咗好耐終於等到佢擔正! ROVIO啱啱宣佈9月27日將會推出由衰豬擔正,叫「Bad Piggies」嘅全新作品,遊戲相片暫時未有,但玩法唔係衰豬復仇射雀咁「行」,而係集合建設同駕駛元素,玩家應該要喺沙漠度整車出嚟運載班豬仔去偷蛋.遊戲首先出喺iPhone,Andriod同埋Mac平台,緊接會出埋Window 8,Window Phone同其他PC平台,預計到時隻豬又會出多啲精品搶大家錢嘞.


text:
平均成本法
平均成本法,有時又叫平均價格買入法,係定期定額嘅投資方法,而唔理當中價格升跌.如果唔計交易成本,定期定額嘅投資嘅入貨總數,必定少唔過一次過以平均價投資嘅入貨總數.平均成本法好多時被用喺推銷長期投資產品之上,鼓勵投資者應該有紀律噉定期定額投資.
香港積金局認為,平均成本法可以減低投資者喺唔合適嘅時機,將大量金錢投資喺單一投資項目嘅風險[1],亦有機構認為平均成本法可消除猜度市場時機所帶來嘅困擾同沮喪[2].
用平均成本法時有啲地方要留意,以免誤會同唔啱嘅期望.
[編輯] 實踐情況
用平均成本法嗰陣,最常見嘅實踐都係每月薪金中抽個比例作為供款,量力而為,例如月入二萬蚊,要用萬二蚊作為日常開支同埋供樓,咁最多都只會供每月八千蚊.另外,強積金亦係咁做,只不過供款人唔同,強積金係僱主同僱員都要供款,而且係強制性,但供款方法仍然係定期定額投資.
因為投資額比較細,所以投資對象一般係基金(唔一定係股票基金,可以係黃金基金,對沖基金或債券基金).
[編輯] 容易誤解之處
平均成本法使用者亦要留意一啲要素,唔應該視為萬無一失.
[編輯] 交易成本
因為大多數平均成本法嘅實踐都係每月部分月薪供款,數目比較小,買賣股票有最低手續費,而基金管理亦有更高昂嘅管理費,所以交易成本都成為重要一環.一次過交易只需要負擔一次過嘅交易成本,而多次投資就要負擔多次交易成本.
以香港強積金為例,唔同交易成本會導致最終回報相差好大[3].
[編輯] 價格風險
雖然平均成本法可以減輕情緒波動[2]風險或投資錯誤時機[1]風險,但無減低其他方面嘅風險.平均成本法只確保係零交易成本時,平均成本法入貨總數細唔過一次過平均價入貨總數,但係買入產品嘅最終價格仍然可升可跌,與入貨總數無關,最終仍然有可能要蝕.平均成本法與價格風險毫無關係.
使用平均成本法嘅投資者仍然有責任進行產品潛力評估同埋風險管理.
[編輯] 大額投資
另一個重點係,平均成本法入貨總數細唔過一次過平均價入貨總數,但係均成本法入貨總數有可能細過一次過以開始價買嘅入貨總數.呢度涉及幸運成份,或認為價格大致都係上升趨勢,所以開始價會多數低過平均價.但現實上投資者都會選擇價格潛力較好嘅產品(管理價格風險),所以價格大致上升趨勢其實係常見(唔係咁投資者根本唔會買),雖然唔係必然.係咁樣假定下,有投資網站提出反論[4],認為有大額餘錢就應價於早期投資,而唔係分開長時間投資.不過,有大額餘錢情況依然可以使用每日或每週多次大額投資(唔係常用嘅每月投資),分段但短期噉應用平均成本法.
[編輯] 價格週期
使用平均成本法並唔需要認識價格週期,亦唔駛理會技術分析.不過,對掌握價格週期好自信嘅投資者,因為佢地有更多資訊,佢地或會認為佢地表現遠遠好過平均成本法.當然,掌握價格週期涉及市場深入理解,精神壓力管理與及運氣等因素.
[編輯] 數學模型
平均成本法嘅重點係,喺唔計交易成本下,定期定額嘅投資所買到嘅總貨數,必定細唔過以平均價一次過投資買入嘅總貨數.換句話講,除非投資者比較好彩或者睇市比較獨到,否則買貨總數唔及平均成本法.
如果投資者分 n 次投資,每次投資一個單位嘅錢,第 i 次價格係 ,又肯定,入貨量,咁佢最後入貨總數就係 .
如果投資者用 n 個單位嘅錢一次過投資平均價格 ,咁佢最後入貨總數就係 .
以下就要證明:
[編輯] 算術平均數大過幾何平均數
數學有算術平均數唔細過幾何平均數定理(叫平均數不等式),即係當所有 xi>0 就:
呢個不等式只會係所有 xi 都係同一個數字先會相等,否則算術平均數一定大過幾何平均數.
利用呢個不等式可以得知
因為 同埋 ,所以得到
而且呢個不等式只喺所有 都係同一個價格先會相等,否則左項一定大過右項.
[編輯] 不定額嘅投資
以上個證明建基於每次投資額係相等,而下就假定每次投資額唔相等.第 i 次出錢 mi>0,即係平均投資法買得.
噉樣一次過投資「平均價格」亦應該因為每次出錢唔同而加權,即係,出錢 ,所以買入量係 .
利用加權平均數不等式,以下結果係可以被證明:
亦即係:
不等量既投資方法一樣可以受惠,入貨總數一樣少唔過一次過買入加權平均價嘅情況,不過,隨意改投資額會減低投資嘅紀律性,所以只會喺投資者嘅經常性收支有長遠改變,又或者有其他策略需要,先至值得考慮改變投資額.
[編輯] 參攷
- ↑ 1.0 1.1 香港積金局「基金投資概要」 2009-02-11 睇
- ↑ 2.0 2.1 富達「平均成本法」 2009-02-11 睇
- ↑ 蘋果日報 議員轟食水深倡設限 積金局要求增透明度 全港積金收費大起底 2008-05-07報 2009-02-11睇
- ↑ Moneychimp網站 "Does Dollar Cost Averaging Work?" (英文) 2009-02-11睇